ইসলাম : শান্তি ও সম্প্রীতির বিশ্বজনীন জীবন বিধান\n০৩ আগস্ট ২০১৯, ১৫:১৯\nমহান আল্লাহ সৃষ্টি সংক্রান্ত তাঁর ক্ষমতা বিষয়ে বলেন- ‘ইন্নামা আমরুহু ইযা আরাদা শাইয়ান আয়্যাকুলা লাহু কুন ফায়াকুন’ অর্থাৎ তাঁর (আল্লাহর) আদেশ শক্তি এমন যে, তিনি যখন কোনো কার্য সম্পন্ন করার ইচ্ছে পোষণ করেন, তখন শুধু বলেন হয়ে যাও, আর তা সাথে সাথেই হয়ে যায় (সুরা ইয়াসিন, আয়াত-৮২)। তিনি আকাশ-জমিন সৃষ্টি করলেন। এতদুভয়ের বাসিন্দা হিসেবে ফেরেশতা ও জিন সৃষ্টি করলেন। কিন্তু এদের কেউই সৃষ্টির শ্রেষ্ঠত্বের মর্যাদায় আসীন হতে পারেনি। সর্বত্র শূন্যতা, অপূর্ণতা; যা দূরীভূত হয় আশরাফুল মাখলুকাত মানুষ সৃষ্টির মাধ্যমে। ফেরেশতাকুলের মতামতকে প্রাধান্য না দিয়ে মহান আল্লাহ সৃষ্টি করলেন ধরাপৃষ্টের প্রথম মানব হজরত আদম (আ.)-কে; এবং তাঁকে ঘোষণা করলেন সৃষ্টি-জগতের শ্রেষ্ঠ মাখলুক হিসেবে।\nআল্লাহর প্রতিনিধিত্বের মর্যাদা প্রদান করা হলো আদম (আ.)-কে, এতে করে কেউ কেউ নাখোশ হল; বিশেষ করে অভিশপ্ত শয়তান তাঁর পিছু লেগে গেল এবং বিভ্রান্তির বক্ররেখায় পেচিয়ে তাঁকে জান্নাত থেকে বিতাড়নের সব ব্যবস্থা করল। সৃষ্টির প্রথম মানব-যুগল হিসেবে আদম (আ.) ও তাঁর সঙ্গীনী হাওয়া (আ.) ধুলির ধরায় পা রাখেন। স্বর্গ থেকে তাঁদের অবতরণের মধ্য দিয়ে পৃথিবীতে মানুষের যাত্রা শুরু হয়। মহান আল্লাহ তাঁদের ও তাঁদের পরবর্তীতে যারা আসবেন সকলের জন্য কর্মপন্থা নির্ধারণ করে দেন; যার আলোকে মানুষ তার প্রাত্যহিক জীবনাচার পরিচালনা করবে। এর নাম হেদায়েত, যা অনুসরণ করলে মানবজীবনে কোনো প্রকার ভীতি থাকবে না এবং মানুষেরা কখনো দুশ্চিন্তাগ্রস্থও হবে না (সুরা বাকারা, আয়াত-৩৮)। বিশ্বে মানবজাতির ঐতিহাসিক এই যাত্রালগ্নেই ইসলামের শুভসূচনা ঘটে, পরবর্তীতে তারই ক্রমধারায় এ ভূপৃষ্ঠে নানা সময়ে প্রয়োজনীয়তার নিরিখে লক্ষাধিক নবী-রাসুলের আবির্ভাব ঘটে; যাঁদের সকলের মূল সুর ছিল এক ও অভিন্ন।\nইসলামের পবিত্র মহাগ্রন্থ আল কোরআনে ইরশাদ হচ্ছে- ‘ওয়ালাকাদ বাআসনা ফি কুল্লি উম্মার্তি রাসুলা’ অর্থাৎ আর অবশ্যই আমরা প্রতিটি জাতি-গোষ্ঠীর নিকট রাসুল প্রেরণ করেছি (সুরা নাহল, আয়াত-৩৬)। পৃথিবীতে নবী-রাসুল প্রেরণের এই ধারাবাহিকতায় অত্যন্ত গুরুত্বপূর্ণ একজন পয়গম্বর হলেন হজরত ইব্রাহিম (আ.); ইসলামি জীবনবোধে উজ্জীবিত তাবত মানুষের কাছে তিনি মুসলিম মিল্লাতের পিতা হিসেবে স্বীকৃত। মহান আল্লাহ ও তাঁর সকল নির্দেশের একান্ত ফরমাবরদার হিসেবে ইব্রাহিম (আ.)-এর আনুগত্য আমাদের কল্পনাকেও হার মানায়। পরম স্রষ্টার প্রতি সৃষ্টির বিশ্বাস ও আনুগত্যের মস্তক কতটুকু অবনত রাখতে হয়- বিশ্ব-ইতিহাসে ইব্রাহিম (আ.) তারই অবিশ্বাস্য সব নজির স্থাপন করে গেছেন। ইসলাম যদি হয় মহান আল্লাহর কাছে সত্যিকারের আত্মসমর্পণের ধর্ম, তবে ইব্রাহিম (আ.) জীবনের অপরিসীম ত্যাগ ও কুরবানির মাধ্যমে বহুবার সেই আত্মসমর্পণের অনবদ্য দৃষ্টান্ত হয়ে আছেন।\nস্বয়ং মহান আল্লাহ তাঁর এ আত্মোৎসর্গের স্বীকৃতি দিয়ে ঘোষণা করছেন- ‘ওয়া ইযিবতালা ইবরাহিমা রাব্বুহু বিকালিমাতিন ফাআতাম্মাহুন্না’ অর্থাৎ ইবরাহিম (আ.)-কে অনেক বিষয়ে তাঁর প্রতিপালক পরীক্ষা নিয়েছেন, অতঃপর তিনি আনুগত্যের সকল পরীক্ষায় যথাযথভাবে উত্তীর্ণ হয়েছেন (সুরা বাকারা, আয়াত-১২৪)। এরই পুরস্কার স্বরূপ মহান আল্লাহ তাঁকে গোটা মানবজাতিকে নেতৃত্ব দানের জন্যে নির্বাচিত করলেন- ‘কালা ইন্নি জায়িলুকা লিন্নাসি ইমামা’ অর্থাৎ নিশ্চিত রূপে আমি তোমাকে সমগ্র মানবজাতির নেতা বানাব (সুরা বাকারা, আয়াত-১২৪)।\nপরবর্তীতে তাঁরই বংশধারায় মহান আল্লাহর মনোনীত দূতদের আগমণের ভেতর দিয়ে বস্তুত এই ঘোষণাই বাস্তব সত্যে পরিণত হয়েছিল। আর ইসলামের ইতিহাসে ইবরাহিম (আ.)-এর স্থান অনেক ঊর্ধ্বে- ‘মিল্লাতা আবিকুম ইবরাহিমা হুয়া সাম্মাকুমুল মুসলিমিন’ অর্থাৎ তোমাদের মিল্লাতের পিতা হলেন ইবরাহিম; তিনিই তোমাদের নাম রেখেছেন মুসলমান (সুরা হাজ্ব, আয়াত-৭৮)। ইবরাহিম (আ.)-এর প্রিয়তমা পত্নী হজরত হাজেরার গর্ভস্থ কৃতি সন্তান হজরত ইসমাইল (আ.)-এর অধঃস্তন বংশ পরম্পরায় আগমণ করেন মানবেতিহাসের সর্বশ্রেষ্ঠ মহামনীষী ও সর্বশেষ নবি-রাসুল হজরত মোহাম্মদ (সা.); যাঁর মধ্য দিয়েই ইসলাম পরিপূর্ণতা লাভ করে এবং পৃথিবীতে আগত নবুয়তি কাফেলারও পরিসমাপ্তি ঘটে।\nখ্রিস্টীয় ষষ্ঠ শতক। পৃথিবীর কেন্দ্রস্থলে অবস্থিত আরব উপদ্বীপে তখন চলছে ভয়াবহ দুঃসময় ও অরাজকতা। সভ্যতা, মানবতা ও ন্যায়ের স্থলে কল্পনাতীত হিংস্রতা ও পশুত্বের কৃষ্ণ আবরণে ঢেকে গিয়েছিল গোটা সমাজব্যবস্থা। ‘জোর যার মুল্লুক তার’ এ নীতি প্রচলিত ছিল সর্বত্র; মানুষের স্বাধীনতা ও ন্যূনতম অধিকার নিয়ে বেঁচে থাকার পরিবেশও ছিল অনুপস্থিত। নারীদের কোনো সামাজিক মর্যাদা স্বীকৃত ছিল না; বরং কন্যা সন্তানদের ভুমিষ্ট হওয়ার পরক্ষণেই পাষন্ডের মতো মৃত্তিকা-গহ্বরে পুঁতে ফেলা হতো, জীবন্ত কবর দেয়া হতো। ইতিহাসের ভাষায় একে ‘অন্ধকারের যুগ’ হিসেবে চিহ্নিত করা হয়েছে। বিশ্বসভ্যতার এ মহাবিপর্যয় রোধকল্পে এবং শান্তিময় ও মানবিক পৃথিবী নির্মাণের ঐতিহাসিক প্রয়োজনে তখনই ইসলামের সর্বশেষ ও সর্বশ্রেষ্ঠ পয়গম্বরের আবির্ভাব আবশ্যকীয় হয়ে পড়ে।\nঅবশেষে ৫৭০ খ্রিস্টাব্দে মানবতার ইতিহাসের সর্বশ্রেষ্ঠ মহাপুরুষ বিশ্বনবি মোহাম্মদ (সা.) বিশৃঙ্খল ও কুসংস্কারাচ্ছন্ন মরুময় আরব সমাজে মহান আল্লাহর মনোনীত ও প্রেরিত ঐশী দূত, বার্তাবাহক তথা রাসুল হিসেবে আগমণ করলেন। পারস্যের আধ্যাত্মিক কবি ফরিদুদ্দিন আত্তার গেয়েছেন- ‘সাইয়েদুল কাউনাইন ও খাতমুল মুরসালিন, আখের অমাদ বুদ ফাখরুল আউয়ালিন’ অর্থাৎ তিনি হলেন ইহকালীন ও পারলৌকিক উভয় জাহানের সর্দার এবং সর্বশেষ প্রেরিত রাসুল। পৃথিবীতে তাঁর আগমণ সকল নবি-রাসুলের শেষ পর্যায়ে হলেও তিনিই ছিলেন সৃষ্টির প্রথম গৌরব।\nইসলামি জীবনবোধ ও ধর্মবিশ^াস অনুযায়ী মহান সৃষ্টিকর্তা আল্লাহতায়ালা মুসলমানদের কাছে ‘রব’ হিসেবে স্বীকৃত। কুরআনে কারিমে বলা হয়েছে- ‘আলহামদু লিল্লাহি রাব্বিল আলামিন’ অর্থাৎ যাবতীয় প্রশংসা সেই মহান আল্লাহর, যিনি জগতসমূহের রব তথা পালনকর্তা (সুরা ফাতিহা, আয়াত-১)। রব-এর অনেক সংজ্ঞা রয়েছে, তবে সহজবোধ্য সংজ্ঞায়নে আমরা বলতে পারি- ‘কুল মাখলুকের যা কিছু প্রয়োজন, সবকিছুরই যিনি করেন আয়োজন, তিনিই হলেন রব। এ হিসেবে মহান আল্লাহ জানেন যে, সৃষ্টিজগতের কল্যাণে কখন কি ব্যবস্থা গ্রহণ করতে হবে। ধরনী যখন পাপের ভার আর সইতে পারছিল না, ঠিক তেমনি এক সন্ধিক্ষণে মানবতার পরম বন্ধু ও ত্রাণকর্তা হিসেবে মহানবি (সা.)-এর আবির্ভাব ঘটে।\nশৈশব আর কৈশোরেই তিনি মহৎ সব গুণ ও বৈশিষ্ট্যের ধারক হয়ে ওঠেন। যৌবনে অমিত সম্ভাবনার শান্তিময় সমাজ প্রতিষ্ঠার প্রয়াসে ব্রতী হন। পরিণত বয়সে মহান রবের নির্বাচিত সর্বশ্রেষ্ঠ পয়গম্বরের সুউচ্চ অবস্থান থেকে মানুষ ও মানবতার কল্যাণে করণীয় সম্ভাব্য সকল পদক্ষেপ গ্রহণ করেন। সমাজ থেকে অন্যায়, পাপাচার ও সন্ত্রাসের মূলোৎপাটন করেন। খোদাপ্রদত্ত জ্ঞান, অলৌকিকত্ব ও শক্তিমত্তা দিয়ে হেকমত, প্রজ্ঞা ও কৌশলের ভিত্তিতে ইসলামকে এক উদার, সহনশীল, অসাম্প্রদায়িক, মানবিক ও প্রেমময় ধর্ম হিসেবে রূপ দিতে সক্ষম হন।\nআরবে তখন নানা ধর্মমত প্রচলিত ছিল। পবিত্র কাবার অভ্যন্তরে ছিল ৩৬০টি মূর্তি। এতদ্সত্ত্বেও তখনকার সমাজে কিছু লোক এক ঈশ্বরে বিশ্বাসী ছিল, যাদেরকে ‘হানিফ’ হিসেবে অভিহিত করা হতো। তবে ধর্ম না মানা, অশ্লীলতায় নিমজ্জমান থাকা ও পাপাচারে লিপ্ত মানুষের সংখ্যাই ছিল বেশি; যারা নিজেদের বাপ-দাদার মত-পথকেই তাদের জীবনাচারে অধিক প্রতিফলন ঘটাতো। প্রকৃত সত্যকে গ্রহণ করা, নতুন কিছু মেনে নেয়ার মানসিকতা, ইনসাফ, আদল, সাম্য-মৈত্রী আর শান্তি-শৃঙ্খলার প্রতি আগ্রহ এবং মানুষের প্রতি মানুষের দরদ ও দায়বদ্ধতা ছিল একেবারেই অনুপস্থিত।\nআরব-সমাজের এমনই প্রেক্ষাপটে মহানবি (সা.) তাঁর পরম রবের একত্ববাদের দাওয়াতে মশগুল হন। আর সাথে সাথেই প্রতিক্রিয়াশীল ও সাম্প্রদায়িক গোষ্ঠীর কোপানলে পতিত হন। ভালো কথা শোনা, ভালো কাজ করা আর ভালো কিছু গ্রহণ করার প্রবণতা যাদের ছিল না, তারা কিভাবে এই নতুন কালেমার আহ্বানে সাড়া দেবে! ‘আল্লাহ ছাড়া কোনো ইলাহ নেই আর মোহাম্মদ (সা.) হচ্ছেন আল্লাহর প্রেরিত রাসুল’এই পরম সত্য ও শাশ^ত বাক্যের প্রতি আনুগত্য পোষণ তো করলই না, বরং মহানবি (সা.)-কে অত্যাচার-নির্যাতনের শিকারে পরিণত করল; এমনকি তাঁকে হত্যার সিদ্ধান্তও গ্রহণ করল। তিনি মক্কা ছেড়ে মদিনায় হিজরত করলেন এবং নব-আঙ্গিকে ইসলামের জ্যোতি বিকিরণের প্রয়াসে ব্রতী হলেন।\nআত্মরক্ষামূলক কর্মকান্ড অব্যাহত রেখে ইসলামের দাওয়াত, প্রয়োজনের তাগিদে নানা অভিযান, অবস্থার পরিপ্রেক্ষিতে সম্মুখ সমর মোকাবেলা এবং কখনো চুক্তি ও সন্ধির মাধ্যমে ইসলামের বিজয় রথ চলমান রাখেন। এক দশকের ব্যবধানে পরিস্থিতির আমুল পরিবর্তন ঘটে। নিজের জন্মস্থান যেই মক্কায় তাঁকে থাকতে দেয়া হয়নি সেই মক্কা তিনি বিজয় করেন, বিজয়ী বেশে তিনি দলবলসহ মক্কায় প্রবেশ করে বিশাল ক্ষমা ও ঔদার্যের পরিচয় দেন। মদিনা ও মক্কাসহ গোটা জাজিরাতুল আরব তাঁর নিয়ন্ত্রণে চলে আসে, শুধু যে বিশাল ভূখন্ডের অধিপতি হলেন তাই নয়, মানুষের মনোজগতের পরিবর্তন ও সংশোধনেও তিনি সর্বোতভাবে সফল হন। তাঁর নিরলস প্রচেষ্টায় মানুষের বাহ্যিক আচার-ব্যবহার ও চারিত্রিক উৎকর্ষ যেমন সাধিত হয় তেমনি তাদের আত্মার পরিশুদ্ধি অর্জনের মাধ্যমে অভ্যন্তরীণ ও আধ্যাত্মিক বিকাশও ঘটে। তাঁর অনন্য সাধারণ ব্যক্তিত্ব, প্রতিভা ও গুণাবলির মাধুর্যে জেহালতের যুগের সকল অন্ধকারাচ্ছন্নতার অবসান হয় এবং মানুষেরা তাঁর জ্ঞানের আলোক-স্পর্শে সভ্য, নির্লোভ, বিনম্র ও সংস্কৃতিমনস্ক হয়ে ওঠে। গোটা সমাজের চিত্রটাই পাল্টে যায়; কেউ আর কারো অনিষ্ট চায় না, সকলেই অপরের হিত-সাধনে তৎপর থাকে। বরঞ্চ অন্যের স্বার্থরক্ষায়, পরোপকারে ও মানবহিতৈষী কার্যক্রমে পরস্পর পরস্পরের সাথে প্রতিযোগিতায় মেতে ওঠে। এসবই সম্ভব হয় কল্যাণময় জীবনব্যবস্থা ইসলামের মহান দৌলত ও বরকতে।\nপ্রবন্ধের শিরোনামে আমরা দুটি মুখ্য বিষয় সংযোজন করেছি। প্রথমত, বিশ্বজনীন এবং দ্বিতীয়ত, শান্তি ও সম্প্রীতি; অর্থাৎ ইসলাম সত্যিকার অর্থে শান্তি ও সম্প্রীতির এক অতুলনীয় ও বিশ্বজনীন জীবন বিধান। বস্তুতপক্ষে, ইসলামের আবির্ভাবই ঘটেছে অশান্তি, সংঘাত ও বিশৃঙ্খলার পরিবর্তে শান্তি ও সম্প্রীতি প্রতিষ্ঠার জন্য। ইসলাম মানেই শান্তি, ইসলাম মানেই আত্মসমর্পণ; আর সেই আত্মসমর্পণও পরম শান্তির কাছে। পরম শান্তির উৎস মহান আল্লাহ; সেজন্য তাঁর নাম ‘সালাম’ তথা শান্তিদাতা। সমাজবদ্ধ মানুষের মাঝে এই শান্তি বিরাজমান থাকার লক্ষ্যেই ইসলাম পরস্পরের মধ্যে সালামের বিধান জারি করেছে; যখন কেউ কারো সাক্ষাতে মুখোমুখি হয় তখন বলে ওঠে ‘আস্সালামু আলাইকুম’ অর্থাৎ আপনার উপর শান্তি বর্ষিত হোক।\nএ থেকে প্রতীয়মান হয় যে, ইসলামের মৌল আকাক্সক্ষাই হলো শান্তির শীতল ছায়ায় আচ্ছাদিত হওয়া; আর তার পরিম-ল কেবল নিজস্ব গন্ডির ভেতরকার সংকীর্ণ ও নির্দিষ্ট স্থান-পাত্র নয়, বরং তা সর্বব্যাপী বিস্তৃত। এখানে ফরাসি বিশ্বখ্যাত ফুটবলার পল পগবার (জন্ম- ১৫ মার্চ, ১৯৯৩ খ্রি.) অতি সম্প্রতি এক মন্তব্যের অংশবিশেষ তুলে ধরছি- ‘মানবতার প্রতি শ্রদ্ধাশীল ইসলাম জীবন সম্পর্কে আমার ধারণা বদলে দিয়েছে, আমার চোখ খুলে দিয়েছে, আমাকে ভালো মানুষে পরিণত করেছে, আমার ভেতরে প্রত্যাশিত শান্তি এনে দিয়েছে এবং আমার জীবনে ইতিবাচক পরিবর্তন এনে দিয়েছে (সুরা আরাফ, আয়াত-১৫৮)। প্রকৃত অর্থে ইসলামের শান্তি-সম্প্রীতির পরিম-ল গোটা সৃষ্টিলোক ব্যাপী বিস্তৃত; জাতি, ধর্ম, বর্ণ নির্বিশেষে সমগ্র বিশ্বমানবতা এ শান্তি-সমুদ্রে অবগাহনের অধিকার সংরক্ষণ করে।\nসম্প্রীতি ইসলামের চিরায়ত আদর্শ। বিশেষ করে আন্তঃধর্মীয় সম্প্রীতির ক্ষেত্রে ইসলাম বিরল দৃষ্টান্ত স্থাপন করেছে। মহানবি (সা.) হলেন সাম্প্রদায়িক সম্প্রীতি প্রতিষ্ঠার সর্বোত্তম উদাহরণ; ব্যক্তিতে-ব্যক্তিতে, পরিবার ও সমাজে, নানা জাতি-গোষ্ঠীর মাঝে এবং বিভিন্ন ধর্মমতের মধ্যে তিনি সম্প্রীতির অনবদ্য নজির রেখে গেছেন। এক্ষেত্রে মদিনার মসজিদে রাসুল (সা.)-এর উপস্থিতিতে একজন অমুসলিম কর্তৃক মলমুত্র ত্যাগের ঘটনাটি সামনে আনা প্রাসঙ্গিক হবে; যেখানে সর্বোচ্চ ভক্তি-কেন্দ্র উপাসনালয় অপবিত্র করার পরেও মহানবি (সা.) সেই ব্যক্তির সাথে রূঢ় ব্যবহার করেননি, তাকে কোনো আঘাত করতে দেননি এবং কাউকে ধমকি কিংবা বকা লাগাতেও অনুমতি দেননি।\nতিনি নিজেও সেই ব্যক্তিকে কোনোরূপ কটাক্ষ করেননি, বরং সুন্দর করে বুঝিয়ে বলেছেন- এটি আমাদের ইবাদতের স্থান; এখানে ময়লা করলে তা আমাদের হৃদয়কে বেদনাহত করবে, আমরা অত্যধিক কষ্ট পাবো। তাই ভবিষ্যতে আর মসজিদে এমনটি করবে না- এই বলে যখন আগন্তককে বিদায় দেবেন তখনই সে বলে উঠলো, আমি তো আখেরি নবির এই ধৈর্য পরীক্ষা করার জন্যই এখানে এসেছি এবং এই কাজ করেছি; কেননা আমি জেনেছি, শেষ নবি যিনি হবেন তিনি চরম ধৈর্যধারণকারী ও সহনশীল হবেন।\nআমি সেটার প্রমাণ পেয়ে গেছি, তাই আর কোনো বিভ্রান্তির অবকাশ থাকলো না; আমাকে পড়িয়ে দেন ‘লা ইলাহা ইল্লাল্লাহু মোহাম্মাদুর রাসুলুল্লাহ’। মূলত মহানবি (সা.)-এর চারিত্রিক-মাধুর্যে এই সম্প্রীতির অমূল্য বৈশিষ্ট্য বিদ্যমান থাকার ফলেই অসংখ্য মানুষ ইসলামের ছায়াতলে আশ্রয় নিয়েছেন। মক্কা বিজয়ের ঘটনাও এখানে বেশ প্রণিধানযোগ্য; যেখানে সম্পূর্ণ বিজয়ী বেশে প্রবেশের পরেও তিনি তাঁর সাথে কৃত অতীতের জঘন্য কর্মযজ্ঞের প্রতিশোধ না নিয়ে জাতি, ধর্ম, বর্ণ আর দলমত নির্বিশেষে সকলের প্রতি সাধারণ ক্ষমা ঘোষণার মধ্য দিয়ে সর্বত্র এক সম্প্রীতির পরিবেশ সৃষ্টি করে দিয়েছিলেন। যার ফলশ্রুতিতে ইসলাম এক দ্রুত বিস্তার লাভ করা ধর্ম তথা ঐশী জীবন বিধানে পরিণত হয়েছিল। আমরা প্রবন্ধের শিরোনামে ইসলামকে শান্তি ও সম্প্রীতির বিশ্বজনীন এক জীবন বিধান হিসেবে উল্লেখ করেছি। প্রকৃতপক্ষে এটি বস্তুনিষ্ঠও বটে; ইসলাম বাস্তবিক অর্থেই সর্বজনীন, বিশ্বজনীন।\nপবিত্র কোরআনে মহানবি (সা.)-এর আবির্ভাব বিষয়ে বলতে গিয়ে উল্লিখিত হয়েছে- ‘কুল ইয়া আইয়ুহান্ নাস ইন্নি রাসুলুল্লাহি ইলাইকুম জামিআ’ অর্থাৎ হে রাসুল! আপনি বলুন, আমি তোমাদের সকলের জন্য আল্লাহর রাসুল হিসেবে প্রেরিত হয়েছি।\nএ আয়াতে সুস্পষ্ট প্রমাণ হয় যে, মহানবি হজরত মোহাম্মদ (সা.) নির্দিষ্ট কোনো অঞ্চল, কোনো সম্প্রদায় বা কোনো একটা জাতি-গোষ্ঠীর জন্য প্রেরিত হননি; তিনি ছিলেন জাতি, ধর্ম, বর্ণ নির্বিশেষে পৃথিবীর সকল মানুষের নবি ও রাসুল। অতি সম্প্রতি আধুনিক ভারতের শীর্ষ হিন্দু ধর্মীয় গুরু ও পন্ডিত শ্রী আচার্য প্রমোদ কৃষ্ণ (জন্ম-২ জুলাই ১৯৬২ খ্রি.) এক অনুষ্ঠানে বলেছেন- ‘মোহাম্মদ (সা.) যেমন তোমাদের (মুসলমানদের) ঠিক তেমনি আমাদেরও (হিন্দুদের)। নবি মোহাম্মদ (সা.)-এর জীবনাদর্শ শুধুমাত্র মুসলমানদের জন্য নয়, বরং হিন্দুদের জন্যও তিনি এক উজ্জ্বল আদর্শ। তিনি মুসলমানদের পরস্পরের মাঝে সালামের প্রচলন করেছেন, যার অর্থই হচ্ছে শান্তি বর্ষিত হওয়া। তাঁর প্রচারিত ইসলামই শান্তির ধর্ম; যে ধর্মের নবি সহিংসতা পছন্দ করেন না, সেই ধর্মের অনুসারীরা কখনোই সন্ত্রাসী হতে পারে না। তাই কোনো সন্ত্রাসীই মুসলিম হতে পারে না।\nএরপরেও কেউ হয়ত নবি মোহাম্মদ (সা.)-কে, তাঁর জীবনাদর্শকে মানবে, আবার কেউ হয়ত মানবে না- এটা অস্বাভাবিক কোনো বিষয় নয়। এমতাবস্থায় কোরআনে কারিম বলছে- ‘ফামান তাবিআ হুদায়া ফালা খাউফুন আলাইহিম ওয়ালা হুম য়াহযানুন’ অর্থাৎ যারা আল্লাহর নির্দেশিত হেদায়েতকে মেনে চলবে তাদের কোনো ভয় থাকবে না আর তারা কখনো দুশ্চিন্তাগ্রস্থও হবে না (সুরা বাকারা, আয়াত-৩৮)। আল্লাহর নির্দেশ হলো- ‘মা আতাকুমুর রাসুলু ফাখুযুহু ওয়ামা নাহাকুম আনহু ফান্তাহু’ অর্থাৎ রাসুল তোমাদের জন্য যা কিছু নিয়ে এসেছেন সেগুলো ধারণ করো, মেনে চলো আর যেসব বিষয়ে তিনি তোমাদের নিষেধ করেছেন সেগুলো থেকে বিরত থাকো (সুরা হাশর, আয়াত-৭)।\nমূলত সকল জাতি-গোষ্ঠী ও তাবত ধর্মমতের মানুষের কাছে একজন মহামানব তখনই গ্রহণযোগ্য হবেন যখন তাঁর মাঝে বিকশিত হবে অনুপম বৈশিষ্ঠ্যাবলি; থাকবে গোটা সৃষ্টিলোকের জন্য মহত্তম আদর্শ। আর সেটিই ছিল মহানবি (সা.)-এর অস্তিত্ব জুড়ে- ‘লাকাদ কানা লাকুম ফি রাসুলিল্লাহি উসওয়াতুন হাসানাহ’ অর্থাৎ তোমাদের জন্য রাসুলের জীবনের ভেতরেই রয়েছে অনুসরণীয় সুন্দরতম আদর্শ (সুরা হাশর, আয়াত-৭)।\nআর অনুপম আদর্শের বৈশ্বিক মানদন্ডে উত্তীর্ণ বলেই তাঁকে বিশ্বনবি তথা বিশ্বের সকল মানুষের জন্য নবি ও রাসুলে হিসেবে আখ্যায়িত করা হয়। কেননা, জাতি-ধর্ম নির্বিশেষে বিশ্বের সকল মানুষের জন্য তাঁর জীবন ও কর্মের মাঝেই নিহিত রয়েছে অনুকরণীয় মহত্তম জীবনাদর্শ। তাই তাঁকে সকল বিতর্কের উর্ধ্বে রাখা যেমন ইসলামি জীবন-দর্শনে নির্দেশিত, ঠিক অপরাপর শান্তিকামী ও মানবতাবাদী মানুষের কাছেও এটি অতীব গুরুত্বের সাথে পালনীয়। এমনকি মোহাম্মদ (সা.) ও তাঁর অনুসৃত নীতি-পদ্ধতির ব্যাপারে কোনোরূপ কটূক্তি করার উপর নিষেধাজ্ঞা দিয়ে ইউরোপিয়ান কোর্ট অব হিউম্যান রাইট্স এক রুল জারি করেছে- এমনকি এ বিষয়ে অস্ট্রিয়ার আদালতে সাত জন বিজ্ঞ বিচারকের রায়েও বলা হয়েছে, মহানবি মোহাম্মদ (সা.)-এর বিষয়ে কোনো কটূক্তি করা যাবে না।\nএ রায়কে পুরোপুরি সমর্থন জানিয়ে ECHR বরং আরো শক্ত ভাষায় সকলকে সতর্ক করে ২৫ অক্টোবর ২০১৮ তারিখে প্রদত্ত রুল-এ বলেছে- সামাজিক ও ধর্মীয় শান্তি প্রতিষ্ঠায় ইসলামের নবি মোহাম্মদ (সা.)-কে নিয়ে কোনো কটূক্তি করা যাবে না; এটা অন্যায় বলে সাব্যস্ত হবে।The European Court of Human Rights (ECHR) ruled against defamation of Prophet Muhammad (PBUH) and said such activities exceed the permissible limits of freedom of expression. The court’s decision comes after an Austrian national named Mrs. S. held two seminars in 2009, in which she defamed the Holy Prophet (PBUH). According to this latest judgment, defaming the Islamic prophet Muhammad, even if inadvertently, is quite simply always unacceptable, regardless of the language\nআমরা এখানে মহানবি (সা.)-এর অবমাননা বা তাঁর প্রতি কটূক্তির বিষয়টি এ জন্য অবতারণা করলাম যে, ঠিক এই কারণে এমনকি কোনো কোনো মুসলিম দেশেও সামাজিক ও ধর্মীয় বিদ্বেষ ও বিশৃঙ্খল পরিস্থিতির উদ্ভব হয়; যা ভয়াবহ দাঙ্গা ও মানবিক বিপর্যয়ের পথে ঠেলে দেয়। এহেন অনাকাক্সিক্ষত বিপর্যয় রোধ করতেই ইউরোপিয় দেশসমূহের আদালত ও মানবাধিকার সংগঠনসমূহ যথোপযুক্ত ও কার্যকর ব্যবস্থা গ্রহণ করেছে; যার প্রকৃত লক্ষ্য হচ্ছে মানবসমাজে শান্তি প্রতিষ্ঠা করা, স্থিতিশীলতা বজায় রাখা ও জাতিগত বিদ্বেষ-বিভাজনের রেখা মোচন করে দেয়া।\nবর্তমান বিশ্বে অন্যতম প্রধান সমস্যা হচ্ছে সন্ত্রাস। ইসলামের আবির্ভাবকালীন সময়েও যুগের ক্রমধারায় সমাজে সন্ত্রাস ও দাঙ্গা-হাঙ্গামার ব্যাপকতা ছিল। কিন্তু সেই সমাজের ভীতিকর পরিস্থিতির অবসানকল্পে মহান আল্লাহ আরবের কুরাইশদের প্রতি নির্দেশনা দিয়েছিলেন- ‘ফাল য়াবুদু রাব্বা হাযাল বাইতিল্লাযি আতআমাহুম মিন জুইন ওয়া আমানাহুম মিন খাউফ’ অর্থাৎ তোমরা এই ঘরের (কাবা শরিফ) মালিকের (আল্লাহর) ইবাদত করো; তবেই তিনি তোমাদের ক্ষুধায় অন্ন এবং ভীতির সময় নিরাপত্তা দেবেন (সুরা কুরাইশ, আয়াত-৩-৪)।\nবাস্তবেও তাই হয়েছিল। ইসলামকে মেনে চলার পরিপ্রেক্ষিতে তাদের অভাব দূর হয়ে গিয়েছিল আর সন্ত্রাসের বিভীষিকাপূর্ণ পরিস্থিতি আমূল পরিবর্তিত হয়ে সমাজে পূর্ণ নিরাপত্তা প্রতিষ্ঠিত হয়েছিল। অন্যায়ভাবে মানুষ হত্যা বন্ধ হয়েছিল এবং সমাজে মানব-সৃষ্ট বিপর্যয় একেবারেই শূন্যের কোটায় নেমে এসেছিল।\nমহান আল্লাহর ঘোষণা- ‘মান কাতালা নাফসান বিগাইরিন নাফসিন আও ফাসাদিন ফিল র্আদ ফাকাআন্নামা কাতান্নাসা জামিআ’ অর্থাৎ যে ব্যক্তি পৃথিবীতে বিপর্যয় সৃষ্টিকারী ব্যতিত অন্যায়ভাবে কাউকে হত্যা করে সে যেন পৃথিবীর সকল মানুষকেই হত্যা করলো (সুরা মায়েদা, আয়াত-৩২। মানব হত্যার বিষয়ে কঠোর সতর্কবার্তা ঘোষণার অব্যবহিত পরেই মহান আল্লাহ বলেছেন- ‘ওয়া মান আহয়াহা ফাকাআন্নামা আহয়ান্নাসা জামিআ’ অর্থাৎ যে ব্যক্তি কোনো একজনের জীবন বাঁচাল সে যেন পৃথিবীর সকল মানুষের জীবনই রক্ষা করলো (সুরা মায়েদা, আয়াত-৩২)।\nপবিত্র কোরআনের বাণীর পাশাপাশি এ বিষয়ে মহানবি (সা.)-এর হাদিস শরিফে রয়েছে- ‘পৃথিবীর সকল মানুষ মিলে যদি নিরাপরাধ কোনো একজন মানুষকে হত্যার সিদ্ধান্ত নেয়, তবে এর ফলশ্রুতিতে মহান আল্লাহ সকল মানুষকেই জাহান্নামে নিক্ষিপ্ত করবেন; তথাপিও অন্যায়ভাবে হত্যার বিষয়টিকে তিনি মেনে নেবেন না।’ ‘নিরাপরাধ কোনো ব্যক্তিকে হত্যার ক্ষেত্রে কেউ যদি অন্তত একটু মুখের কথায়ও তার প্রতিকার না করে থাকে, তবে কেয়ামতের দিনে তার কপালে লেখা থাকবে যে, ঐ ব্যক্তি মহান আল্লাহর করুণা হতে বঞ্চিত।’ ‘কোনো বান্দা যদি এমন অবস্থায় আল্লাহর কাছে উপস্থিত হয় যে, সে কারো রক্ত নিয়ে খেলেনি, তাহলে আল্লাহপাকের দায়িত্ব হয়ে যায় তাকে ক্ষমার চাদরে ঢেকে নেয়া।’ মহান আল্লাহ ও তদীয় রাসুলের উপরিউক্ত বাণীসমূহ একদিকে যেমন কঠোর সতর্কবার্তা অন্যদিকে আবার মানুষের জন্য প্রণোদনা; কিন্তু এসবের মূল লক্ষ্য হলো, সমাজে শান্তি ও সম্প্রীতি বজায় রাখা।\nএখানে আরেকটি বিষয় প্রনিধানযোগ্য যে, মহানবি মোহাম্মদ (সা.) ইসলামের প্রচার করেছেন যে মহাগ্রন্থের আলোকে তার নাম আল কোরআন; যাকে মহান আল্লাহ ‘সুস্পষ্ট কিতাব’ বলে অভিহিত করেছেন (সুরা মায়েদা, আয়াত-১৫)। এটি মহামহিমের অপার বিস্ময়, অতীব সম্মানিত কোরআন, (সুরা ওয়াকিয়াহ, আয়াত-২৩) সংরক্ষিত এক ফলকে যা সুরক্ষিত, (সুরা বুরুজ, আয়াত-২২) যাতে সামান্যতম কোনো সংশয় বা ভুলও নেই, (সুরা বাকারা, আয়াত-২) পরিবর্তন, পরিবর্ধন বা সংযোজনেরও কোনো অবকাশ নেই এবং এটি সেই কিতাব, যাকে আঁকড়ে থাকলে কখনোই কাউকে বিভ্রান্তির অনল স্পর্শ করবে না, পথভ্রষ্টতার অতলেও কখনো নিমজ্জিত হবে না- সেই মহাগ্রন্থ এসেছে মহামহিম আল্লাহর পক্ষ থেকে (সুরা ওয়াকিয়াহ, আয়াত-৮০)। এটি কিন্তু কোনো নির্দিষ্ট জাতি, দেশ বা সম্প্রদায়ের মানুষের জন্য আসেনি, এটি এসেছে সমগ্র বিশ্বমানবতার জন্য পথ-প্রদর্শনের জন্য (সুরা আল ইমরান, আয়াত-৯৬)। ‘হুদাল্লিন্নাস’ (সুরা বাকারা, আয়াত-১৮৫) বা সমগ্র মানবজাতির হেদায়েতের জন্য এই কিতাব, ‘হাযা বায়ানুল্লিন্নাস’ (সুরা আল ইমরান, আয়াত-১৩৮) সমস্ত মানুষের জন্য এই কিতাবের বিশদ বিবরণ প্রদত্ত হয়েছে, ‘তিবয়ানাল্লিকুল্লি শাইয়িন’ (সুরা আন্ নাহল, আয়াত-৮৯) সৃষ্টিজগতের সকল কিছুর বিবরণ এই গ্রন্থে প্রকাশিত হয়েছে।\nসুতরাং ইসলামের এই মহান মর্যাদাপূর্ণ গ্রন্থ নিয়েও কোনো সংকীর্ণতা ও সাম্প্রদায়িকতার বিষয় নেই, বরং এ মহাগ্রন্থের রয়েছে সর্বজনীন বৈশিষ্ট্য ও বিশ্বজনীন দিক-নির্দেশনা। সুতরাং এ দিক থেকেও ইসলাম স্বয়ং-সম্পূর্ণ। আর সে কারণেই বিদায় হজ্বের অভিভাষণে মহানবি (সা.) বিশ্বমানবতার জন্য অত্যাবশ্যকীয় বিষয়ে তাৎপর্যপূর্ণ উপদেশাবলি মেনে চলার নির্দেশনা প্রদান করলে মহান আল্লাহর পক্ষ থেকে ইসলামের পরিপূর্ণতার বৈশিষ্ট্য সম্বলিত আয়াতে কারিমা অবতীর্ণ হয়ে যায়; যাতে বলা হয়, ‘আল য়াওমা আকমালতু লাকুম দিনাকুম ওয়া আতমামতু আলাইকুম নিমাতি ওয়ারাদিতু লাকুমুল ইসলামা দিনান’ অর্থাৎ আজ আমি তোমাদের জীবন-ব্যবস্থাকে পরিপূর্ণ করে দিলাম, তোমাদের উপর প্রবর্তিত নেয়ামতসমূহকেও সম্পূর্ণ করলাম আর ইসলামকেই তোমাদের জীবন-বিধান হিসেবে সাব্যস্ত করে দিলাম (সুরা মায়েদা, আয়াত-৩)। তাই সেদিন থেকে ইসলাম হচ্ছে শান্তি ও সম্প্রীতির এক বিশ্বজনীন জীবন-বিধান হিসেবে স্বীকৃত।\nলেখক: ডঃ মোহাম্মদ বাহাউদ্দিন\nঅধ্যাপক, ফারসি ভাষা ও সাহিত্য বিভাগ।


global teacher prize 2020: শিক্ষায় অভিনব উদ্যোগ, বিশ্বসেরার শিরোপা পেলেন এই প্রাথমিক স্কুলশিক্ষক! - indian teacher's priceless reaction after winning $1 million | Eisamay\nindian teacher's priceless reaction after winning $1 million\nশিক্ষায় অভিনব উদ্যোগ, বিশ্বসেরার শিরোপা পেলেন এই প্রাথমিক স্কুলশিক্ষক!\nDiptarani Das | EiSamay.Com | Updated: 04 Dec 2020, 05:21:00 PM\nকিউআর কোড দিয়ে তিনি পড়ুয়াদের পড়াশোনার উন্নতির বিকাশের ক্ষেত্রও বাড়িয়ে দেন। এই প্রযুক্তির মাধ্যমে প্রত্যেক পড়ুয়া নিজে থেকে কবিতা, ভিডিয়ো শুনতে ও দেখতে পাবে। ছেলেদের পাশাপাশি মেয়েরাও স্কুলে যেতে শুরু করে। নিজের উদ্যোগে নারীশিক্ষার প্রসার ঘটিয়ে ওই এলাকায় বাল্যবিবাহ প্রথা রোধ করেন।\nগ্লোবাল টিচার প্রাইজ জেতার পর রনজিতের রিঅ্য়াকশন ছিল দেখার মতো।\nএই সময় ডিজিটাল ডেস্ক: অসম্ভবকে সম্ভব করে ইতিহাস গড়লেন মহারাষ্ট্রের সোলাপুর জেলার পারিতেওয়াদি এলাকার এক প্রাথমিক শিক্ষক। নাম রনজিত্ সিনহা দিসালে। প্রান্তিক গ্রাম থেকে যাত্রা শুরু। সেই যাত্রা এখন গোটা বিশ্বের কাছে অন্যতম উদাহরণ সৃষ্টি করে দিলেন তিনি। নারীশিক্ষা প্রসারে অদম্য উদ্যোগের জন্য গ্লোবাল টিচার প্রাইজ ২০২০ জিতলেন এই প্রাথমিক স্কুল শিক্ষক। এই পুরস্কার বাবদ ভারতীয় মুদ্রায় প্রায় ৭ কোটি ৪০লক্ষ টাকা পেয়েছেন। এখানেও তিনি নিজের সততার পরিচয় দিয়েছেন। এই প্রাপ্ত পুরস্কারের টাকা তাঁর নয় ফাইনালিস্টদের মধ্যে ভাগ করে নিতে চান বলে জানিয়েছেন।\nবিশ্বের ১০জন প্রতিযোগীদের মধ্যে তিনি সেরা হয়েছেন। শুরুটা যদিও এমন চমত্‍কার কিছু ছিল না। ২০০৯ সালে পারিতেওয়াড়িতে জেলা পরিষদের প্রাথমিক স্কুলে পড়াতে যান, তখন স্কুল বলতে একটি গোশালা ও একটি স্টোর রুম। তাতে দমে না থেকে নিজের উদ্যোগে ছাত্রছাত্রীদের পড়াশোনা করানোর নতুন দিশা খুলে দেন। স্থানীয় পড়ুয়াদের ভাষাগত সমস্যা থাকার কারণ নিজে বইয়ের অনুবাদ করে সেই বই তাঁদের কাছে পৌঁছে দিতেন। শুধু তাই নয়, নিজেও ভাষা আয়ত্তে আনার জন্য রীতিমতো প্রশিক্ষণ নেন। পাশাপাশি কিউআর কোড দিয়ে তিনি পড়ুয়াদের পড়াশোনার উন্নতির বিকাশের ক্ষেত্রও বাড়িয়ে দেন। এই প্রযুক্তির মাধ্যমে প্রত্যেক পড়ুয়া নিজে থেকে কবিতা, ভিডিয়ো শুনতে ও দেখতে পাবে। ছেলেদের পাশাপাশি মেয়েরাও স্কুলে যেতে শুরু করে। নিজের উদ্যোগে নারীশিক্ষার প্রসার ঘটিয়ে ওই এলাকায় বাল্যবিবাহ প্রথা রোধ করেন। এলাকার প্রায় একশো শতাংশ মেয়েই স্কুলে পড়াশোনা করে। নাবালিক অবস্থায় বিয়ের ঘটনা ওই গ্রামে হয় না বললেই চলে। তাঁর এই অভিনব প্রযুক্তির পরিকল্পনা রাজ্যসরকারের সামনে এলে ২০১৭ সাল থেকে রাজ্যে সব স্কুলেই সেই ব্যবস্থা চালু হয়ে যায়। পাশাপাশি দেশেই নয়, বিদেশের বিভিন্ন স্কুলের ছাত্রছাত্রীদের সঙগে আলোচনা ও বিতর্কসভারও আয়োজন করেন লেটস দ্য বর্ডার্স প্রোজেক্টের মাধ্যমে। এর জেরে প্রতিবেশী দেশে বাংলাদেশ, পাকিস্তান, প্যালেস্তাইন, ইজরায়েল, ইরাক, ইরান, এমনকি আমেরিকার ছাত্রছাত্রীদের সঙ্গে যোগাযোগ করিয়ে ছাত্রছাত্রীদের প্রেরণা জাগিয়ে তুলেছেন। এখনও পর্যন্ত এই প্রোজেক্টের মাধ্যমে প্রায় ১৯ হাজার পড়ুয়া আওতায় রয়েছে। সেই কাজেরও স্বীকৃতি তিনি পেয়েছেন।\nএই পুরস্কারের পর দারুণ উচ্ছ্বসিত রনজিত্। তাঁর কথায়, করোনা অতিমারীতে কীভাবে অনলাইনে পড়াশোনা চালিয়ে যেতে হয়, তা দেখিয়ে দিয়েছে। স্কুলের গণ্ডি পেরিয়েও অন্য়ভাবেও শিক্ষা গ্রহণ ও শিক্ষা দেওয়া যায়। আর সেই সুযোগটাই শিক্ষকরা চালিয়ে যাচ্ছেন। এই কঠিন পরিস্থিতিতে শিক্ষকরাই ছাত্রছাত্রীদের জীবনে পরিবর্তন এনে চমক তৈরি করতে পারবেন। আমি এতে খুব খুশি হয়েছি। তবে আমার প্রাপ্ত পুরস্কারের অর্ধেকা টাকা বাকি ফাইনালিস্টদের মধযে ভাগ করে দিতে চাই। আমার বিশ্বাস, একসঙ্গে সকলে মিলে কাজ করলে এক উন্নত ভবিষ্যত গড়ে তোলা সম্ভব হবে।\nতাঁর এই স্বীকৃতির পর শুভেচ্ছা জানিয়েছেন মহারাষ্ট্রের রাজ্যপাল, রাজ্যসকরকার। প্রসঙ্গত, ১৪০টি দেশে থেকে মোট ১২হাজার প্রতিযোগী মনোনীত হয়েছিলেন। তাঁদের মধ্যে সেরার শিরোপা পান সোলাপুরের এই স্কুলশিক্ষক।\nপ্রথমে করোনা টিকা পাবেন ১ কোটি স্বাস্থ্যকর্মী, ঘোষণা কেন্দ্রের পরের খবর\ntextbook ranjitsinh disale quick-response (QR) coded primary school teacher Maharashtra global teacher prize 2020\nWeb Title : indian teacher's priceless reaction after winning $1 million


আবার শীতলকুচি হবে! সিউড়ি থেকে ফের বললেন দিলীপ ঘোষ - The Bengal Story\nTuesday, December 7th, 2021, 12:01:12 PM\nআবার শীতলকুচি হবে! সিউড়ি থেকে ফের বললেন দিলীপ ঘোষ\nরবিবার বীরভূমের সিউড়ি শহরে একটি জনসভা থেকে ফের শীতলকুচি ঘটতে পারে বলে ঘোষণা দিলীপ ঘোষের\nWritten By নিজস্ব প্রতিনিধি Published On Monday, April 26th, 2021, 1:04:54 PM IST\nশীতলকুচি নিয়ে ফের হুমকির সুর দিলীপ ঘোষের গলায়। বরাহনগরে দলীয় প্রার্থীর প্রচারে গিয়ে বলেছিলেন, শীতলকুচিতে দেখেছেন তো কী হয়েছে? বাড়াবাড়ি হলে জায়গায় জায়গায় শীতলকুচি হবে ! রাজ্য সভাপতির এহেন বিস্ফোরক মন্তব্যের তীব্র সমালোচনা করেছিল বিরোধীরা।\nতৃণমূল, কমিশনে দিলীপ ঘোষের নামে লিখিত অভিযোগ করে। যার জেরে বিজেপির রাজ্য সভাপতির প্রচারে ২৪ ঘন্টার জন্য নিষেধজ্ঞা জারি করে কমিশন। কিন্তু শাস্তি পেয়েও দমবার পাত্র নন তিনি।\nরবিবার বীরভূমের সিউড়ি শহরে একটি জনসভা থেকে ফের শীতলকুচি ঘটতে পারে বলে ঘোষণা তাঁর। বেণীমাধব মোড়ের জনসভা থেকে প্রার্থী জগন্নাথ চ্যাটার্জিকে পাশে নিয়ে তিনি বলেন, বীরভূমে এবারে শান্তিপূর্ণ ভোট হবে। কারও হিম্মত নেই ভোট প্রভাবিত করতে পারে। তার পরেই বিজেপি সাংসদের হুংকার, ভোটে গণ্ডগোল হলে আবার শীতলকুচি হতে পারে।\nপাশাপাশি তৃণমূলের উদ্দেশ্যে তাঁর সাবধানবানী, ভাববেন না কেন্দ্রীয় বাহিনীর জওয়ানরা খুব শান্তশিষ্ঠ, ঠান্ডা ঠান্ডা। দিলীপের ইঙ্গিতপূর্ণ মন্তব্য, জওয়ানদের বন্দুকের গুলি কিন্তু বেশ গরম।\nএদিন, সিউড়ির পাশাপাশি, দুবরাজপুরের জনসভায়ও দিলীপ ঘোষের ভাষণে উঠে আসে শীতলকুচি প্রসঙ্গ। তৃণমূল নেত্রী মমতা ব্যানার্জিকে তাঁর কটাক্ষ, রাজ্যের মহিলারা ধর্ষিত হলে, মুখ্যমন্ত্রীর দুঃখ হয় না, অন্যদিকে শীতলকুচিতে যারা কেন্দ্রীয় বাহিনীর বন্দুক ছিনিয়ে নিতে আসে, বুথ লুঠ করতে আসে, তাঁরা গুলি খেয়ে মারা গেলে মুখ্যমন্ত্রী চোখের জল ফেলেন।\n[আরও পড়ুন- ফের পুলিশকর্তা অপসারণ কমিশনের, সরানো হল ৩ পুলিশ অফিসারকে]\nউল্লেখ্য, গত ১০ এপ্রিল, রাজ্যের চতুর্থ দফার নির্বাচনে কোচবিহারের শীতলকুচিতে কেন্দ্রীয় বাহিনীর গুলিতে নিহত হন চার গ্রামবাসী। কমিশনের দাবি, বাহিনী আত্মরক্ষার জন্য গুলি চালিয়েছে। অন্যদিকে তৃণমূলের দাবি, বিনা প্ররোচনায় সেন্ট্রাল ফোর্স গণহত্যা করেছে।\nগুলি চালানোর ঘটনা নিয়ে রাজ্য রাজনীতিতে তোলপাড় শুরু হয়।\nশীতলকুচি নিয়ে মন্তব্যের জেরে দিলীপ ঘোষের সঙ্গে বিজেপি নেতা সায়ন্তন বসু, রাহুল সিনহাদের প্রচারেও নিষাজ্ঞা জারি করে কমিশন। কিন্তু এত কিছুর পরেও বিজেপির রাজ্য সভাপতি যে নিজের অবস্থান থেকে একটুও সরেননি, তা রবিবারে জনসভা থেকে তাঁর করা মন্তব্যে আর একবার স্পষ্ট।\nBengal BJPBengal Election 2021Dilip GhoshSitolkuchi incidentTop Story


‘‘গ্র্যাভিটি′′, স্যান্ড্রা বুলক-এর ছেলে এবং জর্জ ক্লুনি | সমাজ সংস্কৃতি | DW | 11.09.2013\nরবিবার ছিল আলফন্সো কুয়ারন-এর স্পেস মুভি ‘‘গ্র্যাভিটি''-র মহরত৷ প্রশংসার ঝড় বয়ে গেছে৷ নায়িকা স্যান্ড্রা বুলকের তিন বছরের দত্তক ছেলে লুইস নিজেকে ‘ডিউড' মনে করে আর মায়ের চাইতে নায়ক জর্জ ক্লুনি-র সঙ্গেই গল্প করতে ভালোবাসে৷\nনব্বই-এর দশকে জুলিয়া রবার্টস ও তার পরের দশকে অ্যাঞ্জেলিনা জোলি যা ছিলেন, স্যান্ড্রা বুলক আজ তাই – হলিউডের পয়লা নম্বর অভিনেত্রী ও তারকা৷ ফোর্বসের তালিকায় এন্টারটেনমেন্ট ইন্ডাস্ট্রিতে বিত্তশালী মহিলাদের মধ্যে বুলক চতুর্দশ স্থানে৷ ২০১২ সালের গিনেস বুক অফ ওয়ার্ল্ড রেকর্ডস অনুযায়ী তিনিই হলেন বিশ্বের সবচেয়ে বেশি পারিশ্রমিকের অভিনেত্রী: প্রতি ছবির জন্য পান ৮৫ মিলিয়ন ডলার৷\nস্যান্ড্রা জার্মানিতেও বিশেষভাবে জনপ্রিয়, কেননা তাঁর মা ছিলেন জন্মসূত্রে জার্মান৷ বাবারও পূর্বপুরুষদের মধ্যে কে নাকি জার্মান ছিলেন৷ স্যান্ড্রা নিজেও মাঝেমধ্যে জার্মান টিভি-র টক শো-তে দু'চার লাইন জার্মান বলে সকলকে মোহিত করে দেন৷\nঅস্কার বিজয়ীদের কথা\nতারকাদের দিকে নজর\nলস অ্যাঞ্জেলসের অ্যাকাডেমি অ্যাওয়ার্ড উৎসবে আবারো তারকাদের ঢল নামলো৷ অস্কার পুরস্কার ঘোষণার আগে থেকেই সেখানে ছিল তাদের ভিড়৷ পৃথিবীর অন্যতম বড় বাৎসরিক অনুষ্ঠান এবং টেলিভিশন ইভেন্ট হচ্ছে এই অ্যাকাডেমি অ্যাওয়ার্ড৷ চলতি বছর অবশ্য একরকম বিনা প্রতিদ্বন্দ্বিতায় অ্যাওয়ার্ড জয় করেছে আর্গো৷\nসন্ধ্যাটা বেন অ্যাফ্লেক’এর\nঅস্কারের সবচেয়ে গুরুত্বপূর্ণ বিভাগ হচ্ছে ‘সেরা ছবি’৷ মার্কিন অভিনেতা এবং পরিচালক বেন অ্যাফ্লেক এই পুরস্কারটি গ্রহণ করেছেন৷ ইতিপূর্বে ‘আর্গো’ অবশ্য আরো কয়েকটি সম্মানজনক অ্যাওয়ার্ড জয় করেছে৷ ফলে সেটির অস্কার জয় একরকম নিশ্চিত ছিল৷ ইরান থেকে মার্কিন জিম্মিদের উদ্ধারে সিআইএ’র তৎপরতা নিয়ে তৈরি হয়েছে ছবিটি৷\nতাইওয়ানের জিনিয়াস পরিচালক\n৮৫তম অস্কার সন্ধ্যায় আরো একজন বড় বিজয়ী রয়েছেন৷ তাইওয়ানের চলচ্চিত্র নির্মাতা আং লি জয় করেছেন ‘সেরা পরিচালক’ খেতাব৷ ‘লাইফ অফ পাই’ নামক অসাধারণ ছবিটির পরিচালক লি৷ ছবিটি আরো কয়েকটি অস্কার পুরস্কার জয় করেছে৷\nআইরিশ অভিনেতা ডানিয়েল ডে লুইস মার্কিন চলচ্চিত্র পুরস্কারের ইতিহাসে একটি রেকর্ড গড়েছেন৷ তৃতীয়বারের মতো ‘সেরা অভিনেতা’ পুরস্কার জয় করেছেন তিনি৷ স্টিভেন স্পিলবার্গের ‘লিংকন’ ছবিতে নাম ভূমিকায় অভিনয়ের জন্য এই পুরস্কার জয় করেন তিনি৷ তবে স্পিলবার্গের জন্য অস্কার সন্ধ্যাটা তেমন আনন্দের ছিল না৷ তাঁর ছবি লিংকন ১২টি বিভাগে মনোনয়ন পেলেও, পুরস্কার জয় করেছেন মাত্র দু’টিতে৷\nপ্রতি বছরের মতো এবারো অ্যাকাডেমি অ্যাওয়ার্ড অনুষ্ঠান সারা বিশ্বে সম্প্রচার করা হয়েছে৷ অস্কার বিজয়ীরা নিঃসন্দেহে খুশি৷ কেননা, ভবিষ্যতে তাদের জন্য অপেক্ষা করছে আরো লোভনীয় প্রস্তাব৷ তবে এই উৎসবের আয়োজক ‘অ্যাকাডেমি অফ মোশন পিকচার আর্টস অ্যান্ড সাইয়েন্সেস’ বিতর্কের ঊর্ধ্বে নয়৷ অনেকে তাদেরকে ‘সেকেলে’ হিসেবেও আখ্যা দিচ্ছে৷\nইউরোপের জন্য অস্কার\nঅস্ট্রিয়ান পরিচালক মিশায়েল হানেকে চলতি বছর ‘সেরা বিদেশি ভাষায় ছবি’ বিভাগে পুরস্কার গ্রহণ করেছেন৷ এক বর্ষীয়ান ফরাসি দম্পতির গল্প তিনি ফুটিয়ে তুলেছেন ‘লাভ’ ছবিতে৷ এর আগে অস্কারের পাঁচটি বিভাগে মনোনয়ন পায় ছবিটি৷ এটা খানিকটা বিস্ময়করও, কেননা সাধারণত ইংরেজি ভাষার ছবি অস্কারের বেশি প্রাধান্য পায়৷\nএক নতুন তারকা\nঅস্কার হলিউডের আকাশে নতুন তারকারও জন্ম দিতে পারে৷ মার্কিন অভিনেত্রী জেনিফার লরেন্স এতকাল ততটা পরিচিত ছিলেননা৷ অস্কারের ‘সেরা অভিনেত্রী’ বিভাগে পুরস্কার জয়ের মাধ্যমে অবশেষে বড় সাড়া ফেললেন তিনি৷ ‘সিলভার লাইনিংস’ ছবিতে অভিনয়ের জন্য এই পুরস্কার জয় করেন লরেন্স৷\nঅস্ট্রিয়ার দ্বিতীয় অস্কার\nতাঁর জন্য অস্কার জয় নিয়মিত ঘটনা৷ বলছি অস্ট্রিয়ান অভিনেতা ক্রিস্টফ ভালৎস’এর কথা৷ ২০১০ সালের পর তিনি ‘সেরা সহযোগী অভিনেতা’ হিসেবে দ্বিতীয়বার অস্কার জয় করলেন৷ ভালৎস ক্যারিয়ারের শুরুর দিকে জার্মান টিভির একজন অভিনেতা হিসেবে পরিচিত ছিলেন৷ পরবর্তীতে মার্কিন পরিচালক কোয়েন্টিন ট্যারেন্টিনো তাঁকে হলিউডে নিয়ে যান এবং আন্তর্জাতিক ক্যারিয়ার গড়ায় সহায়তা করেন৷\nজয়ী অ্যান হ্যথাওয়ে\nঅভিনেত্রী অ্যান হ্যথাওয়েও এবার অস্কার জয় করেছেন৷ ‘লে মিজেরেবল’ ছবিতে অভিনয়ের জন্য ‘সেরা সহযোগী অভিনেত্রী’ পুরস্কার জয় করেন তিনি৷ এই ছবিটি সম্প্রতি বার্লিনালেতেও দেখা গেছে৷\nঅস্কার সন্ধ্যায় সমতা রক্ষা\nঅস্কারের ৮৫তম আসর ছিল বিনোদন আর উত্তেজনায় ভরা৷ অন্যান্য বছরের তুলনায় এবার বেশি ছবি পুরস্কার জয় করেছে৷ বেন অ্যাফ্লেক, আং লি’র পাশাপাশি দুই অস্ট্রিয়ান এবং ব্রিটিশ সংগীত তারকা আডেল জয় করেছেন পুরস্কার৷ ‘স্কাইফল’ ছবিতে গান গেয়ে অস্কার জেতেন আডেল৷\nলেখক: ইয়খেন কুর্টেন / এআই\nঅভিনেত্রী হিসেবে স্যান্ড্রা বুলকের খতিয়ান নতুন করে দেওয়ার দরকার নেই৷ তবে ‘‘দ্য ব্লাইন্ড সাইড'' ছবিটির জন্যে ইতিমধ্যেই একবার সেরা অভিনেত্রীর অস্কার পেয়েছেন এবং ‘‘গ্র্যাভিটি'' নিয়ে গুঞ্জরন যদি সত্যি হয়, তবে এ বছর তাঁর আরো একটি অস্কার সংগ্রহ করাটা বোধহয় কেউ আটকাতে পারবে না৷\nছবিতে স্যান্ড্রা একজন নভোচারীর ভূমিকায় অভিনয় করেছেন৷ মহাশূন্যের আবর্জনা এসে তাঁর মহাকাশযানটি ধ্বংস করার পর তিনি মহাশূন্যেই আটকা পড়েছেন – সেই বিচ্ছিন্নতা, একাকিত্ব এবং বিষাদের ছবিই যেন ফুটে উঠেছে মেক্সিকান চিত্রপরিচালক আলফন্সো কুয়ারনের ফিল্মে৷ ছবিতে বুলকের পাশে নায়ক জর্জ ক্লুনি প্রায় পার্শ্বচরিত্রে পরিণত হয়েছেন বলে শোনা যাচ্ছে৷\nভালো কথা৷ ক্লুনি গোত্রীয় মহানায়কদের গুণই হল এই যে, তারা তেমন তেমন বাঘা নায়িকার সঙ্গে অভিনয় করতে হলে নিজেরা একটু সরে দাঁড়ান৷ কিন্তু স্যান্ড্রা বুলকের দত্তক ছেলে – আদতে কাট্রিনা বিধ্বস্ত নিউ অর্লিন্সের এক কৃষ্ণাঙ্গ পরিবারের সন্তান – লুইস বার্ডো বুলক ও সব কেতার ধার ধারবে কেন?\nছবির শুটিংয়ের ফাঁকে জর্জ ক্লুনি\nতিন বছরের লুইস নিজেকে ‘ডিউড', অর্থাৎ অতিমাত্রায় ‘পুরুষ' বলেই মনে করে৷ আর শুধু ডিউড নয়, রীতিমতো ‘কুল ডিউড'৷ এ কথা জানিয়েছেন স্যান্ড্রা স্বয়ং৷ ‘‘গ্র্যাভিটি''-র সেটে কাজ করার সময় লুইস স্বভাবতই স্যান্ড্রার সঙ্গে থাকতো – কিন্তু থাকতো বলতেই থাকতো৷ মার সঙ্গে থাকতে ওরকম একজন কুল ডিউডের ভালো লাগবে কেন? লুইস চাইতো ওপাশে গিয়ে জর্জ (ক্লুনি), আলফন্সো (কুয়ারন), এই সব ‘গাই'-দের সঙ্গে গপ্পোগাছা করতে৷ মেয়েদের সঙ্গে থাকতে যাবে কোন দুঃখে?\nসে কাহিনি শুনিয়েছেন স্যান্ড্রা নিজে: ‘‘লুইস আমাকে এসে বলল, ‘জর্জ আর ওরা কোথায়?' আমি বললাম, ‘আমি জানি না৷' ও বলল, ‘আমার ওদের দরকার'৷'' ইত্যাদি৷ এখানে বলে রাখা দরকার, বুলক আর ক্লুনির বন্ধুত্ব প্রায় বিশ বছরের, যদিও দু'জনে এই প্রথমবার পরস্পরের সঙ্গে অভিনয় করলেন৷ ‘‘গ্র্যাভিটি''-র সেটে দু'জনের ঘনিষ্ঠতা, এমনকি রোমান্স নিয়েও নানা গুজব ছড়িয়েছিল, কিন্তু দু'জনেই তা হেসে উড়িয়ে দিয়েছেন৷\nযা রটে তার সব কি বটে?\nএসি / এসবি (ডিপিএ, এএফপি)\nকি-ওয়ার্ডস ‘‘গ্র্যাভিটি'', স্যান্ড্রা বুলক, ছেলে, জর্জ ক্লুনি, চলচ্চিত্র, হলিউড


রেঞ্জের শ্রেষ্ঠ খুলনা জেলা পুলিশ – দক্ষিণাঞ্চল প্রতিদিন\nJanuary 18, 2022 সিনিয়র করেস্পন্ডেন্ট\t0 Comments\nমাসিক অপরাধ পর্যালোচনা সভায় তদন্ত ও অপরাধ দমন কর্মকাÐ পর্যালোচনায় খুলনা জেলা পুলিশ খুলনা রেঞ্জের ‘শ্রেষ্ঠ জেলা পুলিশ’ মনোনীত হয়েছে। খুলনা রেঞ্জের ডিআইজি ড. খ মহিদ উদ্দিনের হাত থেকে এ পুরস্কার গ্রহণ করেন পুলিশ সুপার মোহাম্মদ মাহাবুব হাসান।\nগতকাল সোমবার দুপুরে খুলনা রেঞ্জের ডিসেম্বর মাসের অপরাধ পর্যালোচনা সভায় এ পুরস্কার দেওয়া হয়। এছাড়া সভায় শ্রেষ্ঠ সার্কেল হিসেবে যশোর ক-সার্কেল ও শ্রেষ্ঠ থানা হিসেবে যশোরের কোতয়ালী থানাকে পুরস্কৃত করা হয়। কুষ্টিয়া সদর থানার উপ-পরিদর্শক (এসআই) মো. রফিকুল ইসলাম ও চুয়াডাঙ্গা সদর থানার সহকারী উপ-পরিদর্শক (এএসআই) মো. আশরাফুজ্জামান রেঞ্জের শ্রেষ্ঠ এসআই ও এএসআই হিসেবে পুরস্কার লাভ করেন।\nসভায় খুলনা রেঞ্জের ডিআইজি ড. খ মহিদ উদ্দিন আইনশৃঙ্খলা রক্ষা ও অপরাধ দমনে প্রতিরোধমূলক ব্যবস্থা গ্রহণ এবং অপরাধ নিয়ন্ত্রণে যথাযথ আইনানুগ ব্যবস্থা গ্রহণের জন্য নির্দেশনা দেন। তিনি সব কর্মকর্তাদের তাদের অধীনস্ত পুলিশ সদস্যদের কার্যক্রম নিয়মিত তদারকি করতে নির্দেশ দেন।\nকোভিড-১৯ এর সংক্রমণ বাড়তে থাকায় সব পুলিশ সদস্যদের বুস্টার ডোজ টিকা গ্রহণ ও যথাযথ স্বাস্থ্যবিধি মেনে চলার ওপর তিনি গুরুত্বারোপ করেন। রেঞ্জের বিভিন্ন জেলায় অনুষ্ঠিত চতুর্থ ধাপের স্থানীয় সরকার (ইউনিয়ন পরিষদ) নির্বাচন সুষ্ঠুভাবে সম্পন্ন হওয়ায় তিনি সন্তোষ প্রকাশ করেন ও পুলিশ সুপারদের ধন্যবাদ জ্ঞাপন করেন।\nখুলনা রেঞ্জের ডিআইজি ড. খ মহিদ উদ্দিনের সভাপতিত্বে মাসিক অপরাধ পর্যালোচনা সভায় আরও উপস্থিত ছিলেন- খুলনা রেঞ্জের অ্যাডিশনাল ডিআইজি (অ্যাডমিন অ্যান্ড ফিন্যান্স) এ কে এম নাহিদুল ইসলাম, অ্যাডিশনাল ডিআইজি (অপারেশনস অ্যান্ড ক্রাইম) নজরুল ইসলামসহ খুলনা রেঞ্জ ও রেঞ্জ কার্যালয়ের অন্যান্য ঊর্ধ্বতন কর্মকর্তা, খুলনা রেঞ্জের ১০টি জেলার পুলিশ সুপার ও অতিরিক্ত পুলিশ সুপার এবং ইন সার্ভিস ট্রেনিং সেন্টারসমূহের কমান্ড্যান্টরা।\n← এক্রিডিটেশন ইভালুয়েশন টিমের কুয়েট পরিদর্শন\nকয়রায় ট্রিপল মার্ডারে গ্রেফতার বাবলুর ১৬৪ ধারায় জবানবন্দি →


রাষ্ট্রীয়ভাবে বঙ্গবন্ধু পরিবারের চরিত্র হরণ করা হয়েছে\nPublished : Sunday, 16 August, 2020 at 10:42 PM\nশিক্ষামন্ত্রী ডা. দীপু মনি বলেছেন, ’৭৫ পরবর্তী সময়ে রাষ্ট্রীয়ভাবে বঙ্গবন্ধুর পরিবারের প্রত্যেকটি সদস্যের চরিত্র হরণ করা হয়েছিল। তার পরের প্রজন্ম যাতে স্বাধীনতা, মুক্তিযুদ্ধ ও বঙ্গবন্ধু সম্পর্কে জানতে না পারে সেজন্য কয়েক দশক ধরে মিথ্যা প্রপাগান্ডা চালানো হয়েছিল।\nজাতীয় শোক দিবস উপলক্ষে রোববার (১৬ আগস্ট) বাংলাদেশ প্রকৌশল বিশ্ববিদ্যালয়ের (বুয়েট) আয়োজনে এক ভার্চ্যুয়াল আলোচনা সভায় প্রধান অতিথির বক্তব্যে তিনি এসব কথা বলেন।\nদীপু মনি বলেন, শোষণ, বঞ্চনা ও বৈষম্যহীন বাংলাদেশ বিনির্মাণের জন্য বঙ্গবন্ধু শেখ মুজিবুর রহমান তার জীবনের ৩০ শতাংশ সময় কারাগারে কাটিয়েছিলেন। সেই মহান নেতাকে সপরিবারে হত্যা করে নির্বংশ করার ষড়যন্ত্র যারা করেছিল পরবর্তী সময়ে রাষ্ট্রীয়ভাবে জনগণের টাকায় তাদের বিদেশি গুরুত্বপূর্ণ মিশনে নিযুক্ত করা হয়েছিল।\nবাংলাদেশ প্রকৌশল বিশ্ববিদ্যালয়ের উপাচার্য প্রফেসর সত্যপ্রসাদ মজুমদারের সভাপতিত্বে আলোচনা সভায় বিশেষ অতিথি হিসেবে যুক্ত ছিলেন শিক্ষা উপমন্ত্রী মহিবুল হাসান চৌধুরী। বাংলাদেশ প্রকৌশল বিশ্ববিদ্যালয়ের শিক্ষক এবং বিভিন্ন অনুষদের ডিন আলোচনা সভায় যুক্ত ছিলেন।\nমহিবুল হাসান চৌধুরী বলেন, বঙ্গবন্ধু কারিগরি ও প্রকৌশলী শিক্ষাকে সর্বাধিক গুরুত্ব দিয়েছিলেন। তিনি তাই শিক্ষার সুষ্ঠু পরিবেশ নিশ্চিত করার জন্য বাংলাদেশ প্রকৌশল বিশ্ববিদ্যালয় আইনে স্বায়ত্তশাসন দিয়েছিলেন।\nপ্রকৌশল বিশ্ববিদ্যালয়ের শিক্ষক এবং শিক্ষার্থীদের উদ্দেশ্যে তিন বলেন, জনগণের অর্থে বাংলাদেশ প্রকৌশল বিশ্ববিদ্যালয় বর্তমানে একটি এলিট ইনস্টিটিউশন হিসেবে প্রতিষ্ঠিত হয়েছে। তাই বাংলাদেশ প্রকৌশল বিশ্ববিদ্যালয়ের শিক্ষক এবং শিক্ষার্থীদের জনগণের প্রতি দায়বদ্ধতা আছে।\nব্যক্তিস্বার্থের ঊর্ধ্বে উঠে বঙ্গবন্ধু বৃত্তিমূলক ও কারিগরি শিক্ষার যে স্বপ্ন দেখেছিলেন তা বাস্তবায়নের মাধ্যমে চতুর্থ শিল্প বিপ্লবের সফল অংশীদার হতে অবদান রাখার জন্য তিনি বাংলাদেশ প্রকৌশল বিশ্ববিদ্যালয়ের শিক্ষক-শিক্ষার্থীদের আহ্বান জানান। জনগণের অর্থে ইঞ্জিনিয়ার হয়ে বিদেশে পাড়ি দেয়ারও সমালোচনা করেন উপমন্ত্রী মহিবুল।\nআরও সংবাদ বিষয়: শিক্ষামন্ত্রী ডা. দীপু মনি বঙ্গবন্ধু মুক্তিযুদ্ধ জাতীয় শোক দিবস


মা হতে চলেছেন দীপিকা! -Deshebideshe\nআপডেট : ১১-০৪-২০১৯\nমুম্বাই, ০৪ নভেম্বর - বলিউডের সবার নজরে ছিলেন দীপবীর জুটি। দীপিকা পাড়ুকোন ও রনভীর সিংকে আদর করে ভক্তরা দীপবীর বলে ডাকেন। তাদের প্রেমের গুঞ্জনের শুরু থেকেই আলোচনায় ছিলেন তারা।\nভক্তরাও আগ্রহ দেখিয়েছেন তাদের সম্পর্ক নিয়ে। কবে ‘দীপবীর’ বিয়ে করবেন? কোথায় হবে বিয়ে, কোথায় হানিমুন- এসব জানতে আগ্রহের শেষ ছিলো না তাদের।\nআর যখন বিয়েটা হয়ে গেল তখন থেকে শুরু হয়েছে তাদের সন্তান নিয়ে খোঁজ খবর। বেশ কয়েকবার ভক্তরা ছড়িয়েছেন প্রিয় জুটির মা-বাবা হওয়ার খবর। তবে এবার নিজে দীপিকাই উস্কে দিলেন সেই গুঞ্জন। নিজের পোস্ট করা একটি ছবিতে তার মা হওয়ার জল্পনা চড়িয়ে দিলেন তিনি।\nগেল ৩ নভেম্বর রবিবারই সোশ্যাল মিডিয়ায় একটি ঘুমন্ত শিশুর দুটি ছবি পোস্ট করেছেন দীপিকা। ক্যাপশানে দিপ্পি লিখেছেন, ‘post diwali celebration।’ ছবিটি দিপ্পির ছেলেবেলার ছবি বলেই মনে করছেন অনেকে। যদিও এবিষয়ে দীপিকা কিছুই লেখেননি।\nতবে নেটিজেনদের প্রশ্ন, হঠাৎ শিশুর ছবি পোস্ট করে কীসের ইঙ্গিত দিচ্ছেন দীপিকা? তবে কি 'দীপবীর'-এর জীবনে নতুন কোনো সুখবর আসতে চলেছে? কেউ আবার সরাসরি প্রশ্ন করেছেন দীপিকা কি মা হতে চলেছেন? অনেকে আবার প্রিয় অভিনেত্রীকে আগাম শুভেচ্ছাও জানিয়ে দিয়েছেন।\nএদিকে দীপাবলি উপলক্ষে বলিউডের কমবেশি সমস্ত তারকাই বিভিন্ন সেলিব্রেশনে অংশ নিলেও দেখা যায়নি ‘দীপবীর’ জুটিকে। তারা দীপাবলি কীভাবে কাটিয়েছেন সেই ছবি দেখার জন্য উৎসাহের অন্ত নেই তাদের ভক্তদের মধ্যে।\nঅনেকেই মনে করছেন দীপিকা মা হতে চলেছেন। আর সেকারণেই আপাতত তাকে প্রকাশ্যে সেভাবে দেখা যাচ্ছে না।\nঅশালীন পোশাকে খোলামেলা…


‘খালেদা জিয়ার মুক্তি ছাড়া দেশে কোনো নির্বাচন হবে না’ (ভিডিও)\n/ রাজনীতি / ‘খালেদা জিয়ার মুক্তি ছাড়া দেশে কোনো নির্বাচন হবে না’ (ভিডিও)\nPublished : Wednesday, 12 September, 2018 at 1:48 PM, Update: 12.09.2018 3:13:48 PM, Count : 197\nবিএনপির স্থায়ী কমিটির সদস্য ড. খন্দকার মোশাররফ হোসেন বলেছেন, সরকার অন্যায়ভাবে মিথ্যা মামলায় সাজা দিয়ে খালেদা জিয়াকে কারাগারে আটকে রেখেছে। আমরা তাঁর নিঃশর্ত মুক্তি চাই। খালেদা জিয়ার মুক্তি ছাড়া দেশের গণতন্ত্র মুক্ত হবে না। তাই তাঁকে আন্দোলনের মাধ্যমে মুক্ত করতে হবে। খালেদা জিয়ার মুক্তি ছাড়া এ দেশে কোনো নির্বাচন হবে না। আজ বুধবার (১২ সেপ্টেম্বর) দুপুরে রাজধানীর রমনার ইঞ্জিনিয়ার্স ইনস্টিটিউশন মিলনায়তনের সামনে বিএনপির চেয়ারপারসন ও সাবেক প্রধানমন্ত্রী বেগম খালেদা জিয়ার সুচিকিৎসা ও নিঃশর্ত মুক্তির দাবি এবং কারাগারে আদালত স্থাপনের প্রতিবাদে দলটির কেন্দ্রঘোষিত দুই ঘণ্টার প্রতীকী অনশন কর্মসূচিতে বিএনপির নেতা এসব কথা বলেন। সকাল ১০টা থেকে শুরু হয়ে দুই ঘণ্টার পূর্বঘোষিত এই অনশন কর্মসূচি শেষ হয় দুপুর ১২টার কিছু পরে। রাজধানী ছাড়াও সারা দেশে একই ধরনের কর্মসূচি পালিত হয়েছে দলটির উদ্যোগে। কোথাও কোথাও পুলিশি বাধার খবর পাওয়া গেছে।\nতিনি আরও বলেন, খালেদা জিয়াকে মুক্তি দিতে হবে। তিনি কারাগারে অসুস্থ, তাঁকে সুচিকিৎসার ব্যবস্থা করতে হবে। তিনি যেহেতু কারাগারে আছেন, তাঁর চিকিৎসার ব্যবস্থা করা সরকারের দায়িত্ব। কিন্তু চিকিৎসক দল বারবার পরামর্শ দেওয়ার পরও সরকার কোনো পদক্ষেপ নিচ্ছে না। সরকার আবার ষড়যন্ত্র করছে ৫ জানুয়ারি মার্কা নির্বাচন করতে। কিন্তু আমরা বলতে চাই, বাংলাদেশে আর ৫ জানুয়ারি মার্কা কোনো ভোটারবিহীন নির্বাচন হতে দেবো না। তাই নির্বাচনের তফসিল ঘোষণার আগে সরকারকে পদত্যাগ করতে হবে। নির্বাচন কমিশন পুনর্গঠন করতে হবে, সেনা মোতায়েন করতে হবে, নিরপেক্ষ সরকারের অধীনে নির্বাচন দিতে হবে।\nবিএনপি ও খালেদা জিয়াকে ছাড়া নির্বাচন হবে না বলে হুঁশিয়ারি দিয়ে অনশন কর্মসূচিতে বিএনপির স্থায়ী কমিটির সদস্য মির্জা আব্বাস বলেন, সরকার বিএনপির জনসমর্থন দেখে ভীত হয়ে পড়েছে। তাই সারা দেশে এখন গায়েবি মামলা দিচ্ছে, গুম-খুন করছে। আমি সরকারকে বলব, যতই অত্যচার-নির্যাতন করেন, বিএনপি নেতাকর্মীরা ঘরে বসে থাকবে না। আমরা আন্দোলনের মাধ্যমে খালেদা জিয়াকে মুক্ত করে তাঁকে নিয়ে নির্বাচনে যাব এবং জনগণের সরকার প্রতিষ্ঠা করব। বিএনপি ও খালেদা জিয়াকে ছাড়া নির্বাচন হবে না।\nসরকার আইনের দোহাই দিয়ে খালেদা জিয়াকে তিলে তিলে মারার ষড়যন্ত্র করছে বলে অভিযোগ করে বিএনপির স্থায়ী কমিটির সদস্য গয়েশ্বর চন্দ্র রায় বলেন, সরকার আইনের দোহাই দিয়ে খালেদা জিয়াকে তিলে তিলে মারার ষড়যন্ত্র করছে। আমরা এই আদালতের রায় মানি না, তাঁকে মুক্তি দিতে হবে। তিনি গুরুতর অসুস্থ হওয়ার পরও তাঁকে চিকিৎসা দেওয়া হচ্ছে না। উল্টো কারাগারে আদালত স্থাপন করে তাঁকে সাজা দেওয়ার চক্রান্ত করছে।\nনির্বাচনের আগে সরকারকে পদত্যাগ করতে হবে বলে দাবি করে বিএনপির এই নেতা বলেন, এখন সরকার আদালতকে কারাগারে নিয়ে গেছে। খালেদা জিয়াকে আটকে রাখতে সরকার আদালতকে ব্যবহার করছে, এই আদালতের রায় দেশের জনগণ মানে না। খালেদা জিয়াকে অবশ্যই মুক্তি দিতে হবে। আমরা তাঁর নেতৃত্বে নির্বাচন করে দেশের গণতন্ত্র ফিরিয়ে আনব। এ সরকারের অধীনে সুষ্ঠু নির্বাচন সম্ভব নয়। তাই নির্বাচনের আগে সরকারকে পদত্যাগ করতে হবে, নির্বাচন কমিশন পুনর্গঠন করতে হবে। খালেদা জিয়াকে মুক্তি দিতে হবে। এ ছাড়া কোনো নির্বাচন হবে না।\nরাজপথে আন্দোলনের মাধ্যমে খালেদা জিয়াকে মুক্ত করতে হবে জানিয়ে বিএনপির স্থায়ী কমিটির সদস্য ব্যারিস্টার মওদুদ আহমদ বলেন, সরকার চায় না খালেদা জিয়া জামিনে মুক্তি পাক। তাই আইনি মাধ্যমে খালেদা জিয়ার মুক্তি হবে না। আন্দোলনের কোনো বিকল্প নেই। রাজপথে আন্দোলনের মাধ্যমে খালেদা জিয়াকে মুক্ত করতে হবে। সবাই প্রস্তুতি নেন, আমাদের হাতে মাসখানেক সময় আছে। এবার যেন আন্দোলনে কর্মসূচি সফল না করে কেউ ঘরে ফিরে না যায়।\nসরকার বারবার চেয়েছে বিএনপিকে নিশ্চিহ্ন করতে বলে অভিযোগ করে বিএনপির স্থায়ী কমিটির সদস্য ড. আবদুল মঈন খান বলেন, রাজনৈতিক দল হিসেবে আওয়ামী লীগ ব্যর্থ হয়ে এখন পুলিশকে ব্যবহার করছে। তারা ভাবছে, খালেদা জিয়াকে কারাগারে রেখে বিএনপিকে শেষ করতে পারবে। কিন্তু তাদের সে চক্রান্ত সফল হয়নি। আমরা খালেদা জিয়াকে আন্দোলনের মাধ্যমে কারামুক্ত করে আবার প্রধানমন্ত্রী হিসেবে নির্বাচিত করব। সরকার বারবার চেয়েছে বিএনপিকে নিশ্চিহ্ন করতে। কিন্তু তাদের সে ষড়যন্ত্র সফল হয়নি।


শার্টের বোতাম খোলা! সবুজ রঙের চেক শার্টে উন্মুক্ত ক্লিভেজ! ভাইরাল টলিউডের জনপ্রিয় অভিনেত্রী ঋতুপর্ণা সেনগুপ্তর ছবি - Bartaman Kolkata\nHome/বিনোদন/টলিউড/শার্টের বোতাম খোলা! সবুজ রঙের চেক শার্টে উন্মুক্ত ক্লিভেজ! ভাইরাল টলিউডের জনপ্রিয় অভিনেত্রী ঋতুপর্ণা সেনগুপ্তর ছবি\nশার্টের বোতাম খোলা! সবুজ রঙের চেক শার্টে উন্মুক্ত ক্লিভেজ! ভাইরাল টলিউডের জনপ্রিয় অভিনেত্রী ঋতুপর্ণা সেনগুপ্তর ছবি\nঋতুপর্ণা সেনগুপ্ত বলিউডের অন্যতম এভারগ্রীন অভিনেত্রী। ৯০ দশক থেকে শুরু করে আজও তিনি নিজেকে একইভাবে ধরে রেখেছেন। এক সময় একের পর এক হিট মুভির দ্বারা দর্শকদের আকর্ষণ করেছিলেন তিনি। বর্তমানে তিনি বেশ কয়েকটি ছবিতে কাজ করেছেন। শরীর স্বাস্থ্য নিয়ে যে তিনি ভীষণভাবে সচেতন তা দেখেই বোঝা যায়। এখনো একই রকম ফিট রয়েছেন তিনি।\nএকজন অভিনেত্রীর পাশাপাশি একজন মিষ্টি সুরের গায়িকাও তিনি, তার কণ্ঠে আমরা অনেকবার বহু গান শুনেছি। তবে এবারে পুজাতে মুক্তি পেতে চলেছে তার প্রথম প্লেব্যাক গান। গানের নাম ফুলমতি।\nসোশ্যাল মিডিয়াতে দারুন অ্যাক্টিভ অভিনেত্রী। মাঝেমধ্যেই নিজের ইনস্টাগ্রাম একাউন্ট থেকে বিভিন্ন ধরনের ছবি শেয়ার করতে থাকেন তিনি। সম্প্রতি তিনি নিজের একটি ছবি পোস্ট করেছেন। যে ছবিতে দেখা যাচ্ছে তার পরনে রয়েছে সবুজ রঙের চেক শার্ট, ম্যাচিং রঙের সবুজ প্যন্ট এবং শার্ট এর বোতাম খোলা থাকায় তার ভেতর দিয়ে দেখা যাচ্ছে তার কালো রংয়ের অন্তর্বাস। কানে রয়েছে লাল রংয়ের জাঙ্ক জুয়েলারি। ক্যাপশন এ অভিনেত্রী লিখেছেন ‘হাসির মাধ্যমে মানুষের মন জয় করা যায়’ এবং হ্যাশট্যাগ দিয়ে থ্রব্যাক কথাটি উল্লেখ করেছেন।\nখুব শীঘ্রই পরিচালক হিসেবে ইন্ডাস্ট্রিতে পা রাখতে চলেছে পাপিয়া অধিকারী, তার পরিচালিত প্রথম ছবি ‘মাদার ইন্ডিয়া’ তে মুখ্য চরিত্রে অভিনয় করছেন ঋতুপর্ণা সেনগুপ্ত। এই চরিত্রের জন্য খুবই উৎসাহী ঋতুপর্ণা। চরিত্রে তিনি একজন উচ্চবংশীয় বাড়ির মেয়ে, যিনি সব কিছুর পাশাপাশি নৃত্যশিল্পী তেও সমানভাবে পারদর্শী।\nচরিত্রটি দারুন অদ্ভুত এর মধ্যেও যে অনেক ধরনের শেডস। তবে মাতৃত্ব মেয়েটির জীবন বদলে দেয়। পতিতালয়ের নারীদের জন্য সে নিয়ে আসে মুক্তির আস্বাদ, যার ফলে বদলে যায় সম্পর্কে সমীকরণ গুলি বাংলা ছবির পাশাপাশি বেশ কিছু হিন্দি ছবির কাজ। এককথায় বর্তমানে নিজের কাজ নিয়ে ভীষণ ব্যস্ত অভিনেত্রী।\nঅভিনেতা যশ কি ভালোবাসার প্রলেপ দিচ্ছেন অভিনেত্রী নুসরত এর আঘাতে? কবিতা শেয়ার করে জল্পনা উস্কে দিলেন অভিনেত্রী স্বয়ং\nত্রিপুরায় গ্রেফতার হয়ে একরাত জেলে কাটালেন সুপারহিট অভিনেত্রী সায়নী ঘোষ! ‘আমি শুনিইনি এ খবর’, আকাশ থেকে পড়লেন অভিনেত্রী শ্রীলেখা মিত্র\n‘তোমাকে ছাড়া থাকতে আমার কষ্ট হয়’! এবার নুসরত জাহানের উদ্দেশ্যে প্রকাশ্যে বার্তা দিলেন বাংলাদেশী নায়ক হিরো আলম, শোরগোল নেটদুনিয়ায়\n‘কিশমিশ’ ছবির শুটিং অবশেষে শেষে উদ্দাম ‘নাগিন ডান্স’ দেব-রুক্মিণীর


মিরপুর প্রেসক্লাবে ২৫ সদস্যের পূর্ণাঙ্গ কমিটি ঘোষণা - এ টু জেড সংবাদ মিরপুর প্রেসক্লাবে ২৫ সদস্যের পূর্ণাঙ্গ কমিটি ঘোষণা - এ টু জেড সংবাদ\nসভাপতি ম. চঞ্চল মাহমুদ এবং সাধারণ সম্পাদক এসএম জহিরুল ইসলাম\nঅনলাইন ডেক্স: রাজধানীর বৃহত্তর মিরপুরের ঐতিহ্যবাহী মিরপুর প্রেসক্লাব গত ২৫ বছরের একটি ঐতিহ্যবাহী সংগঠন। প্রেসক্লাবটি গণপ্রজাতন্ত্রী বাংলাদেশ সরকার অনুমোদিত ও রেজিষ্ট্রিকৃত সংগঠন, রেজি নং-১৮০৬ (৯৫) ৯৭।\nপ্রতিষ্ঠানটি গত ২ যুগে গঠিত বিভিন্ন কমিটির কার্যক্রমের ধারাবাহিকতায় আজ রোববার বিকাল ৫ টায় মিরপুর প্রেসক্লাব ব্লক-ক, ১/৪ (২য়তলা) মিরপুর-২ এর ম. কামাল সভাকক্ষে অনুষ্ঠিত সভায় ২০২১-২০২৩ পূর্ণাঙ্গ কমিটি গঠন করা হয়।\n১. সভাপতি -ম. চঞ্চল মাহমুদ (দি ডেইলী টাইমস্ অব বাংলাদেশ),\n২. সিনিয়র সহ-সভাপতি মো. শহিদুল ইসলাম (দৈনিক মাতৃকন্ঠ),\n৩.সিনিয়র সহ-সভাপতি খান সেলিম রহমান (দৈনিক মাতৃজগত)\n৪. সহ-সভাপতি আমিনুল ইসলাম রিপন (দৈনিক সংবাদ প্রতিদিন)\n৫. সহ-সভাপতি মাসুদ জিয়া (দৈনিক অগ্নিশিখা)\n৬. সাধারণ সম্পাদক এসএম জহিরুল ইসলাম (দৈনিক প্রতিদিনের বাংলাদেশ)\n৭. যুগ্ম সাধারণ সম্পাদক এনামুল হক ইমন (দৈনিক সংবাদ প্রতিদিন)\n৮. যুগ্ম সাধারণ সম্পাদক সাজেদুর রহমান সাজু (দৈনিক সকালের সময় )\n৯. যুগ্ম সাধারণ সম্পাদক মো. আব্দুর রশিদ (দৈনিক তৃতীয় মাত্রা)\n১০. যুগ্ম সাধারণ সম্পাদক এম আর মামুন (মাতৃজগত টিভি (আইপি)\n১১. সাংগঠনিক সম্পাদক এ. টি. এম. শামসুজ্জামান (নতুন বার্তা/সমাচার প্রতিদিন)\n১২. সহ-সাংগঠনিক সম্পাদক এস এম আর শহিদ (দৈনিক সকালের সময়)\n১৩. কোষাধ্যক্ষ ভুইয়া কামরুল হাসান সোহাগ (দৈনিক সংবাদ প্রতিদিন)\n১৪. দপ্তর সম্পাদক মোহাম্মদ নজরুল ইসলাম (দৈনিক মাতৃজগত)\n১৫. প্রচার ও প্রকাশনা সম্পাদক মোর্তুজা পাপ্পু (নির্যাতিত নিউজ বিডি.কম)\n১৬. সহ-প্রচার ও প্রকাশনা সম্পাদক ইকবাল হোসেন নিপু (দৈনিক খবরের আলো)\n১৭. সমাজ কল্যাণ সম্পাদক শফিকুর রহমান শফি (দৈনিক প্রতিদিনের বাংলাদেশ)\n১৮. সংস্কৃতি সম্পাদক আতিয়ার রহমান পাখি (দৈনিক সকালের সময়)\n১৯. ধর্ম সম্পাদক বাহাউদ্দিন তালুকদার (দৈনিক সরেজমিন বার্তা)\n২০. মহিলা বিষয়ক সম্পাদিকা সাদিকুন নাহার উমির্ (স্বপ্ন টিভি (আইপি)\n২১. কার্যকরী সদস্য (১) মো. নজরুল ইসলাম (দৈনিক প্রতিদিনের বাংলাদেশ)\n২২. কার্যকরী সদস্য (২) নিজাম আহম্মেদ (দৈনিক একুশে সংবাদ)\n২৩. কার্যকরী সদস্য (৩) সরদার মাজহারুল ইসলাম (দৈনিক আমার সময় )\n২৪. কার্যকরী সদস্য (৪), জাহাঙ্গীর আলম মামুন (দৈনিক ভোরের সময়)\n২৫. কার্যকরী সদস্য (৫), শাকিল খান নিরব (দৈনিক ক্রাইম সংবাদ)।


যুলকারনাইন (আঃ) এবং ইয়াজুজ মাজুজ এর কাহিনী - কুরআনে বর্নিত কাহিনী\nতারা তোমাকে যুলকারনাইন সম্বন্ধে জিজ্ঞেস করে; তুমি বলে দাওঃ আমি তোমাদের নিকট তার বিষয়ে বর্ণনা করবো। আমি তাকে পৃথিবীতে কর্তৃত্ব দিয়েছিলাম এবং প্রত্যেক বিষয়ের উপায় ও পন্থা নির্দেশ করেছিলাম।\nসে এক পথ অবলম্বন করলো। চলতে চলতে যখন সে সূর্যের অস্তগমন স্থানে পৌঁছলো তখন সে সূর্যকে এক পংকিল (কর্দমাক্ত) জলাশয়ে অস্তগমন করতে দেখলো এবং সে তথায় এক সম্প্রদায়কে দেখতে পেলো; আমি বললামঃ হে যুলকারনাইন! তুমি তাদের শাস্তি দিতে পার অথবা তাদেরকে সদয়ভাবে গ্রহণ করতে পার। সে বললোঃ যে কেউ সীমালংঘন করবে আমি তাকে শাস্তি দিবো, অতঃপর সে তার প্রতিপালকের নিকট প্রত্যাবর্তিত হবে এবং তিনি তাকে কঠিন শাস্তি দিবেন। তবে যে বিশ্বাস করে এবং সৎকর্ম করে তার জন্য প্রতিদান স্বরূপ আছে কল্যাণ এবং তার প্রতি ব্যবহারে আমি নম্র কথা বলবো।\nআবার সে এক পথ ধরলো। চলতে চলতে যখন সে সূর্যোদয় স্থলে পৌঁছলো তখন সে দেখলো ওটা এমন এক সম্প্রদায়ের উপর উদিত হচ্ছে যাদের জন্যে সূর্য-তাপ হতে আত্মরক্ষার কোন অন্তরাল আমি সৃষ্টি করি নাই। প্রকৃত ঘটনা এটাই, তার (আসল) বৃত্তান্ত আমি সম্যক অবগত আছি।\nআবার সে এক পথ ধরলো। চলতে চলতে সে যখন পর্বত প্রাচীরের মধ্যেবর্তী স্থলে পৌঁছলো, তখন তথায় সে এক সম্প্রদায়কে পেলো যারা তার কথা একেবারেই বুঝতে পারছিল না। তারা বললোঃ হে যুলকারনাইন! ইয়াজুজ ও মা’জুজ পৃথিবীতে অশান্তি সৃষ্টি করছে; আমরা কি তোমাকে কর দিবো এই শর্তে যে, তুমি আমাদের ও তাদের মধ্যে এক প্রাচীর গড়ে দিবে? সে বললোঃ আমার প্রতিপালক আমাকে যে ক্ষমতা দিয়েছেন তাই উৎকৃষ্ট; সুতরাং তোমরা আমাকে শ্রম দ্বারা সাহায্য কর, আমি তোমাদের ও তাদের মধ্যস্থলে এক মযবুত প্রাচীর গড়ে দিবো।\nতোমরা আমার নিকট লৌহপিণ্ড সমূহ আনয়ন কর; অতঃপর মধ্যবর্তী ফাঁকাস্থান পূর্ণ হয়ে যখন লৌহস্তুপ দুই পর্বতের সমান হলো তখন সে বললোঃ তোমরা হাঁপড়ে দম দিতে থাকো; যখন ওটা অগ্নিবৎ উত্তপ্ত হলো তখন সে বললোঃ তোমরা গলিত তাম্র আনয়ন কর, আমি ওটা ঢেলে দিই ওর উপর। এরপর ইয়াজুজ ও মা’জুজ তা অতিক্রম করতে পারলো না এবং ভেদ করতেও পারলো না। যুলকারনাইন বললোঃ এটা আমার প্রতিপালকের অনুগ্রহ; যখন আমার প্রতিপালকের প্রতিশ্রুতি পূর্ণ হবে তখন তিনি ওটাকে চূর্ণ-বিচূর্ণ করে দিবেন এবং আমার প্রতিপালকের প্রতিশ্রুতি সত্য।\nসুরা কাহ্ফ: আয়াতঃ ৮৩-৯৮\nযুলকারনাইন কে এবং তার কাহিনীই বা কি?\nযুলকারনাইন একজন সৎ ও ন্যায় পরায়ন বাদশাহ ছিলেন। তিনি পাশ্চাত্য ও প্রাচ্যদেশসমূহ জয় করেছিলেন। এসব দেশে তিনি সুবিচার ও ইনসাফের রাজত্ব প্রতিষ্ঠা করেছিলেন। আল্লাহ তায়ালার পক্ষ থেকে তাঁকে লক্ষ্য অর্জনে জন্য সর্ব প্রকার সাজ সরঞ্জাম দান করা হয়েছিল। তিনি দিগি¦জয়ে বের হয়ে পৃথিবীর তিন প্রান্তে পৌঁছে ছিলেন। যেমন : প্রথমে পাশ্চাত্যের শেষ প্রান্তে অর্থাৎ সূর্যাস্তের দেশে, পরে প্রাচ্যের শেষ প্রান্তে অর্থাৎ সূর্যোদয়ের দেশে এবং উত্তরে পর্বতমালার পাদদেশ পর্যন্ত।\nযুলকারনাইন নামকরণের হেতু সম্পর্কে বহু উক্তি ও তীব্র মতভেদ পরিদৃষ্ট হয়, কেউ বলেন তার মাথার চুলে দুটি গুচ্ছ ছিল। তাই তাকে যুলকারনাইন অর্থ্যাৎ দুই গুচ্ছ ওয়ালা হিসেবে আখ্যায়িত করা হয়েছে। আবার কেউ বলেন পাশ্চত্যও প্রাচ্যদেশসমূহ জয় করার কারণে তাকে যুলকারনাইন খেতাব ভূষিত করা হয়েছে। আশ্চর্যের বিষয় এই যে, যুলকারনাইন নামে পৃথিবীতে একাধিক ব্যক্তি খ্যাতি লাভ করেছেন। এবং এটাও আশ্চর্যের ব্যাপার যে, প্রতিযুগের যুলকারনাইনের সাথে সিকান্দার (আলেকজান্ডার) উপাধিটিও যুক্ত রয়েছে। কুরআনে বর্ণিত যুলকারনাইন কে? তিনি কোন যুগে বা কার আমলের ছিলেন? এ সর্ম্পকে আলেমদের উক্তি বিভিন্নরূপ: ইবনে কাসীরের মতে যুলকারনাইনে আমল ছিল দুই হাজার বছর পূর্বে হযরত ইবরাহীম (আ.) এর আমল। ইবনে কাসীর ”আলবেদায়াহ ওয়ান্নেহায়াহ” গ্রন্থে বর্নণা করেছেন যে, যুলকারনাইন পদব্রজে হজ্বের উদ্দেশ্যে মক্কায় আগমন করলে হযরত ইবরাহীম (আ.) মক্কা থেকে বের হয়ে তাঁকে অভ্যর্থনা জানান। তাঁর জন্য দোয়া করেন এবং কিছু উপদেশও দেন। আরও বর্ণিত আছে যে, যুলকারনাইন ইবরাহীম (আ.) এর সাথে তাওয়াফ করেন এবং কুরবানী করেন। রাষ্ট্রীয় প্রশাসন ব্যবস্থার জন্য একজন স¤্রাটও রাষ্ট্রনায়কের পক্ষে যেসব বিষয় অত্যাবশ্যকীয় ছিল মহান রব্বুল আলামীন যুলকারনাইন-কে ন্যায় বিচার শান্তি শৃঙ্খলা প্রতিষ্ঠা ও দেশ বিজয়ের জন্য সেযুগে যা যা দরকার ছিল তা সবই দান করেছিলেন। কোন কোন রেওয়াতে রয়েছে যে, সমগ্র বিশ্বে শাসন ক্ষমতা প্রতিষ্ঠাকারী ৪জন সম্রাট অতিক্রান্ত হয়েছেন। তার মধ্যে দুজন ছিলেন মুমিন ও দুজন ছিলেন কাফের। মুমিন দুজন হলেন হযরত সোলায়মান (আঃ) ও সেকান্দর যুলকারনাইন এবং কাফের দুজন হলেন – নমরূদও বখতে-নসর।\nসর্ব প্রথম যুলকারনাইন পৃথিবীর পশ্চিম প্রান্তে অর্থাৎ সূর্যাস্তের দেশে জনপদের শেষ সীমার অভিযান শুরু করেন। তিনি পশ্চিম প্রান্তের সে সীমা পর্যন্ত পৌঁছান যার পর আর কোন জনবসতি ছিল না। সেখানে তিনি সূর্যকে এক কালো বর্ণের পানির মধ্যে ডুবতে দেখলেন। অর্থ্যাৎ সমুদ্রের মধ্যে ডুবতে দেখলেন। কেননা সমুদ্রের স্থানে স্থানে পানি কালো বর্ণের হয়। বস্তত: সূর্যের পাড়ে দাড়ালে মনে হয় সূর্য পানিতে ডুবছে। তথায় তিনি এক জাতিকে দেখতে পেলেন যারা কাফের ছিল তখন আল্লাহ বললেন, হে যুলকারনাইন! আপনি ইচ্ছা করলে প্রথমেই কুফরের কারণে তাদেরকে শাস্তি দিতে পারো অথবা ইচ্ছা করলে সদয় বা নম্র ব্যবহার করতে পারো। অর্থাৎ প্রথমে ইসলামের দাওয়াত, তাবলীগ ও উপদেশের মাধ্যমে তাদেরকে ঈমান আনয়ন ও ইসলাম ধর্মে দাখেল হতে আদেশ করতে পারো। এরপর যারা মানে তাদেরকে প্রতিদান আর যারা না মানে তাদেরকে শাস্তি দিও। প্রতুত্তেরে যুলকারনাইন বললো- আমি প্রথমে তাদেরকে উপদেশের মাধ্যমে তাওহীদের পথে আনার চেষ্টা করব। এরপরও যারা কুফরে দৃঢ়পদ হয়ে থাকবে তাদেরকে শাস্তি দিব। পক্ষান্তরে যারা বিশ্বাস স্থাপন করবে এবং সৎকর্ম করবে তাদেরকে উত্তম প্রতিদান দেব।\nসূরা কাহ্ফের ৮৬ নং আয়াত পর্যালোচনা করলে বুঝা যায় যুলকারনাইন-কে আল্লাহ তায়ালা নিজেই সম্বোধন করে এ ক্ষমতা দিয়েছিলেন। অতঃপর সেকান্দর যুলকারনাইন পাশ্চাত্য দেশসমূহ জয় করার পর প্রাচ্যদেশসমূহ জয় করার মানসে পৃথিবীর পূর্বদিক অর্থাৎ সূর্যোদয়ের দেশে আরেক অভিযান শুরু করলেন। যখন তিনি সূর্যোদয়ের স্থানে অর্থাৎ পৃথিবীর জন বসতীর শেষ প্রান্তে পৌঁছিলেন সেখানে তিনি সূর্যকে এমন এক সম্প্রদায়ের বসতীর উপর উদিত হতে দেখলেন যাদের জন্য আল্লাহ সূর্যের সম্মুখে কোন আবরণ রাখেননি। অর্থাৎ ঐ জাতি গৃহাদি নির্মাণ করতে জানত না। তারা মুক্ত আকাশের নিচে বসবাস করত। কিন্তু যুলকারনাইন এই সম্প্রদায়ের সহিত কিরূপ ব্যবহার করেছিলেন যা তিনি পাশ্চাত্যের লোকদের সহিত করেছিলেন বলে বুঝা যায় তা তিনি ব্যক্তি করেননি। পাশ্চাত্য ও প্রাচ্যদেশসমূহ জয় করার পর তার তৃতীয় ভ্রমণের লক্ষ্যস্থল ছিল উত্তর দিক। যেহেতু পৃথিবীর উত্তরাংশে জনবসতি অধিক। অবশেষে যখন দুই পাহাড়ের মধ্যবর্তী স্থানে পৌঁছিলেন তখন সে উহাদের নিকট এক জাতিতে দেখতে পেলেন। এ জাতি কথাবার্তা খুব কমই বুঝত। অর্থাৎ তারা তাদের ভাষাভাষী হওয়ায় অন্য ভাষার কথাবার্তা একেবারেই বুঝত না। অন্যদিকে, জংলী এবং অল্পবুদ্ধি সম্পন্ন হওয়ায় ভাষা বুঝবার চেষ্টাও করত না। তারা বলল, হে যুলকারনাইন! ইয়াজুজ ও মাজুজ সম্প্রদায় এ অঞ্চলে চরম অশান্তির সৃষ্টি করছে। তারা এশিয়ার উত্তর-পূর্ব দেশগুলির উপর ধ্বংসাত্মক বর্বর হামলা চালিয়ে আসছে।\nএখন প্রশ্ন হচ্ছে এই ইয়াজুজ-মাজুজ কারা? কুরআন ও হাদীসের সুস্পষ্ট বর্ণনা থেকে এতটুকু নিঃসন্দেহে প্রমাণিত হয় যে, ইয়াজুজ-মাজুজ মানব সম্প্রদায়ভুক্ত অন্যান্য মনিবের মত তারাও নূহ (আঃ) এর সন্তান সন্ততি। অধিকাংশ হাদীসবিদও ইতিহাসবিদগণ তাদেরকে ইয়াফেস ইবনে নূহের বংশধর সাব্যস্ত করেছেন। কিন্তু ইয়াজুজ-মাজুজ শুধু তাদেরই নাম যারা বর্বর, অসভ্য ও রক্তপিপাসু যালেম ইয়াজুজ-মাজুজের সংখ্যা বিশ্বের সমগ্র জনসংখ্যার চাইতে অনেক গুণ বেশি, কমপক্ষে একও দশের ব্যবধান। ইয়াজুজ-মাজুজ যে জনবসতীর উপর হামলা চালায় সে জন বসতীর প্রবেশ পথে দুইটি পাহাড় আছে। এগুলি ইয়াজুজ-মাজুজের পথে বাধা ছিল। কিন্তু উভয়ের মধ্যবর্তী গিরিপথ দিয়ে এসে তারা আক্রমন চালাত। উক্ত জন বসতীর লোকজন যুলকারনাইনকে একটি বড় প্রাচীর বা দেয়াল নির্মাণ করে দুই পর্বতের মাঝে গিরিপথ বন্ধ করার জন্য অনুরোধ করেন। প্রয়োজনে তারা যুলকারনাইনকে অর্থ সংগ্রহ করে দেওয়ার প্রস্তাব করেন। জবাবে যুলকারনাইন বলেন- আমার রব্ব আমাকে যে সম্পদের অধিকারী করেছেন তাহাই প্রচুর। অতএব, তোমরা কেবল দৈহিক শক্তির মাধ্যমে খাটুনি দিয়ে আমাকে সাহায্য কর। আমি তোমাদের এবং ইয়াজুজ-মাজুজ সম্প্রদায়ের মধ্যে মজবুত প্রাচীর নির্মাণ করে দিব। যাতে করে তারা এ অঞ্চলে প্রবেশ করতে না পারে। অবশেষে যখন দুই পর্বতশৃংগের মধ্যবর্তী স্থানকে লৌহপাত দ্বারা স্তরে স্তরে সাজায়ে পর্বতদ্বয়ের সমান করে ফেলল, তখন যুলকারনাইন আদেশ দিলেন এবার তোমরা এটিকে তাপাইতে থাক। যখন তারা ইহাকে তাপাইতে তাপাইতে অগ্নিরমত লাল করে ফেলল তখন বললেন এবার তোমরা আমার নিকট প্রজ্বলিত তামা নিয়া আস, আমি উহাতে ঢেলে দেবো। এভাবেই তিনি দুই পর্বতের গিরিপথকে একটি সুবিশাল লৌহ প্রাচীর দ্বারা বন্ধ করে দিয়েছিলেন। ফলে ইয়াজুজ-মাজুজের লুটতরাজ থেকে এ এলাকার জনগণ নিরাপদ হয়ে যায়। এই লৌহ প্রাচীর এমন ছিল যে, উহার উপর দিয়ে পার হয়ে আসা অথবা উহাতে সুড়ঙ্গ তৈরী করে এ পারে আসা তাদের জন্য খুবই দুস্কর ছিল। রাসূল (সা.) এর সময়ে ঐ প্রাচীরে সামান্য ছিদ্র হয়েছিল। ইয়াজুজ-মাজুজেরা প্রত্যহ যর্ষণ করে উহাকে পাতলা করে। কিন্তু পরের দিন আলৌকিকভাবে ইহা আবার পুরু হয়ে যায়। রসূল (সা.) বলেন। ইয়াজুজ-মাজুজরা প্রত্যহ যুলকারনাইনের দেয়ালটি খুড়ঁতে থাকে। খুড়ঁতে খুড়ঁতে এক সময় তারা এ লৌহ প্রাচীরের প্রান্ত সীমার এত কাছা কাছি পৌঁছে যায় যে, অপর পার্শ্বের আলো দেখা যেতে থাকে। কিন্তু তারা একথা বলে ফিরে যায় যে, বাকী অংশটুকু আগামীকাল খুড়ব কিন্তু আল্লাহ তায়ালা দেয়ালটিকে আবার মজবুত অবস্থায় ফিরিয়ে দেন। কিন্তু যেদিন আল্লাহ তায়ালা তাদেরকে মুক্ত করার ইচ্ছা করবেন (কিয়ামতের নিকটবর্তী সময়ে) সেদিন খনন ও ঘষাশেষে তারা বলবে- ইনশা আল্লাহ আগামীকল্য বাকী অংশটুকু খুঁড়ে ওপারে চলে যাব। বস্তত: সেদিন এ লৌহপাত আর পুরু হবেনা। ফলে পরদিন প্রাচীর ভেঙ্গে সকলে বের হয়ে পড়বে। এরা মানব জাতি হওয়া সত্ত্বেও সাধারণ মানুষের চেয়ে অনেক বেশি শক্তিশালী এবং সংখ্যায়ও অনেক বেশি। ঈসা (আ.) বিশিষ্ট সহচর বৃন্দসহ তুর পর্বতে গিয়ে আশ্রয় নিবেন, ইয়াজুজ-মাজুজেরা সকলে এক অস্বাভাবিক মৃত্যুতে পতিত হবে।\nইয়াজুজ-মাজুজ ও যুলকারনাইনের কাহিনী থেকে প্রশ্নকারীদের কে এ শিক্ষা দেয়া হয়েছে যে, তোমরা দুনিয়াতে সামান্য মাতাব্বারি লাভ করেই গর্বে ও আত্মঅহংকারে ফুলে ফেঁপে উঠেছ। অথচ যুলকারনাইন এতবড় শাসক, দিগি¦জয়ী ও এতসব বিরাট উপায় উপাদানের অধিকারী হয়েও নিজের প্রকৃত অবস্থান কে কখনও ভুলে যান নি। এবং আল্লাহ সম্মুখে সর্বদাই মাথা নত করে রেখেছেন। তোমরা তোমাদের সামান্য ঘর-বাড়ি ও বাগ-বাগীচার বসন্ত চাকচিক্যকে চিরন্তন ও অক্ষয় মনে করে বসেছ। কিন্তু যুলকারনাইন দুনিয়ার সর্বাধিক সুরক্ষিত প্রাচীর নির্মাণ করেও মনে করত যে, আসল ভরসা করার যোগ্য আল্লাহ, এ প্রাচীর নয় আল্লাহর মর্জী যতদিন থাকবে ততদিন এ প্রাচীর দুশমনদের প্রতিরোধ করতে থাকবে। আর যখন উনার মর্জী অন্য রকম কিছু হবে তখন এ প্রাচীরেও ফাটল ও ছিদ্র দেখা দিবে। অর্থাৎ তাওহীদ ও পরকাল নিঃসন্দেহে সত্য। সেই হিসেবে দুনিয়ার মানুষ নিজেদেরকে সংশোধন করে নিবে। তা না করলে নিজেদের জীবন বিনষ্ট হবে এবং যাবতীয় কৃতকর্ম নিষ্ফল ও বরবাদ হয়ে যাবে।\nজ্ঞানী খিজির (আঃ) এবং মুসা (আঃ) এর অবাক করা কাহিনী\nTags: all prophet story in bangla, bangla Islamic golpo, bangla Islamic story, bangla islamic story video, islamic history in bangla, islamic story bangla pdf, islamic story for kids, prophet ibrahim story in bangla, prophet stories in bangla, the message islamic cartoon bangla, ইয়াজুজ মাজুজ pdf, ইয়াজুজ মাজুজ এর কাহিনী pdf, ইয়াজুজ মাজুজ সম্পর্কে হাদিস, ইয়াজুজ মাজুজের প্রাচীর কোথায়, ইয়াজুস মাজুস এর কাহিনী, ইসলামিক কাহিনী, ইসলামিক গল্প, ইসলামিক ঘটনা, ইসলামিক ছোট গল্প, ইসলামিক শিক্ষামুলক গল্প, ইসলামিক শিক্ষামূলক গল্প, ইসলামিক শিক্ষামূলক ছোট গল্প, ইসলামী মজার গল্প, উপদেশ মূলক ইসলামী গল্প, কুরআনে বর্নিত কাহিনী, কুরআনের কাহিনী, কুরআনের গল্প, কোরআন ও হাদিসের গল্প, জুলকারনাইন সংক্রান্ত হাদীস, শিক্ষামূলক গল্প ও ঘটনা, হযরত জুলকারনাইন এর জীবনী\nPrevious জ্ঞানী খিজির (আঃ) এবং মুসা (আঃ) এর ঐতিহাসিক সফরের কাহিনি


মানব পাচারের টাকায় এত কিছু! -Deshebideshe\nমানব পাচারের টাকায় এত কিছু!\nকক্সবাজার, ২৫ জুন- দুর্নীতি দমন কমিশনের (দুদক) দায়ের করা মানি লন্ডারিং মামলার আসামি মানব পাচারকারী চক্রের মূল হোতা জামাল হোসেনকে টেকনাফ থানার শাহপরীর দ্বীপ থেকে গ্রেপ্তার করেছে পুলিশের অপরাধ তদন্ত বিভাগ (সিআইডি)। গ্রেপ্তার জামালের ব্যাংক অ্যাকাউন্টে এক কোটি ৮৩ লাখ টাকার সন্ধান পেয়েছে সংস্থাটি।\nআজ মঙ্গলবার এক সংবাদ সম্মেলনে সিআইডির অতিরিক্ত পুলিশ সুপার (মিডিয়া) শারমিন জাহান এসব তথ্য জানান।\nশারমিন জাহান জানান, ২০১৮ সালের ১ সেপ্টেম্বর জামাল হোসেনকে গ্রেপ্তার করা হয়। এই মামলার মানিলন্ডারিং সংক্রান্ত চার্জশিট অনুমোদন দেওয়া হয়েছে, যা খুব শিগগির কক্সবাজার আদালতে দাখিল করা হবে।\nযেভাবে মিলল টাকার সন্ধান\nশারমিন জাহান জানান, ২০১৪ সালের ২৩ মে বাংলাদেশ ব্যাংক থেকে পাঠানো এক অ্যানালাইসিস রিপোর্ট অনুসন্ধান করেছিলেন দুদকের উপসহকারী পরিচালক মো. সাইদুজ্জামান। অনুসন্ধানকালে তিনি জামাল হোসেনের মানব পাচার (পাচার) সম্পৃক্ত অপরাধ সংঘটনের মাধ্যমে অর্জিত অবৈধ অর্থের সন্ধান পান। জামাল নিজ নামের ইসলামী ব্যাংক বাংলাদেশ লিমিটেডের টেকনাফ শাখায় ২০১৪ সালের ২৩ মে থেকে ২০১৫ সালের ১৪ মে পর্যন্ত সর্বমোট এক কোটি ৮৩ লাখ টাকা জমা করেন। আর জমা করা টাকা বিভিন্ন তারিখে চেকের মাধ্যমে উত্তোলন করার প্রমাণ পাওয়া যায়।\nএরপর ২০১৬ সালের ১৫ জুলাই মো. সাইদুজ্জামান বাদী হয়ে টেকনাফ মডেল থানায় আসামি জামাল হোসেনের বিরুদ্ধে মানি লন্ডারিং প্রতিরোধ আইনে একটি মামলা দায়ের করেন। মামলাটি মানব পাচার সংক্রান্ত এবং অপরাধলব্ধ আয় হওয়ায় এর তদন্তভার দেওয়া হয় সিআইডিকে। জামাল হোসেনকে সেই মামলাতেই গ্রেপ্তার করা হয়।\n১৬ জেলা থেকে টাকা আসে ১৩ ব্যাংকে\nসিআইডি সূত্রে জানা যায়, আসামি জামাল হোসেন ২০১৩ সালের শেষ দিকে মানব পাচারের সঙ্গে জড়িত হয়ে পড়েন। এরপর থেকেই তিনি বিভিন্ন ব্যাংকে মানব পাচার সংক্রান্ত আর্থিক লেনদেন শুরু করেন।\nতার নামে ইসলামী ব্যাংক বাংলাদেশ লিমিটেডের টেকনাফ শাখায় তিনটি, সাউথইস্ট ব্যাংক লিমিটেডের টেকনাফ শাখায় তিনটি, এবি ব্যাংক লিমিটেডের টেকনাফ শাখায় একটি এবং ডাচ বাংলা ব্যাংক লিমিটেডের মোবাইল ব্যাংকিং (রকেট) এ তার নিজ নামে ও একাধিক ব্যবসা প্রতিষ্ঠানের নামে ১৩টি অ্যাকাউন্ট রয়েছে। এসব অ্যাকাউন্ট ব্যবহার করে তিনি প্রচুর অবৈধ অর্থ লেনদেন করেছেন।\nসিআইডি জানায়, বাংলাদেশের ১৬টি জেলা থেকে মানব পাচার সম্পৃক্ত টাকা জামালের অ্যাকাউন্টে আসে। তার মধ্যে ইসলামী ব্যাংক বাংলাদেশ লিমিটেডের টেকনাফ শাখায় তার ব্যাংক হিসাব নম্বর-২০৫০১৪৭০১০০৩১৩৪১০ তে ২০৪১৪ থেকে ২০১৫ সালে সবচেয়ে বেশি লেনদেন সম্পাদিত হয়। জমাকৃত অর্থ তিনি নিজে, তার চাচাতো ভাই, তার দোকানের কর্মচারী, তার স্ত্রীর বড় ভাইসহ তার মনোনীত ব্যক্তিদের মাধ্যমে ব্যাংক থেকে উত্তোলন করেন।\nমানব পাচারের টাকায় যত ব্যবসা\nসিআইডির তদন্তকালে আসামি জামাল জানান, মানব পাচারের টাকা দিয়ে তিনি টেকনাফের শাহপরীর দ্বীপ বাজার ইজারা নেন, যা ২০১৪ থেকে ২০১৬ সাল পর্যন্ত পরিচালনা করেন। বাজার ইজারা নেওয়ার সময় তিনি সাত লাখ টাকা বিনিয়োগ করেন।\n২০১৪ সাল থেকে ২০১৬ সাল পর্যন্ত তিনি শাহপরীর দ্বীপ জেটি এলাকার করিডোরে গরু কেনা-বেচার ব্যবসা করেন। সেখানে তিনি আট থেকে ১০ লাখ টাকা বিনিয়োগ করেন। এরপর ২০১৫ সাল জামাল ডিস ব্যবসায় এক লাখ ৮০ হাজার টাকা বিনিয়োগ করেন। ২০১৪ সালের মাঝামাঝি সময়ে তিনি ১২ লাখ টাকা দিয়ে দুটি ফিশিং বোট কেনেন।\nএ ছাড়া তিনি জনি টেলিকম ও জামাল টেলিকম নামের দুটি দোকানে টাকা লোড দেওয়া, বিকাশ, রকেটসহ বিভিন্ন মোবাইল এক্সসরিজে প্রচুর টাকা বিনিয়োগ করেন। জামাল হোসেনের বর্তমান বাড়িটি তিনি ২০১৪ সালে ১০ থেকে ১২ লাখ টাকা খরচ করে নির্মাণ করেন। এর বাইরেও তিনি কয়েকটি মাছের প্রজেক্টে বেশ কিছু টাকা বিনিয়োগ করেছিলেন।\nযেভাবে কোটিপতি জামাল\nতদন্তকারী সংস্থা সূত্রে জানা যায়, আসামি জামাল হোসেন বাংলাদেশের বিভিন্ন জেলার লোকজনদের সমুদ্র পথ দিয়ে অবৈধভাবে মালয়েশিয়া পাঠান। যদিও তার বিদেশে লোক পাঠানোর বৈধ কোনো লাইসেন্স নেই। অনেক মানুষকে সমুদ্র পথে মালয়েশিয়া পাঠানোর নামে আটক করে রাখেন। এরপর তাদের আত্বীয়-স্বজনদের ফোন করে জামাল টাকা পাঠানোর কথা বলেন। ভুক্তভোগীদের স্বজনরা তখন বাধ্য হয়ে জামালের কাছে টাকা পাঠাতেন। আর টাকা পাওয়ার পরে আটককৃতদের ছেড়ে দিতেন জামাল। এভাবেই ২০১৪ সালের ১৩ মে থেকে ২০১৫ সালের ১৪ মে পর্যন্ত জামালের মানব পাচার সংক্রান্ত আয় দাঁড়ায় এক কোটি ৮৩ লাখ টাকা। যার প্রমাণ পাওয়া গেছে ব্যাংক হিসাবে। এ ছাড়া মামলার তদন্তকালে আাসামি জামালের বিরুদ্ধে একাধিক মামলা দায়ের করারও তথ্যও পেয়েছে সিআইডির অর্গানাইজড ক্রাইম ইউনিট।


বিদেশে গান ও অভিনয়ে বাবুর ব্যস্ততা - আনন্দ আলো\n- আনন্দ আলো সর্বশেষ ১৪ আগস্ট, ২০১৬ ০৯:২৩\nসুঅভিনেতা ফজলুর রহমান বাবু। ছোটপর্দার পাশাপাশি বড় পর্দাতেও নিয়মিত অভিনয় করছেন। সম্প্রতি তিনি অস্ট্রেলিয়ায় মঞ্চ নাটকে অভিনয় ও গান পরিবেশন করেছেন। অভিনয় ও সমসাময়িক নানা বিষয় নিয়ে ফেসবুকে প্রতিক্রিয়া ব্যক্ত করেছেন।\nআনন্দ আলো: যতো ব্যসৱতা…\nফজলুর রহমান বাবু: গত ১০ জুলাই একটি মঞ্চ নাটকে অভিনয়ের জন্য অষ্ট্রেলিয়ায় যাই। এর নাম ছিলো ‘হোয়াইট হ্যাভেন’। এটি রচনা ও পরিচালনা করেছেন বৃন্দাবন দাস। এতে আরো অভিনয় করেছেন চঞ্চল চৌধুরী, শাহানাজ খুশি, বাউল শিল্পী শফি মন্ডল প্রমুখ। মেলবোর্নে নাটকটি মঞ্চস্থ হয়। প্রবাসী বাঙালিরা নাটকটি দারুন উপভোগ করেছেন।\nআনন্দ আলো: কনসার্টেও নাকি গান গেয়েছেন?\nফজলুর রহমান বাবু: মঞ্চ নাটকের পাশাপাশি আমি অস্ট্রেলিয়ার বিভিন্ন কনসার্টে গানও করেছি। এসব কনসার্টে দর্শকদের আনন্দ দেয়ার জন্য আমার জনপ্রিয় গানগুলো পরিবেশন করেছি। আমার পাশাপাশি কনসার্টে আরো গান পরিবেশন করেছেন বাউলশিল্পী শফি মন্ডল ও চঞ্চল চৌধুরী।\nআনন্দ আলো: দেশে ফিরেই তো শুটিংয়ে ব্যসৱ হয়ে যাবেন?\nফজলুর রহমান বাবু: হ্যাঁ। আগামী ৫ আগস্ট থেকে নিয়মিত অভিনয় শুরু করব। এরই মধ্যে ধারাবাহিক নাটকগুলোর শুটিং শুরু হয়েছে। কিন্তু আমি অস্ট্রেলিয়ায় থাকার কারণে শুটিংয়ে অংশ নিতে পারি নাই। তবে দেশে ফিরেই প্রচার চলতি ধারাবাহিকগুলোর শুটিং শুরু করব।\nআনন্দ আলো: আপনার অভিনীত কোন কোন ধারাবাহিক প্রচার হচ্ছে?\nফজলুর রহমান বাবু: আমার অভিনীত বেশকিছু ধারাবাহিক নাটক বিভিন্ন চ্যানেলে প্রচার হচ্ছে। এগুলো হচ্ছে শামীম জামানের ‘ঝামেলা আনলিমিটেড’, ফজলুর রহমানের ‘জীবনের অলিগলি’, আল হাজেনের ‘অলসপুর’, রিজওয়ান খানের ‘সহযাত্রী’, সাইদুর রাসেলের ‘অষ্টধাতু’ প্রভৃতি। এছাড়া ‘ভালোবাসা.কম’ নামে একটি নতুন ধারাবাহিকের কাজ রমজান মাসেই শুরু করেছি। খুব শিগগিরই এর প্রথম অংশের শুটিং শেষ করে প্রচার শুরু হবে।\nআনন্দ আালো: চলচ্চিত্রের কী খবর?\nফজলুর রহমান বাবু: বর্তমানে আমি দুই পর্দাতেই অভিনয় করছি। ছোটপর্দার পাশাপাশি আমি বেশ কয়েকটি ছবিতে অভিনয় করছি। এগুলো হচ্ছে- মিজানুর রহমানের ‘নুরু মিয়া ও তার বিউটি ড্রাইভার’, প্রসূন রহমানের ‘ঢাকা ড্রিম’, সালাউদ্দিন লাভলুর ‘স্বপ্নজাল’ প্রভৃতি।\nঅভিনেত্রী নাজিয়া হক অর্ষা সম্প্রতি তিনটি ধারাবাহিক নাটকে অভিনয় শুরু করেছেন। এগুলো হচ্ছে- সকাল আহমেদের ‘ফুলমোহন রাজবাড়ী’, সাজ্জাদ হোসেন দোদুলের ‘অচিন সময়’ এবং ‘মিস্টার এ্যান্ড মিসেস চৌধুরী’। বর্তমানে অর্ষা ‘মিস্টার এ্যান্ড মিসেস চৌধুরী’ ধারাবাহিকের শুটিং নিয়ে ব্যসৱ রয়েছেন। এতে দেখা যাবে, কিছু ব্যাচেলর ছেলেমেয়ে একটি বাড়ির পাশাপাশি ফ্ল্যাট ভাড়া নিয়ে থাকে। প্রায় তাদের মধ্যে নানা বিষয় নিয়ে ঝগড়া হয়। তখন ছেলে ভাড়াটিয়ারা মিস্টার চৌধুরীকে অভিযোগ করেন। অন্যদিকে, মেয়ে ভাড়াটিয়ারা মিসেস চৌধুরীকে অভিযোগ করেন। একপর্যায়ে মিসেস চৌধুরী বাড়িতে নারী আন্দোলন গড়ে তোলেন। এভাবেই এর গল্প এগিয়ে যাবে। এদিকে, ‘ফুলমোহন রাজবাড়ী’ ধারাবাহিকের শুটিং চলতি মাস থেকে শুরু হবে। পাশাপাশি অর্ষা উত্তরায় ‘অচিন সময়’ ধারাবাহিকেরও শুটিং করছেন। এতে অর্ষার বিপরীতে অভিনয় করছেন শ্যামল মওলা। গ্রামীণ সমাজের প্রেক্ষাপটে এ ধারাবাহিকের গল্প গড়ে উঠেছে।\nউল্লেখ্য, অর্ষা চ্যানেল আইতে প্রচারিত দেশের বহুল আলোচিত টিভি ধারাবাহিক ছোটকাকুতে নিয়মিত অভিনয় করে চলেছেন।\n‘টেলিছবির গল্পটা দারুণ। আর চরিত্রটাও অনেক সুন্দর।’ সম্প্রতি কক্সবাজার থেকে মুঠোফোনে এভাবেই বললেন- অভিনয়শিল্পী ও লাক্স-চ্যানেল আই তারকা নীলাঞ্জনা নীলা। টেলিছবির নাম ‘জলবউ’। রচনা ও পরিচালনা করেছেন মাহমুদ দিদার। নীলা বলেন, ‘পানির ওপরে পুরো শুটিং করেছি। বৃষ্টি তো ছিলোই। সঙ্গে নানা ধরনের ঝক্কিঝামেলাও ছিলো। তারপরও কাজটা করতে ভালো লেগেছে। কারন গল্পটা অসাধারণ। দেশের অনেক জায়গায় শুটিং করেছি, কিন্তু কক্সবাজারে শুটিং করার অভিজ্ঞতা আমার এটাই প্রথম ছিলো। তাই অন্য রকম অনুভূতি কাজ করেছে।’ নীলা ছাড়াও টেলিছবিতে অভিনয় করেছেন শতাব্দী ওয়াদুদ, কুমকুম হাসান, এ কে আজাদ, সানজিদ খান প্রিন্স প্রমুখ। টেলিছবির গল্প প্রসঙ্গে দিদার বলেন, জল ও জঙ্গলের গল্প। যেখানে জলদস্যুতা, মানবিকতা, প্রেম সবই দেখা যাবে। টেলিছবিটি চ্যানেল আইতে প্রচার হবে বলে নির্মাতা সূত্রে জানা যায়।


১৬ মে ২০১৮, ১৪:১৮\nআপডেট: ১৬ মে ২০১৮, ১৪:২২\nকর্ণাটকের রাজ্যপালের বয়স ৮০ বছর। তার মানে জীবনটা তিনি অনেক ঘেঁটেঘুঁটে দেখেছেন। তাঁর নাম বাজুভাই বালা। সাকিন গুজরাট। ছোট থেকেই রাষ্ট্রীয় স্বয়ং সেবক সংঘের আদর্শে লালিত ও পালিত। কেশুভাই প্যাটেল যখন গুজরাটের মুখ্যমন্ত্রী, তখন তাঁর মন্ত্রিসভার সদস্য। ২০০১ সালে রাজ্যে পালাবদলের সময় তিনি রাজকোটে নিজের আসনটা নরেন্দ্রভাই মোদির জন্য ছেড়ে দিয়েছিলেন। সেই প্রথম মোদির বিধায়ক হওয়া এবং মুখ্যমন্ত্রিত্ব লাভ। তার পর বাজুভাই ফের মোদি-মন্ত্রিসভায় ফিরে এসেছিলেন। এখন রাজ্যপাল।\nএমন একজনের পক্ষে কি কর্ণাটকে বিজেপি নেতা ইয়েদুরাপ্পাকে সরকার গঠনের সুযোগ না দিয়ে কংগ্রেস-জেডি (এস) জোটকে ডাকা সম্ভব? বিশেষ করে আজকের এই তীব্র রাজনৈতিক ভাগাভাগির যুগে?\nভোটের ফল বেরোনোর পর কর্ণাটকের বিধানসভার ছবিটা এই রকম: ২২৪ আসন বিশিষ্ট বিধানসভায় ভোট হয়েছে ২২২টিতে। এর মধ্যে বিজেপি পেয়েছে ১০৪, কংগ্রেস ৭৮, জেডি(এস) ৩৭, বিএসপি ১, স্বতন্ত্র ২। ফল বেরোনোর পরপরই সরকার গড়তে কংগ্রেস নিঃশর্ত সমর্থনের চিঠি পাঠিয়ে দেয় জেডি(এস) নেতা এইচ ডি কুমারস্বামীকে। সমর্থন জানায় বিএসপিও। জেডি(এস)-এর সঙ্গে তারা ভোটের আগেই জোট বাঁধে। সাবেক প্রধানমন্ত্রী এইচ ডি দেবেগৌড়ার ছেলে এই কুমারস্বামী। এর আগেও তিনি রাজ্যের মুখ্যমন্ত্রী হয়েছিলেন। অতএব রাজ্য শাসনের অভিজ্ঞতা তাঁর আছে। কিন্তু সেটা বড় কথা নয়। বড় কথা হলো, তিন দলের সম্মিলিত আসন হচ্ছে ১১৬, সরকার গড়ার জন্য যা প্রয়োজন তার চেয়েও বেশি। কী করে এই দাবি অস্বীকার করবেন রাজ্যপাল?\nএই প্রশ্নের স্পষ্ট উত্তর কারও কাছে নেই। কারণ, ত্রিশঙ্কু বিধানসভায় (কিংবা লোকসভাতেও) সরকার গড়তে রাজ্যপাল (লোকসভার ক্ষেত্রে রাষ্ট্রপতি) কোন পদক্ষেপ নেবেন, ভারতীয় সংবিধানে তা সুনির্দিষ্টভাবে বলা নেই। রাজ্যপাল অথবা রাষ্ট্রপতির সিদ্ধান্তই চূড়ান্ত। এবং তা আদালতের বিচার্য নয়।\nরাজ্যে রাজ্যে রাজ্যপালদের নিযুক্ত করে কেন্দ্রের শাসক দল। অধিকাংশই রাজনৈতিক। প্রায় এক শ ভাগ প্রবীণ দলীয় নেতা। কাজেই তাঁরা সব সময়েই অনুগত। এই নিয়ে শুরু কেন্দ্র-রাজ্য দ্বন্দ্ব। সেই দ্বন্দ্বের অবসান ঘটিয়ে যুক্তরাষ্ট্রীয় কাঠামো ঠিক কী রকম হওয়া উচিত এ নিয়ে অনেক আন্দোলনের পর ইন্দিরা গান্ধীর আমলে ১৯৮৩ সালে বিচারপতি আর এস সারকারিয়াকে চেয়ারম্যান করে কমিশন গঠন করা হয়েছিল। সেই কমিশনের সুচিন্তিত সুপারিশ ছিল, ত্রিশঙ্কু বিধানসভায় রাজ্যপালকে দেখতে হবে ভোটের আগে কোনো জোট গঠন হয়েছিল কি না। হলে সেই জোটের যদি গরিষ্ঠতা থাকে তা হলে তাদের সরকার গড়ার প্রথম সুযোগ দিতে হবে। তেমন জোট না থাকলে একক গরিষ্ঠ দলকে সুযোগ দিতে হবে। রাজ্যপাল যদি দেখেন একক গরিষ্ঠ দলের পক্ষেও স্থায়ী সরকার গড়া সম্ভব নয় তা হলে ভোট-পরবর্তী জোট গঠিত হলে কিংবা সমর্থনের চিঠি থাকলে সুযোগ দিতে হবে তাদের। তাতেও সরকার গঠন না হলে রাষ্ট্রপতি শাসন।\nসুপ্রিম কোর্টের সাবেক প্রধান বিচারপতি এম এম পঞ্ছির নেতৃত্বে ২০০৭ সালে আরও এক কমিশন গঠিত হয়। সারকারিয়া কমিশনের ধাঁচেই পঞ্ছি কমিশন জানায়, ত্রিশঙ্কু বিধানসভায় সরকার গড়তে ভোট-পূর্ববর্তী জোটকে প্রথম সুযোগ দেওয়ার কথা ভাবতে হবে। সেই জোটের গরিষ্ঠতা না থাকলে একক গরিষ্ঠ দল সুযোগ পাবে, তার পর দেখতে হবে ভোট-পরবর্তী জোটের দাবি।\nদুই কমিশনের এই সুপারিশ যে সবাই তা অক্ষরে অক্ষরে পালন করেছেন তা নয়। পর পর দুবার, ১৯৮৯ ও ১৯৯১ সালে, লোকসভায় কোনো দল গরিষ্ঠতা পায়নি। রাষ্ট্রপতি আর ভেঙ্কটরামন কিন্তু দু বারই একই নিয়ম পালন করেছেন। তিনি ছিলেন ‘টেক্সট বুক প্রেসিডেন্ট’। ১৯৮৯ সালে একক গরিষ্ঠ দলের নেতা হিসেবে সরকার গড়ার সুযোগ তিনি দেন কংগ্রেসকে। রাজীব গান্ধীর নেতৃত্বে কংগ্রেস পেয়েছিল ১৯৩ আসন। কিন্তু রাষ্ট্রপতির সঙ্গে দেখা করে রাজীব বলেন, জনতার রায় কংগ্রেসের বিরুদ্ধে। সরকার গড়তে তাই তিনি আগ্রহী নন। কংগ্রেস রাজি না হওয়ায় ভেঙ্কটরামন ডাকেন বিশ্বনাথ প্রতাপ সিংকে। দ্বিতীয় গরিষ্ঠ ছিল তাঁর তৈরি জনতা দল। বিশ্বনাথ প্রতাপ সরকার গড়লেন বিজেপি ও বামপন্থীদের সমর্থনে। সেই সরকারের পতনের পর ১৯৯১ সালে ভোট হলো। সেবারও কংগ্রেস একক গরিষ্ঠ দল হয়। নেতা নরসিংহ রাওকে সরকার গড়ার সুযোগ দেন ভেঙ্কটরামন। সংখ্যালঘু সরকার গড়লেও আস্থা ভোটে জিতে পাক্কা পাঁচ বছর কাটিয়ে দিয়েছিলেন নরসিংহ রাও।\nভেঙ্কটরামনের উত্তরাধিকারী ছিলেন শঙ্করদয়াল শর্মা। ১৯৯৬ সালে ত্রিশঙ্কু লোকসভায় একক গরিষ্ঠ দল হয় বিজেপি। ১৯৪ সদস্য তাদের। শঙ্করদয়াল শর্মা তাঁর পূর্বসূরির পদাঙ্ক অনুসরণ করে সরকার গড়ার আহ্বান জানান অটল বিহারি বাজপেয়িকে। সেই সরকারের পতন ঘটে তেরো দিন পর। তার পর শুরু হয় কংগ্রেসের সমর্থনে প্রথমে দেবেগৌড়া ও তারপর ইন্দ্র কুমার গুজরালের শাসন। দু বছর পর ফের ভোট হয়। ১৯৯৮ সালে। ফের ত্রিশঙ্কু লোকসভা। কংগ্রেস সরকার গড়ার দাবি না জানালেও রাষ্ট্রপতি কে আর নারায়ণন খুঁটিয়ে খুঁটিয়ে বাজপেয়ির সমর্থনের চিঠি দেখেন। গরিষ্ঠতা সম্পর্কে নিঃসন্দেহ হয়ে সরকার গড়তে বলেন বাজপেয়িকে। ২০০৪ সালের ভোটে কংগ্রেসের ভোট-পূর্ববর্তী জোট ইউপিএর সংখ্যা বিজেপির জোট এনডিএ-র চেয়ে বেশি থাকায় সুযোগ পায় তারা। কংগ্রেসের জোটকে সরকার গড়ার সুযোগ দেন রাষ্ট্রপতি এপিজে আবদুল কালাম।\nছবিটা পাল্টাতে থাকে ২০১৪ সালে নরেন্দ্র মোদির বিজেপি দিল্লিতে একক দক্ষতায় ক্ষমতা দখলের পর থেকে। একটার পর একটা রাজ্য দখলের সঙ্গে সঙ্গে বিজেপি রাজ্যপাল হিসেবে নিয়োগ করতে থাকে তাদের দলীয় অনুগতদের। এর ফলও তারা পেয়ে চলেছে। গত বছর গোয়া ও মণিপুর বিধানসভার ভোটে কংগ্রেস একক গরিষ্ঠ দল হলেও রাজ্যপালেরা তাদের সরকার গড়ার সুযোগ দেননি। গোয়ায় ৪০ আসনের মধ্যে কংগ্রেস পেয়েছিল ১৭, বিজেপি ১৩। কিন্তু অন্যদের সমর্থন নিয়ে বিজেপি সরকার গড়ে রাজ্যপাল তাদের সুযোগ দেওয়ায়। মণিপুরের ৬০ আসনে কংগ্রেস পেয়েছিল ২৮, বিজেপি ২১। কিন্তু অন্যদের সমর্থনের চিঠি নিয়ে সরকার গড়ে তারাই। এই বছর মেঘালয়ের ভোটে ৬০ আসনের মধ্যে কংগ্রেস পায় ২১ টি, বিজেপি মাত্র ২ টি। কিন্তু দ্বিতীয় গরিষ্ঠ দল এনপিপিকে সামনে রেখে বিজেপি বকলমে সেখানে সরকার গড়ে দেয় ভোটের পর অন্যদের সমর্থনের চিঠি রাজ্যপালের কাছে জমা দিয়ে।\nভারতীয় রাজনীতির পরিহাসের বিষয় এটাই যে, তিন রাজ্যের কোথাও বিজেপির রাজ্যপাল একক গরিষ্ঠ দলের দাবি মানেননি। ভোট পরবর্তী জোট গঠন কিংবা সমর্থনের চিঠিকে গুরুত্ব দিয়েছেন সরকার গড়ার ক্ষেত্রে। সেই নীতি মানলে কর্ণাটকের রাজ্যপাল বাজুভাই বালাকেও কংগ্রেস-জেডি(এস) জোটের নেতা কুমারস্বামীকে সরকার গড়ার সুযোগ দিতে হয়। কারণ গরিষ্ঠতা তাদেরই। কিন্তু সেই সুযোগ তারা পাবে কি? কোটি টাকার প্রশ্ন এটাই। বিজেপির একান্ত অনুগত রাজ্যপাল বাজুভাই বালা কি অতটা সাহসী হতে পারবেন? কিংবা অতখানি উদার?\nআলোচনায় বসছেন ওর্তেগা\nআফগানদের বিপক্ষে ‘হেডকোচ’ ওয়ালশই\nএখনো ‘প্রধান কোচ’ খুঁজে পাওয়া যায়নি। শ্রীলঙ্কার নিদাহাস ট্রফির...


বিকৃত যৌনাচারে ব্যবহার করা হয় ফরেন বডি ,আনুশকার মৃত্যু - BarishalNews24\nমঙ্গলবার, ০৭ ডিসেম্বর ২০২১, ০২:৩৮ পূর্বাহ্ন\nবিকৃত যৌনাচারে ব্যবহার করা হয় ফরেন বডি ,আনুশকার মৃত্যু\nনিজস্ব প্রতিবেদক: বিকৃত যৌনাচারে ব্যবহার করা হয় ফরেন বডি। এতেই অতিরিক্ত রক্তক্ষরণে মৃত্যু হয় ‘ও’ লেভেলের ছাত্রী আনুশকার। সিআইডির অনুসন্ধানে উঠে এসেছে এমন তথ্য। রাজধানীর মালিবাগে সিআইডি কার্যালয়ে গতকাল দুপুরে আয়োজিত সংবাদ সম্মেলনে সংস্থার সাইবার ক্রাইম কমান্ড অ্যান্ড কন্ট্রোল সেন্টারের অতিরিক্ত ডিআইজি মো. কামরুল আহসান এ তথ্য জানান। তিনি বলেন, গত ৭ জানুয়ারি রাজধানীর মাস্টারমাইন্ড স্কুলের ‘ও’ লেভেলের ছাত্রী আনুশকার ধর্ষণের ফলে মৃত্যু হয়। ময়নাতদন্তে জানা যায়- বিকৃত যৌনাচারের ফলে অতিরিক্ত রক্তক্ষরণে মারা যায় সে। বিশেষজ্ঞদের মতামত অনুসারে আনুশকাকে নির্যাতনের সময় এক ধরনের ফরেন বডি ব্যবহার করা হয়েছিল। সংবাদ সম্মেলনে আরও জানানো হয়, রাজধানীতে একটি সংঘবদ্ধ চক্র নিষিদ্ধ যৌনাচারের সামগ্রী ও উদ্দীপক দ্রব্য বিজ্ঞাপন দিয়ে বিক্রি করছে। এ চক্রের ছয় সদস্যকে আটক করেছে সিআইডি। আনুশকার মৃত্যুর পর তার ময়নাতদন্ত করেছিলেন ঢাকা মেডিকেল কলেজের (ঢামেক) ফরেনসিক মেডিসিন বিভাগের প্রধান ডা. সোহেল মাহমুদ। সে সময় গণমাধ্যমকে তিনি জানিয়েছিলেন, স্বাভাবিক শারীরিক সম্পর্কে এতটা ভয়াবহ পরিণতি হওয়ার কথা নয়। শরীরের নিম্নাঙ্গে কোনো ‘ফরেন বডি’ ব্যবহার করা হয়েছে। বিকৃত যৌনাচার করা হয়েছে।\nআনুশকার ঘটনায় করা মামলায় প্রধান আসামি দিহান গত ৮ জানুয়ারি ঢাকা মহানগর হাকিম মামুনুর রশীদের আদালতে স্বীকারোক্তিমূলক জবানবন্দি দেন। ওই দিনই নিহত ছাত্রীর ময়নাতদন্ত সম্পন্ন হয়। ময়নাতদন্তে ধর্ষণের আলামত পাওয়া যায়। সিআইডি গতকাল জানায়, আনুশকাকে হত্যা ও ধর্ষণ মামলার সূত্র ধরে কৃত্রিম যৌনাঙ্গ বা ফরেন বডি সম্পর্কে জানতে পারেন তারা। তদন্ত করতে গিয়ে দেখা যায়- বিভিন্ন সামাজিক মাধ্যম ও ওয়েবসাইট ব্যবহার করে নিষিদ্ধ কৃত্রিম যৌন উদ্দীপক পণ্য অনলাইনে বিক্রি করা হচ্ছে। বৈধ পণ্য আমদানির নামে নিষিদ্ধ এসব পণ্য আমদানি করছিল বেশ কয়েকটি চক্র। চিহ্নিত করা হয় ৩২টির মতো ওয়েবসাইট।\nরাজধানীর বিভিন্ন স্থানে অভিযান চালিয়ে গ্রেফতার করা হয় এই চক্রের ছয় সদস্যকে। এ ঘটনায় কাস্টমসের কেউ জড়িত আছেন কি না, তাও খতিয়ে দেখা হচ্ছে বলে জানান সাইবার ক্রাইম কমান্ড অ্যান্ড কন্ট্রোল সেন্টারের অতিরিক্ত ডিআইজি মো. কামরুল আহসান।\nতিনি জানান, শনিবার রাজধানীর পল্লবীতে অলিভিয়া ক্যাফে অ্যান্ড রেস্টুরেন্ট থেকে রেজাউল আমিন হৃদয়, মীর হিসামউদ্দিন বায়েজিদ, সিয়াম আহমেদ ওরফে রবিন, ইউনুস আলী এবং আরজুল ইসলাম জিম নামে পাঁচজনকে আটক করা হয়। তাদের কাছে পাওয়া নিষিদ্ধ পণ্যগুলোর আনুমানিক বাজারমূল্য ১২ লাখ টাকা।\nতাদের দেওয়া তথ্য মতে একইদিন পল্লবীর একটি ভাড়া বাসা থেকে চক্রের হোতা মেহেদী হাসান ভূইয়া ওরফে সানিকে গ্রেফতার করা হয়। তিনি একাই ফরেন বডি বিক্রির ১০টি ওয়েব সাইট পরিচালনা করতেন। জিজ্ঞাসাবাদে সানি জানিয়েছেন, ২০১০ সাল থেকে এশিয়ান স্কাই শপে ডেলিভারিম্যান হিসেবে চাকরি করতেন।\n২০১৩ সালে চাকরি ছেড়ে নিজেই ব্যবসা শুরু করেন। তিনি অনলাইনে পণ্য কেনার জন্য ভারত ও চীনেও যান। ২০১৭ সালে নিজস্ব ওয়েবসাইট খুলে ব্যাপক পরিসরে আমদানি নিষিদ্ধ সেক্স টয় ও যৌন উদ্দীপক ওষুধ আমদানি ও বিক্রি শুরু করেন। কর ফাঁকি দিয়ে কৌশলে বৈধ পণ্যের আড়ালে এসব আমদানি করা হতো। তার কাজে সহায়তা করত কিছু সিএন্ডএফ এজেন্ট। এসব পণ্য বিভিন্ন ডিলারের মাধ্যমে নির্দিষ্ট ক্রেতার কাছে পৌঁছে দিত।


বঙ্গাব্দ, ১১ আগস্ট ২০২০ ইং, মঙ্গলবার, ০৯:০৯\nকরোনাভাইরাস (কোভিড-১৯) মোকাবিলায় জরুরিভিত্তিতে অনুমোদন পাওয়া ‘কোভিড-১৯ ইমার্জেন্সি রেসপন্স আন্ড প্যানডেমিক প্রিপেয়ার্ডনেস (ইআরপিপি)’ প্রকল্পে এক মোবাইল অ্যাপ তৈরিতে খরচ করা হচ্ছে ৪ কোটি ৭৫ লাখ টাকা ২ হাজার টাকা। অথচ অ্যাপটি ‘মানসম্মত’ নয় বলে মত দিয়েছেন বিশেষজ্ঞরা। ব্যবহারকারীদেরও বিস্তর অভিযোগ এই অ্যাপ নিয়ে। তথ্যপ্রযুক্তি খাতের বিশেষজ্ঞরা বলছেন, এরকম মানের একটি অ্যাপ তৈরি করতে ১০ থেকে ১৫ লাখ টাকা সর্বোচ্চ খরচ হতে পারে! অর্থাৎ একটি অ্যাপের জন্য যে বরাদ্দ দেওয়া হয়েছে, তা দিয়ে এরকম অন্তত ৩০টি অ্যাপ তৈরি করা সম্ভব বলে মনে করছেন তারা।\nনাম প্রকাশে অনিচ্ছুক একটি প্রতিষ্ঠানের প্রধান বলেন, এই ধরনের অ্যাপস আমরা দুই থেকে ১০ লাখ টাকা দিয়ে তৈরি করে থাকি গ্রাহকদের জন্য। আর যে সার্ভার হোস্টিংয়ের কথা বলা হচ্ছে, তা তো অবিশ্বাস্য। বেস্ট কোয়ালিটি সার্ভার হোস্টিংয়ের কথা বললে সেটি হতে পারে অ্যামাজন। তাদের হোস্টিংসহ ব্যান্ডউইথ খরচ এংগেজমেন্ট সাপেক্ষে বছরে পাঁচ থেকে ১০ হাজার ডলার, অর্থাৎ চার থেকে আট লাখ টাকা হয়ে থাকে। আমরা গড়ে পাঁচ থেকে ১০ লাখ টাকার মধ্যেই এ ধরনের কাজ করে থাকি। কিন্তু অ্যাপের খরচ একেবারেই অবিশ্বাস্য। এমনকি সরকারের তথ্য ও যোগাযোগ প্রযুক্তি (আইসিটি) বিভাগের অ্যাপসলোর খরচও এত বেশি না।\nঅ্যাপ ডেভেলপমেন্ট বিষয়ে জানতে চাইলে ঢাকা বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের অধ্যাপক ড. মো. আব্দুর রাজ্জাক বলেন, ‘করোনা বিডি’ অ্যাপের সার্ভিসেস ডাইভার্সেস যদি আমরা লক্ষ করি এবং একইসঙ্গে ডিজাইন ও কোডিং কম্পলেক্সিটিও যদি বিবেচনায় নিই, এর সবকিছুই ‘লো’ থেকে ‘মডারেট’ লেভেলের। সফটওয়্যার সিস্টেমের সঙ্গে মোবাইল অ্যাপ্লিকেশনের ডেটা কালেকশানের যে ভলিউম ও পদ্ধতি, এর সার্ভিস লেভেল এবং ডিজাইন ও ডেভেলপমেন্ট সবকিছুর ক্ষেত্রেই এ কথা প্রযোজ্য।


জীবিত বঙ্গবন্ধুর মতোই অন্তরালের বঙ্গবন্ধু শক্তিশালী : রাষ্ট্রপতি | Dainik Sakalbela\nHome » জাতীয় » জীবিত বঙ্গবন্ধুর মতোই অন্তরালের বঙ্গবন্ধু শক্তিশালী : রাষ্ট্রপতি\nবঙ্গবন্ধু শেখ মুজিবুর রহমান শুধু একটি নাম নয়, একটি ইতিহাস। বঙ্গবন্ধু একটি প্রতিষ্ঠান, একটি সত্তা, একটি ইতিহাস। জীবিত বঙ্গবন্ধুর মতোই অন্তরালের বঙ্গবন্ধু শক্তিশালী। যতদিন বাংলাদেশ থাকবে, বাঙালি থাকবে, এদেশের জনগণ থাকবে, ততদিনই বঙ্গবন্ধু সবার অনুপ্রেরণার উৎস হয়ে থাকবেন। সোমবার মুজিববর্ষ উপলক্ষে জাতীয় সংসদের বিশেষ অধিবেশনে দেওয়া ভাষণে এ আহ্বান জানান রাষ্ট্রপতি মো. আব্দুল হামিদ। এসময় স্পিকার ড. শিরীন শারমিন চৌধুরী সভাপতিত্ব করেন।\nরাষ্ট্রপতি বলেন, নিপীড়িত-নির্যাতিত মানুষের মুক্তির আলোকবর্তিকা হয়ে বঙ্গবন্ধু বিশ্বকে করেছেন আলোকময়। তাই আমাদের ভবিষ্যৎ প্রজন্ম যাতে বঙ্গবন্ধুর নীতি, আদর্শ ও মুক্তিযুদ্ধের চেতনায় উজ্জীবিত হয়ে বেড়ে উঠতে পারে সে লক্ষ্যে সবাইকে উদ্যোগী হতে হবে।‘এক সাগর রক্তের বিনিময়ে পাকিস্তানি হানাদারদের কবল থেকে আমরা যে স্বাধীনতা ছিনিয়ে এনেছি, তাকে রক্ষা করতে হবে। স্বাধীনতার সুফল প্রতিটি ঘরে ঘরে পৌঁছে দিতে হবে। বঙ্গবন্ধুর ‘সোনার বাংলা’ গড়ে তোলার অঙ্গীকার বাস্তবায়নে সবচেয়ে বড় প্রয়োজন ঐক্য। জনগণের ঐক্য, বিশেষ করে মুক্তিযুদ্ধের স্বপক্ষের ঐক্য। যে ঐক্য একাত্তরে আমাদের এক করেছিল, সেই ঐক্যই গড়ে তুলতে হবে সাম্প্রদায়িকতা, অগণতান্ত্রিকতা, অসহিষ্ণুতা ও সহিংসতার বিরুদ্ধ’। তিনি বলেন, দেশের সরলপ্রাণ মানুষকে বিভ্রান্ত ও বিপথগামী করে শান্তি ও অগ্রগতির ধারা যারা ব্যাহত করতে চায়, তাদের বিরুদ্ধে একাত্তরের চেতনায় উদ্বুদ্ধ হয়ে প্রতিরোধ গড়ে তুলতে হবে। তাহলেই প্রতিষ্ঠিত হবে বঙ্গবন্ধুর স্বপ্নের সোনার বাংলা, সার্থক হবে বঙ্গবন্ধুর জন্মশতবার্ষিকী উদযাপন। আমি বঙ্গবন্ধুর প্রতি বিনম্র শ্রদ্ধা জানিয়ে রবীন্দ্রনাথের জ্যোতি কবিতার কিছু অংশ পড়ছি –\nভেঙেছে দুয়ার এসেছ জ্যোতির্ময়, তোমারি হউক জয়, তিমির বিদার উদার অভ্যুদয়, তোমারি হউক জয়।\nরাষ্ট্রপতি বলেন, জাতির পিতার জন্মশতবার্ষিকী ‘মুজিববর্ষ-২০২০’ উপলক্ষে জাতীয় সংসদের বিশেষ অধিবেশনে উপস্থিত থাকতে পারা আমার জন্য অত্যন্ত আনন্দ ও গৌরবের বিষয়। এটি আমার জীবনের অন্যতম শ্রেষ্ঠ প্রাপ্তি। আমি আপনার মাধ্যমে সংসদ নেতা ও সংসদ সদস্যসহ প্রিয় দেশবাসী এবং দেশের বাইরে বসবাসরত সব প্রবাসীকে মুজিববর্ষের শুভেচ্ছা জানাচ্ছি। আমি প্রধানমন্ত্রী শেখ হাসিনা ও তার সরকারকে আন্তরিক ধন্যবাদ জানাচ্ছি। বঙ্গবন্ধুর দীর্ঘ রাজনৈতিক ও কর্মময় জীবনের ত্যাগের কথা তুলে ধরে বলেন, নিজের সুখ-দুঃখের কথা না ভেবে অন্যকে নিয়ে ভাবতেন। সেই থেকে শুরু। জীবনের প্রতিটি ক্ষণে যেখানেই অন্যায়-অবিচার, শোষণ-নির্যাতন দেখেছেন, সেখানেই প্রতিবাদে নেমে পড়েছেন। কখনো নিজের এবং পরিবারের গণ্ডির মধ্যে বাধা পড়েননি। ফাঁসির মঞ্চে দাঁড়িয়েও গেয়েছেন বাংলা, বাঙালি আর বাংলাদেশের জয়গান। তিনি বলেন, ১৯৩৮ সালে শেরেবাংলা একে ফজলুল হক ও হোসেন শহীদ সোহরাওয়ার্দীর সঙ্গে বঙ্গবন্ধুর পরিচয় হয় এবং প্রথম পরিচয়েই তিনি নেতাদের দৃষ্টি আকর্ষণ করতে সক্ষম হন। সোহরাওয়ার্দীর সঙ্গে নিয়মিত যোগাযোগের মাধ্যমেই রাজনীতিতে তার হাতেখড়ি। তারপর থেকে লেখাপড়া, রাজনীতি ও জনসেবা যুগপৎভাবে চলতে থাকে। পশ্চিমা শাসকগোষ্ঠী প্রথম আঘাত হানে বাঙালির মায়ের ভাষা ‘বাংলা’র উপর। ঘোষণা দেয় ‘উর্দুই হবে পাকিস্তানের একমাত্র রাষ্ট্রভাষা’। বাংলা ভাষার দাবিতে ধর্মঘট পালনকালে ১৯৪৮ সালের ১১ মার্চ শেখ মুজিব সচিবালয় গেট থেকে গ্রেফতার হন। অর্থাৎ, পাকিস্তান কায়েম হওয়ার ৮ মাসের মধ্যেই তিনি কারাবরণ করেন।\nPrevious: চার অগ্রাধিকার ঠিক করে মাঠে বাইডেন\nNext: নূর হোসেনের শরীর ছিল জীবন্ত রাজনৈতিক পোস্টার- ওবায়দুল কাদের


Viral News: সন্তান প্রসবের ২০ দিন পর স্ত্রীকে মাদক দিয়ে যৌনতায় লিপ্ত স্বামী, ধিক্কার সোশ্যাল মিডিয়ায়! – News18 Bangla\nViral News: সন্তান প্রসবের ২০ দিন পর স্ত্রীকে মাদক দিয়ে যৌনতায় লিপ্ত স্বামী, ধিক্কার সোশ্যাল মিডিয়ায়!\nViral News: জানা গিয়েছে, অতি সম্প্রতি মা হয়েছেন ওই মহিলা। মাত্র দিন কুড়ি আগে তিনি সন্তান প্রসব করেছেন। শারীরিক অসুস্থতা থাকলেও স্বামীর যৌন লালসার শিকার হয়েছেন তিনি ৷\nLast Updated : February 24, 2022, 15:09 IST\nস্বামী-স্ত্রীর সম্পর্ক বড় মধুর। বিয়ের পর যে কোনও স্বামী কিংবা স্ত্রী তাঁদের বৈবাহিক জীবনে সুখ-দুঃখ, ভাল-মন্দ, চাওয়া-পাওয়াকে নিজেদের মধ্যে ভাগ করে নেন, যৌনতা ছাড়িয়ে সম্পর্ক ডানা মেলে নির্ভরশীলতার আকাশে। কিন্তু সম্প্রতি অসহায় এক স্ত্রী তাঁর স্বামীর যৌন লালসার কাহিনী তুলে ধরেছেন সোশ্যাল মিডিয়ায় (Pregnancy News)। আর তা নিয়েই ইতিমধ্যে তোলপাড় গোটা সোশ্যাল মিডিয়া। জানা গিয়েছে, অতি সম্প্রতি মা হয়েছেন ওই মহিলা। মাত্র দিন কুড়ি আগে তিনি সন্তান প্রসব করেছেন। শারীরিক অসুস্থতা থাকলেও স্বামীর যৌন লালসার শিকার হয়েছেন তিনি (Viral News)।\nআরও পড়ুন-মিষ্টির প্রতি আসক্তি, বাজারের মধ্যেই অসুস্থ হয়ে পড়েছিলেন তরুণী! তার পর....\nসম্প্রতি ওই মহিলা তাঁর স্বামীর যৌন লালসার কাহিনী তুলে ধরেন তাঁর ফেসবুক পেজ- এ। তবে ফেসবুক পেজ-এ নিজের পরিচয় গোপন করেন ওই মহিলা। ওই মহিলা জানিয়েছেন, তাঁদের দাম্পত্য জীবন খুব সুখের। বিয়ের পর স্বামীর সঙ্গে তাঁর সম্পর্ক অতি মধুর। এমনকী স্বামী-স্ত্রীর মধ্যে শারীরিক সম্পর্কে চিড় ধরেনি বিন্দুমাত্র। পাশাপাশি একেবারে গোড়া থেকে তাঁর স্বামী তাঁকে সর্বদা আগলে রাখতেন সব সময়ে। কিন্তু স্বামীর যৌন লালসার তীব্রতার কথা ঘুণাক্ষরেও টের পাননি ওই মহিলা (Viral News)।\nআরও পড়ুন-বন্ধুর গর্ভধারণের কথা শুনে খুশিতে লাফিয়ে উঠলেন মহিলা, তার পর চমকে গেলেন সত্যিটা জেনে!\nজানা গিয়েছে, অতি সম্প্রতি মা হয়েছেন ওই মহিলা। মাত্র দিন কুড়ি আগে সন্তান প্রসব করেন তিনি। এ পর্যন্ত সবই ঠিক ছিল। কিন্তু সন্তান প্রসবের কুড়ি দিনের মধ্যেই স্বামীর ঘৃণ্য যৌন লালসার স্বীকার হন শিশুসন্তানের জননী ওই মহিলা। ঘটনা শুনলে চমকে যাবেন যে কোনও মানুষই। ওই মহিলা জানিয়েছেন সন্তান প্রসবের পর শারীরিক অসুস্থ ছিলেন তিনি। কিন্তু অসুস্থতাকে উপেক্ষা করে তাঁর স্বামী তাঁকে শারীরিক সম্পর্কে আবদ্ধ হতে বাধ্য করেন। জানা গিয়েছে, নিজের অসুস্থতার কথা তিনি তাঁর স্বামীকে জানিয়েছিলেন। তার পরও তাঁর স্বামী তাঁকে রেহাই দেননি। শেষ পর্যন্ত কোনও এক রাতে স্ত্রীকে যৌনতায় উন্মত্ত করতে জলের সঙ্গে মাদক মিশিয়ে দেন তাঁর স্বামী। মাদক সেবনের পর স্ত্রী অচৈতন্য হয়ে পড়লে স্ত্রীর সঙ্গে উদ্দাম যৌনতায় লিপ্ত হন স্বামী। কয়েক ঘণ্টা পর জ্ঞান ফিরে এলে ওই মহিলা লক্ষ্য করেন শরীরে অসহ্য যন্ত্রণা নিয়ে নগ্ন অবস্থায় বিছানায় পড়ে রয়েছেন তিনি। অসহায় মহিলা জানিয়েছেন, ওই সময়ও তাঁর স্বামী তাঁকে চুম্বন করছিলেন।\nআরও পড়ুন-Viral News: ফ্রিজে রাখা খাবার খেয়ে রক্ত জমাট বাঁধল যুবকের, শেষ পর্যন্ত পা কেটে বাদ দিলেন চিকিৎসকরা!\nতবে ঘটনার বিবরণ দিলেও ওই মহিলা ফেসবুক পেজ-এ তাঁর পরিচয় গোপন করেন। কিন্তু সোশ্যাল মিডিয়া বলে কথা। তা কী চেপে থাকে! স্বভাবতই ওই মহিলার ফেসবুক পেজ-এর সঙ্গে যুক্ত ইউজারদের চোখ এড়াতে পারেনি ওই করুণ পরিণতির কাহিনী। এরপর ওই পেজের সঙ্গে যুক্ত অল উইমেন অ্যাকশন (All Women Action Society) সোসাইটির এক সদস্যার চোখে পড়ে যায় পোস্টটি। তৎক্ষণাৎ তিনি ওই মহিলার পরিচয় গোপন রেখে তাঁর ইনস্টাগ্রাম পেজ-এ ওই করুণ কাহিনী তুলে ধরেন। এর পর তা দ্রুত ছড়িয়ে পড়ে সোশ্যাল মিডিয়ায়। জানা গিয়েছে, সোশ্যাল মিডিয়ায় ওই মহিলাকে উদ্দেশ্য করে ইতিমধ্যেই একাধিক ইউজার নানা রকমের মন্তব্য ছুঁড়ে দিয়েছেন। ঘৃণ্য আচরণের জন্য স্বামীকে ত্যাগ করার পরামর্শ দেওয়ার পাশাপাশি সন্তানের কথা মাথায় রেখে স্বামীকে ক্ষমা করার পরামর্শও দিয়েছেন নেটিজেনরা।\nFirst published: February 24, 2022, 15:08 IST


রেকর্ড গড়ে শেষ চারে জোকোভিচ\nফ্রেঞ্চ ওপেন ২০১৬\nবৃহস্পতিবার, ২ জুন, ২০১৬ প্রকাশিত\nরেকর্ড টানা ষষ্ঠবারের (মোট আটবার) মতো ফ্রেঞ্চ ওপেনের সেমিফাইনালে উঠলেন পুরুষ এককের র‍্যাংকিংয়ে শীর্ষে থাকা নোভাক জোকোভিচ। রোলা গাঁরোয় আজকের বৃষ্টিবিঘ্নিত কোয়ার্টার ফাইনালে সার্বিয়ান এই টেনিস তারকা ৬-৩, ৭-৫, ৬-৩ সেটে হারিয়েছেন সপ্তম বাছাই চেক রিপাবলিকের টমাস বেরডিচকে। সেমিতে তাঁর প্রতিপক্ষ তেরোতম বাছাই অস্ট্রেলিয়ার ডমিনিক থিম।\nএ নিয়ে ৩০টি ‘মেজর’ টুর্নামেন্টের শেষ চারে পৌঁছলেন জোকোভিচ। ‘ওপেন’ যুগে শুধুমাত্র রজার ফেদেরার (৩৯) আর জিমি কনোরেরই (৩১) রয়েছে এরচেয়ে বেশী সেমিফাইনাল খেলার রেকর্ড।\nএ পর্যন্ত এগারোটি গ্র্যান্ড স্ল্যাম জেতা হলেও ফ্রেঞ্চ ওপেনের শিরোপাটা এখনও অধরাই থেকে গেছে টেনিস কোর্টের ‘জোকার’-এর। গ্র্যান্ড স্ল্যামের ষোলোকলাটা এ যাত্রায় পূর্ণ করতে পারলে ছুঁয়ে ফেলবেন আরও একটি রেকর্ড, জিতে যাবেন টানা চারটি গ্র্যান্ড স্ল্যাম। ১৯৬৯ সালে রড লেভারের পর যে কৃতিত্ব আর কেউ দেখাতে পারেন নি।\nফ্রেঞ্চ ওপেন কি তারকাদের কাছে অভিশাপ?\nফ্রেঞ্চ ওপেনে নেই ফেদেরার!\nঅবশেষে রোঁলা গারোর রাজা জোকোভিচ\nডোপ পরীক্ষায় ফেঁসে গেছেন শারাপোভা!\nসন্তানের অপেক্ষায় অশ্রুসিক্ত মারে\nটেনিসে এ কী বিস্ফোরণ!\nজোকোভিচের ১০ না ফেদেরারের ১৮?


crime news: পাকড়াও ভুয়ো মেডিক্যাল অফিসার সংগঠনের ২ কর্তা - police arrested two people for cheating 12 lakh for admission in medical college in jhargram | Eisamay\npolice arrested two people for cheating 12 lakh for admission in medical college in jhargram\nপাকড়াও ভুয়ো মেডিক্যাল অফিসার সংগঠনের ২ কর্তা\nMoumita Poddar | Ei Samay | Updated: Jul 10, 2021, 12:24 PM\nভুয়ো ভ্যাকসিন, ভুয়ো আইনজীবী কাণ্ডের পর এবার পুলিশের জালে ২ ভুয়ো মেডিক্যাল অফিসার। নিজেদের মেডিক্যাল অফিসার পরিচয় দিয়ে প্রায় ১২ লাখ টাকার প্রতারণার অভিযোগ। ঘটনায় চাঞ্চল্য Jhargram-এ।\nভুয়ো IAS, CBI অফিসারের পর এবার ধরা পড়ল ভুয়ো মেডিক্যাল অফিসার এক মহিলা-সহ দুই কর্তা।\nভুয়ো মেডিক্যাল অফিসার সংগঠন খুলে লোক ঠকানোর ব্যবসা শুরু করা হয়েছিল।\nশুক্রবার ধৃত দু'জনকে ঝাড়গ্রামের সিজেএম বিচারক এডুইন লেপচার এজলাসে তোলা হয়।\nএই সময়, ঝাড়গ্রাম: ভুয়ো IAS, CBI অফিসারের পর এবার ধরা পড়ল ভুয়ো মেডিক্যাল অফিসার সংগঠনের এক মহিলা-সহ দুই কর্তা! তাদের ফোনের ফাঁদে ফেলে গ্রেফতার করে পুলিশ। ঝাড়গ্রামের ঘটনা।\nভুয়ো মেডিক্যাল অফিসার সংগঠন খুলে লোক ঠকানোর ব্যবসা শুরু করা হয়েছিল। নির্দিষ্ট অভিযোগের ভিত্তিতে ফাঁদ পাতে পুলিশ। অবশেষে ধরা পড়ল দু'জন। ধৃতরা হলো শুভাশিস পতি ও নীতু রায়। ৩৪ বছরের শুভাশিসের বাড়ি ওডিশার নিউ ভুবনেশ্বরের চন্দ্রশেখরপুর থানার পদ্মাবতী এলাকায়। ৩২ বছরের নীতু বেহালার বকুলতলার বাসিন্দা। দু'জনেই উচ্চশিক্ষিত। এমবিএ পাশ করার পর 'জালিয়াতি'তে হাতেখড়ি শুভাশিসের।\nশুক্রবার ঝাড়গ্রাম আদালত চত্বরে সংবাদমাধ্যমের কাছে শুভাশিস দাবি করে, তারা ষড়যন্ত্রের শিকার। সে বলে, 'এর সঙ্গে অনেক বড় বড় আধিকারিকরা যুক্ত। আমাদের অফিস রয়েছে দিল্লির পিএমও অফিসের পাশে। তাঁরা আমাদের সঙ্গে চিট করেছেন।' ঝাড়গ্রাম সাইবার থানার পুলিশ তদন্তে নেমে ফোন ট্র্যাক করে গতকাল ৮ জুলাই কলকাতার নিউ টাউন এলাকা থেকে দু'জনকে গ্রেফতার করে।\nচলতি বছরের ১ ফ্রেবুয়ারি ঝাড়গ্রাম শহরের রঘুনাথপুরের বাসিন্দা অবর্ণা ঘোষ(দাস) ঝাড়গ্রামের সাইবার ক্রাইম থানায় একটি লিখিত অভিযোগ দায়ের করেন। অভিযোগে অবর্ণা জানিয়েছেন, 'আমার ছেলে সাত্যকিরঞ্জন দাস MBBS পড়ার জন্য ২০২০ সালে নিট পরীক্ষা দিয়েছিল। গত বছর ৫ ডিসেম্বর একটি ফোন নম্বর থেকে আমাদের কাছে ফোন আসে। তাঁরা প্রথমে জানান, 'এসএন সফটেক সলিউশন' থেকে ফোন করছেন। এটি সরকারি মেডিক্যাল কলেজ আধিকারিকদের সংগঠন। তাঁরা নাকি সরকারি মেডিক্যাল কলেজে পড়ুয়াদের ভর্তির ব্যবস্থা করে দেন। এর জন্য ডোনেশন দিতে হবে।'\nএর পর অবর্ণাকে ব্যাঙ্কের অ্যাকাউন্ট ডিটেলস পাঠানো হয়। তাতেই 'বিশ্বাস' আরও বেড়ে যায় ওই বধূর। ভেবেছিলেন, হয়তো ছেলের ডাক্তারি পড়ার সত্যিই বন্দোবস্ত করতে পারবে ওই সংস্থা। আর সেই ফাঁদে পা দিয়েই ২০২০ সালের ১৪ ডিসেম্বর থেকে ১৬ ডিসেম্বরের মধ্যে মোট সাত দফায় ১২ লাখ টাকা অনলাইন মারফত প্রতারক সংগঠনের অ্যাকাউন্টে পাঠিয়ে দেন তিনি। কিন্তু টাকা পেয়ে যেতেই ফোন 'সুইচ অফ' করে দেয় প্রতারকরা। অভিযোগে অবর্ণা জানিয়েছেন, 'সমস্ত টাকা পাঠানোর পর থেকে আমরা ওদের সঙ্গে বারবার চেষ্টা করেও কোনও যোগাযোগ করতে পারিনি। ততক্ষণে বুঝতে পেরেছি, আমরা প্রতারণার শিকার।'\nআর এখানেই প্রশ্ন উঠছে, নিট পরীক্ষা যে সাত্যকিরঞ্জন দাস দিয়েছে, তার তথ্য কী ভাবে জানতে পারল প্রতারকরা? তাহলে কি এদের পিছনে বড় মাথা বা চক্র কাজ করছে? এই প্রশ্নগুলো ইতিমধ্যে উঠতে শুরু করেছে। সরকারি কৌঁসুলির পক্ষ থেকেও আদালতের কাছে এই সওয়াল করা হয়। ঝাড়গ্রাম সাইবার ক্রাইম থানার পুলিশ ধৃতদের বিরুদ্ধে ৪১৯(ভুয়ো পরিচয়), ৪২০(প্রতারণা) ও ৬৬সি, ৬৬ডি আইটি অ্যাক্টের ধারায় মামলা রুজু করেছে।\nশুক্রবার ধৃত দু'জনকে ঝাড়গ্রামের সিজেএম বিচারক এডুইন লেপচার এজলাসে তোলা হয়। অভিযুক্ত পক্ষের আইনজীবী তপনকুমার চৌধুরী জামিনের আবেদন করে আদালতে বলেন,'আমার মক্কেলদের বাড়ি রয়েছে ও স্থায়ী ঠিকানা রয়েছে। তাই পালিয়ে যাওয়ার কোনও সুযোগ নেই। তাই জামিন দেওয়া হোক।' জামিনের বিরোধিতা করে সরকারি কৌঁসুলি অনিল মণ্ডল বলেন, 'এটা একটা হিমশৈলের চূড়া মাত্র। এই ঘটনায় অবশ্যই পুলিশি হেফাজতের প্রয়োজন রয়েছে। এই চক্রের পিছনে পিছনে কারা কারা রয়েছে, তা জানা প্রয়োজন। আর কত লোক তাদের কাছ থেকে প্রতারিত হয়েছে, তা পুলিশি হেফাজতে জিজ্ঞাসাবাদে উঠে আসতে পারে।'\nমামলার তদন্তকারী অফিসার ধৃত শুভাশিস পতিকে আদালতে সাত দিনের পুলিশি হেফাজতের আবেদন জানান। ঝাড়গ্রামের সিজেএম বিচারক এডুইন লেপচা দু'পক্ষের সওয়াল-জবাব শুনে ধৃত শুভাশিস পতিকে চার দিনের পুলিশ হেফাজত এবং নীতু রায়কে ১৪ দিনের জেল হেফাজতের নির্দেশ দিয়েছেন।\nপাঁচ বছর ধরে ঘরছাড়া আদিবাসী শিক্ষকের পরিবার পরের খবর\nঝাড়গ্রাম অপরাধের খবর West Medinipur Jhargram fake medical officer crime news\nWeb Title : police arrested two people for cheating 12 lakh for admission in medical college in jhargram


নতুন নেতৃত্বের দৌড়ে এক ডজন নেতা - Times Today24\nমঙ্গলবার ৯ই মার্চ ২০২১ সকাল ০৭:৪৯:০৯\nনতুন নেতৃত্বের দৌড়ে এক ডজন নেতা\nটিটি২৪ প্রতিবেদকঃ আওয়ামী লীগের সহযোগী ও ভ্রাতৃপ্রতিম সংগঠন- কৃষক লীগ ও শ্রমিক লীগের মতো স্বেচ্ছাসেবক লীগেও আসছে নতুন নেতৃত্ব। সংগঠনটির শীর্ষ দুই পদে পরিবর্তনের আভাসে সম্ভাব্য প্রার্থীদের মধ্যে সৃষ্টি হয়েছে চাঙ্গা ভাব। নতুন নেতৃত্বের দৌড়ে এক ডজন নেতা এগিয়ে আছেন। আওয়ামী লীগ সূত্রে জানা গেছে এসব তথ্য।\nকমিটিতে পরিবর্তন আসছে জানিয়ে আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের যুগান্তরকে বলেন, নতুনদের উদ্ভাবনী শক্তি আর পুরনোদের অভিজ্ঞতার সমন্বয়ে কমিটি হবে।\nস্বচ্ছ ভাবমূর্তির নেতারাই কমিটিতে স্থান পাবে। আমাদের দলীয় সভাপতি স্বেচ্ছাসেবক লীগসহ অন্যান্য সহযোগী সংগঠনকে সেভাবেই সাজাচ্ছেন। ২৩ অক্টোবর স্বেচ্ছাসেবক লীগ সভাপতি অ্যাডভোকেট মোল্লা মো. আবু কাওছারকে সংগঠন থেকে অব্যাহতি দেয়া হয়েছে।\nএর একদিন পর সংগঠন ও সম্মেলনের সব কার্যক্রম থেকে সাধারণ সম্পাদক পংকজ দেবনাথকে বিরত থাকার নির্দেশ দেন প্রধানমন্ত্রী। ক্যাসিনো অভিযান শুরু হলে এর সঙ্গে সম্পৃক্ত থাকার অভিযোগ ওঠে মোল্লা মো. আবু কাওছারের বিরুদ্ধে। নিজ নির্বাচনী এলাকায় (বরিশাল-৪) অন্তর্কোন্দলসহ স্বেচ্ছাসবক লীগে নানা অনিয়মের অভিযোগের পরিপ্রেক্ষিতে সাংগঠনিক কার্যক্রম থেকে বিরত রাখা হয়েছে পংকজ দেবনাথকে।\nসংগঠনটির শীর্ষ দুই নেতার বিরুদ্ধে উত্থাপিত অভিযোগের কারণে তাদের নতুন কমিটিতে স্থান হচ্ছে না- এমনটি নিশ্চিত করেছেন ক্ষমতাসীন দলের একাধিক নীতিনির্ধারক। এমন খবরে দৌড়ঝাঁপ শুরু করেছেন পদপ্রত্যাশীরা। লবিংয়ে ব্যস্ত সময় কাটাচ্ছেন ত্যাগী ও দলের প্রতি নিবেদিত স্বচ্ছ ভাবমূর্তি নেতা- যারা এতদিন গুরুত্বপূর্ণ দায়িত্ব পাওয়া থেকে বঞ্চিত ছিলেন।\n১৬ নভেম্বর শনিবার সোহরাওয়ার্দী উদ্যানে স্বেচ্ছাসেবক লীগের জাতীয় সম্মেলন অনুষ্ঠিত হবে। সম্মেলনের উদ্বোধন করবেন আওয়ামী লীগ সভাপতি প্রধানমন্ত্রী শেখ হাসিনা। সংগঠনটির সম্মেলনকে কেন্দ্র করে সোমবার ঢাকা মহানগর দক্ষিণ ও মঙ্গলবার ঢাকা মহানগর উত্তরে সম্মেলন অনুষ্ঠিত হয়েছে। ঢাকা মহানগরের এই শাখা দুটিতে নেতৃত্বে কারা আসছেন তা জানা যাবে শনিবারই। দীর্ঘ সাত বছর পর স্বেচ্ছাসেবক লীগের কেন্দ্রীয় সম্মেলন অনুষ্ঠিত হচ্ছে। আর ঢাকা মহানগর উত্তর ও দক্ষিণের সম্মেলন অনুষ্ঠিত হল প্রায় ১৩ বছর পর।\nজানতে চাইলে স্বেচ্ছাসেবক লীগের প্রথম সভাপতি বাহাউদ্দিন নাছিম বলেন, যারা সৎ, যাদের স্বচ্ছ ভাবমূর্তি রয়েছে, সাহসী ও দুঃসময়ে সংগঠনের জন্য কাজ করেছে, তাদের খুঁজে বের করে নেতা নির্বাচিত করা হবে। যারা দীর্ঘদিন ধরে বঙ্গবন্ধুর আদর্শ ধারণ করে আওয়ামী লীগ সভাপতি শেখ হাসিনার নেতৃত্বে সংগঠনের জন্য কাজ করছে, তাদের মাঝ থেকেই অপেক্ষাকৃত তরুণ নেতাদের সামনে আনা হবে।\nবিশেষ করে সাম্প্রতিক ক্যাসিনোকাণ্ড এবং দুর্নীতি, চাঁদাবাজি ও টেন্ডারবাজির মাধ্যমে সহযোগী-ভ্রাতৃপ্রতিম সংগঠনের কোনো কোনো নেতার অঢেল সম্পদের মালিক বনে যাওয়ার প্রেক্ষাপটে স্বচ্ছ ও পরিচ্ছন্ন ভাবমূর্তির নেতাদেরই শীর্ষ পদে নিয়ে আসার তাগিদ রয়েছে।\nসভাপতি-সাধারণ সম্পাদক পদ পেতে শতাধিক স্বেচ্ছাসেবক লীগ নেতা মাঠে তৎপর রয়েছেন। এর মধ্যে নেতৃত্বের দৌড়ে এগিয়ে আছেন এক ডজন নেতা। সভাপতি পদে এগিয়ে আছেন সংগঠনের জ্যেষ্ঠ সহসভাপতি ও সম্মেলন প্রস্তুতি কমিটির আহ্বায়ক নির্মল রঞ্জন গুহ এবং আরেক সহসভাপতি মতিউর রহমান মতি। এছাড়া সহসভাপতি মঈন উদ্দীন মঈন, আফজালুর রহমান বাবুর নামও সভাপতি পদে আলোচনায় আছে।\nসাধারণ সম্পাদক পদে সংগঠনের যুগ্ম সাধারণ সম্পাদক ও সম্মেলন প্রস্তুতি কমিটির সদস্য সচিব মেজবাহ উদ্দিন সাচ্চুর নাম শোনা যাচ্ছে। এছাড়া এ পদে যাদের নাম শোনা যাচ্ছে, তাদের মধ্যে উল্লেখযোগ্য হলেন- সাবেক ছাত্রলীগ নেতা ও স্বেচ্ছাসেবক লীগের বর্তমান কমিটর চার সাংগঠনিক সম্পাদক- খায়রুল হাসান জুয়েল, শেখ সোহেল রানা টিপু, সাজ্জাদ শাকিব বাদশা ও আবদুল আলীম বেপারি। টিপু ঢাকা বিশ্ববিদ্যালয় ছাত্রলীগের সাবেক সভাপতি এবং সাজ্জাদ শাকিব বাদশা সাধারণ সম্পাদক।\nচারজনই বিএনপি-জামায়াত জোট ও ১/১১ সরকারের আমলে ছাত্রলীগকে সামনে থেকে নেতৃত্ব দিয়েছেন। এছাড়া সংগঠনটির কেন্দ্রীয় কমিটির সদস্য ও জাহাঙ্গীরনগর বিশ্ববিদ্যালয়ের ছাত্রলীগের সাবেক সভাপতি শেখ মো. নুরুজ্জামান, মুক্তিযুদ্ধবিষয়ক সম্পাদক রফিকুল ইসলাম লিটন, দফতর সম্পাদক সালেহ মোহাম্মদ টুটুলের নামও আলোচনায় আছে।\nপ্রায় একই ধরনের অভিমত ব্যক্ত করে সংগঠনের সহসভাপতি ও সভাপতি প্রার্থী মতিউর রহমান মতি যুগান্তরকে বলেন, ছাত্র রাজনীতি করে নেতৃত্বের পরীক্ষা দিয়ে আজ স্বেচ্ছাসেবক লীগে এসেছি। কোনো অনিয়ম-দুর্নীতিকে প্রশ্রয় দেইনি। নেতৃত্বের স্থানে দলীয় নেত্রীর সিদ্ধান্তই চূড়ান্ত।\n111 ‘ও ভাই’- এর সাথে যুক্ত হলো সাড়ে ৬শ’ সিএনজি-অটোরিকশা\nনিজস্ব স্যাটেলাইট উৎক্ষেপণকে স্মরণীয় রাখতে ব্যাপক প্রস্তুতি\nশেষ হলো বিপিও সামিট বাংলাদেশ ২০১৮\nইউল্যাব ও স্টার্টআপ ঢাকা যৌথ উদ্যোগে অনলাইন কোর্স তৈরি করবে\nড্যাফোডিলে অনুষ্ঠিত হবে ২১তম ইন্টারন্যাশনাল কনভেনশন অন স্টুডেন্টস\nআজকের সংবাদ পত্র | ৩ মে ২০১৮\nসিলেটে দেশের প্রথম ইলেকট্রনিক্স সিটি’র যাত্রা


সাড়া ফেলেছে ফেনীর শিল্পী নোমানের ‘দয়াময়’ • নতুন ফেনী\nসাড়া ফেলেছে ফেনীর শিল্পী নোমানের ‘দয়াময়’\nহুসাইন আরমান, নিজস্ব প্রতিনিধি\nপ্রকাশ : | সময় : ৮:৩৯ অপরাহ্ণ\nসাড়া ফেলেছে শিল্পী আবদুল্লাহ আল নোমানের ‘দয়াময়’ শিরোনামের গানটি। জনপ্রিয় কণ্ঠ শিল্পী ওবায়দুল্লাহ তারেকের কথা ও সুরে গানটি প্রথম রমজানে ইউটিউবে প্রকাশিত হয়।\n‘আল্লাহু দয়াময়/ আমার হৃদয় শূন্য তাতে/ তোমার রহম চায়’ চমৎকার কথার এ গানটি শিল্পী আবদুল্লাহ আল নোমানের অসাধারণ গায়কীর মাধ্যমে তুলে ধরেছেন। চিত্রনাট্যের মাধ্যমে তুলে ধরা হয়েছে রূপকল্প। টিভি তারকাদের নিয়ে নরসিংদীর কাজলডাঙ্গা শুটিং স্পটে গানটিরচিত্রায়িত হয়েছে।\nপ্রভু-প্রেম, গানের মুল বিষয়ে বোঝানো হয়েছে। সংঙ্গদোষের কারণে আমাদের তরুনেরা পথহারা, জড়িয়ে পড়ে নানাবিধ পাপ কর্মে। এই সব বিষয়কে গুরুত্ব দিয়ে পরিচালক ওবায়দুল্লাহ তারেক এই আয়োজনকে অর্থবহ করে তুলেছেন। এখানে ফুটে তুলা হয়েছে পাপের অনুশোচনা নিয়ে এসে বিবেকের দ্বারে আঘাত করে অনুতাপে জড়িয়ে ক্ষমা চাওয়া বা পাওয়ার বিষয়কে। যেমন আমরা প্রতিনিয়িতই পাপ করে যাচ্ছি কিন্তু আমাদের বোধদ্বয় হচ্ছে কি? পাপ ও পূন্যের হিসেবে নিকেষ একদিন হবে সেই দিনের সেই ভয়ানক আযাবের ভয়ে ভীত হয়ে ক্ষমা বা অনুতাপের শিক্ষা এখানে তুলে ধরা হয়েছে।\nগানটির পরিচালক ওবায়দুল্লাহ তারেক বলেন, শিল্পী আব্দুল্লাহ আল নোমান চমৎকার গায়কি দিয়ে গানটিকে উন্নতধারায় নিয়ে যেতে সক্ষম হয়েছেন। পাশাপাশি তিনি আরো মনে করেন, যারা এখানে এই মিউজিক ফিল্ম এ অভিনয় করেছেন তারাও খুব দক্ষতার পরিচয় দিয়েছেন। বিশেষ করে মা চরিত্রে অভিনয় করেছেন টিভি অভিনেত্রি রোজিনা বৃষ্টি, ছেলে চরিত্রে শাফিন আহমেদ, বিশেষ চরিত্রে অভিনয় করেছেন এ আর সোহাইল এবং একটি বিশেষ ভুমিকায় অভিনয় করে সবার দৃষ্টি কেড়েছেন মো. কামরুজ্জামান এছাড়াও জমির, জুয়েল, সজিব, রুহুল আমিনসহ অনেকেই এই মিউজিক ফিল্ম এ অভিনয় করে প্রতিভার স্বীকৃতি দিয়েছেন।\nশিল্পী নোমান এনটিভির ‘গাহি সাম্যের গান’, বৈশাখী টিভির ‘লক্ষ্য প্রাণের সুর’, দীপ্ত টিভির ‘সুরের দরিয়া’সহ ইসলামী সংগীতের রিয়্যোলিটি-শো’তে অনন্যের স্বাক্ষর রেখেছেন।\nগানটি শিল্পী ওবায়দুল্লাহ তারেক এর ইউটিউব চ্যানেলে এবং আরেকটি উন্মুক্তহ হবে শিল্পী আব্দুল্লাহ আল নোমনের নিজস্ব ইউটিউব চ্যানেলে।


প্রবাসীদের জন্য নিরন্তর ভালোবাসা\nআপডেট : April, 16, 2020, 7:03 am\nহাদিসে আছে হাশরের ময়দানে পিতা-পুত্রকে, পুত্র-পিতাকে, ছেলে-মাকে, মা-ছেলেকে, ভাই-বোনকে, বোন-ভাইকে, স্বামী-স্ত্রীকে, স্ত্রী-স্বামীকে চিনবেনা। সবাই শুধু ইয়া নাফসি, ইয়া নাফসি বলে নিজেকে বাঁচানোর চেষ্টা করবে। কিন্তু তার আমল তাকে কতটুকু বাঁচাতে পারবে জানিনা? ওই সময় এমন পানির পিপাসা ধরবে, পানির তৃষ্ণা মেটাতে এক গ্লাস পানির বিনিময়ে সব আমল দিয়ে দিতে প্রস্তুত হয়ে যাবেন একজন মানুষ। তাহলে বুঝতেই পারেন সারা জীবনের আমল ইবাদত বন্দেগী শুধুমাত্র এক গ্লাস পানির বিনিময়ে পরিশোধ হয়ে যাবে!\nআর এই মুহূর্তে সারা দুনিয়াতে ষোষিত/অঘোষিত অবরোধ চলছে। অবরুদ্ধ পৃথিবীর মানুষ। অবরুদ্ধ পৃথিবী। কিঞ্চিত হাশরের ময়দানের অবস্থা চলছে বিশ্বব্যাপী। করোনানামক একটি ভাইরাসের প্রাদুর্ভাবে স্বামী, স্ত্রী, পিতা, মাতা, সন্তান কেউ কাউকে চিনতে রাজি হচ্ছেনা। কেন যেন পরস্পর পরস্পরকে দূরে ঠেলে দিচ্ছে!\nবাংলাদেশে করোনা ভাইরাসের প্রাদুর্ভাব দেখা দেয়ার পূর্বে প্রবাসী ভাইয়েরা যেন দেশের শত্রুতে পরিণত হয়েছিল। সচেতনতার পরিবর্তে হিংসাত্মক মনোভাব দেখিয়ে বিষোদগার করে সামাজিক যোগাযোগ মাধ্যমে নানা অপপ্রচার চালিয়ে প্রবাসী পরিবারগুলোকে হেয় করার প্রতিযোগিতা শুরু হয়েছিল। প্রবাসী ভাইয়েরা সেই ধকল কবে যেন উত্তরণ করতে পারে সেটা আল্লাহ মালুম?\nঅনিশ্চিত জীবন নিয়ে চরম ঝুঁকির মধ্যে দিনাতিপাত করছে প্রবাসী বীরেরা।\nযে প্রবাসী বীর নিজের জীবনকে বাজি রেখে স্ত্রী, সন্তান সহ আত্মীয় স্বজনদের ভাগ্যের পরিবর্তন তথা বিলাসবহুল জীবনের জন্য অর্থ রোজগার করেছেন, সেই প্রবাসীকে ঘরে রেখে প্রিয়জনরা পালিয়ে গেছে! করোনা ভাইরাসই আপনজনের বাঁধন ছিন্ন করার বিষপোঁড়া । একটি ভাইরাসের আতঙ্কে বহু প্রবাসীর দাম্পত্য জীবনে নেমে এসেছে কালো মেঘের ছায়া।\nযে প্রবাসীরা তলা বিহীন ঝুড়ি নামের বাংলাদেশকে আজকে মধ্যম আয়ের দেশে পরিণত করেছেন, সে প্রবাসীদের সুরক্ষার জন্য রাষ্ট্র কি করতে পেরেছে সেটা দেখার বিষয়?\nকরোনা ভাইরাসের পূর্বে ডাকাতির মাধ্যমে অথবা সম্পত্তি লুন্ঠনের মাধ্যমে প্রবাসীদের জীবনকে করে তোলা হতো বিভিষিকাময়!\nপ্রতিটি মুহূর্ত কাটতো আতঙ্ক আর উদ্বেগ-উৎকন্ঠায়। এরপরও সেই প্রবাসীরা ঘুরে দাঁড়াতো নানা কষ্টে। প্রবাসীদের বুকভরা কষ্ট ভুক্তভোগীরা ছাড়া কেউ বুঝবেনা।\nহ্যাঁ যে প্রবাসীদের অর্থে নির্মিত ঘরে ঠাঁই হয়নি, যে প্রবাসীদের অর্থে নির্মিত শিক্ষা প্রতিষ্ঠানে শিক্ষা অর্জনকারী শিক্ষার্থীরা সেই প্রবাসীদের বিরুদ্ধে ফেসবুকে ট্রল করে, যে প্রবাসীদের অর্থায়নে নির্মিত ধর্মীয় প্রতিষ্ঠানে প্রবাসীদের জন্য দোয়ার পরিবর্তে, সমালোচনা করা হয়েছে, যে প্রবাসীদের অর্থায়নে নির্মিত সড়কে যাতাওয়াত নির্বিঘ্ন করার পরিবর্তে লক ডাউনের নামে বাঁশ দিয়ে প্রতিবন্ধকতা সৃষ্টি করা হয়েছে। অতিমাত্রায় অতঙ্ক সৃষ্টি করে অসৎ উদ্দেশ্যে যে প্রবাসীদেরকে সমাজে হেয় প্রতিপন্ন করেছে একটি সংঘবদ্ধ চক্র। সেই চক্রটিও আজ মহা সংকটে।\nআর এই মহাসংকটে পতিত স্বজনদের জন্য জীবনের চরম ঝুঁকির মধ্যেও দেশে থাকা মানুষদের জন্য উদগ্রীব সেই প্রবাসীরা।\nতারা নিজেরা লক ডাউনে চরম সংকটে থাকলেও কিন্তু দেশের মানুষদের জন্য টাকা পাঠাচ্ছেন ঠিকই। ব্যক্তিগত বা সম্মিলিতভাবে খাদ্য সামগ্রী তুলে দিচ্ছেন পরম মমতায়। আর এই প্রবাসী বীরেরাই কিছু মানুষের দ্বারা চরম শত্রু, অপমান, অপদস্থ বা হেনস্থা হলেও সেই মানুষগুলোর মুখে অন্ন তুলে দিতে এবং উন্নতমানের বস্ত্র পরিয়ে ইজ্জত ঢাকার জন্য নিরন্তর পরিশ্রম করে যাচ্ছেন।\nআর মানবিক, পরিশ্রমী, রেমিট্যান্স যোদ্ধা, সন্মানীত, ভাই, বন্ধু, পিতা, মামা, ভাগ্নে, বেয়াই, ভগ্নিপতি ইত্যাদি স্বজন প্রবাসীদের জন্য রইল হৃদয় নিংড়ানো ভালোবাসা ও গভীর শ্রদ্ধা।\nতোমাদের সমৃদ্ধি, আমাদের সমৃদ্ধি, তোমাদের জীবন, আমাদের জীবন।\nবাংলা নববর্ষের প্রথম দিনে তোমাদের-আমাদের জীবন বিধ্বংসী করোনা ভাইরাসের প্রভাব থেকে মহান আল্লাহর কাছে পানাহ চাচ্ছি।\nসুখে থেকো তোমরা, সুরক্ষিত থাকুক তোমাদের পরিবার বর্গ।\nমহান আল্লাহ যেন তোমাদের এই ত্যাগ কবুল করে নেয়।\nশুভ হোক আগামীর পথচলা, জীবন সংগ্রামে যে কোন সময় আছি তোমাদের সাথে।\nকথা দিচ্ছি, তোমরা আমার ভাই, তোমরা আমার বন্ধু, তোমরাও আমার সহযাত্রী। তোমরা সবাই দীর্ঘজীবি হও।


কেন নির্বাচন কমিশন ‘পি এম নরেন্দ্র মোদী’র মুক্তি স্থগিত করে দিল?\nহোমNEWSকেন নির্বাচন কমিশন ‘পি এম নরেন্দ্র মোদী’র মুক্তি স্থগিত করে দিল?\nDeskO Bureau ৪/১০/২০১৯ ০৬:০০:০০ PM\nবুধবার নির্বাচন কমিশন বিবেক ওবেরয় অভিনীত ‘পিএম নরেন্দ্র মোদী’ ছবির মুক্তি আটকে দিয়েছে। যতদিন না লোকসভা নির্বাচন প্রক্রিয়া স্থগিত থাকে, ততদিন এ ছবি মুক্তি পাবে না বলে জানিয়ে দিয়েছে কমিশন। সুপ্রিম কোর্ট মঙ্গলবার এ ছবির মুক্তির উপর স্থগিতাদেশ আরোপ করার একটি আবেদন খারিজ করে দিয়ে বলেছিল, এই ছবি নির্বাচনী ভারসাম্য নষ্ট করবে কিনা তা দেখবে নির্বাচন কমিশন।\nবুধবারের নির্দেশে নির্বাচন কমিশন বলেছে, “কোনও বায়োপিক যদি কোনও রাজনৈতিক ব্যক্তিত্ব অথবা তাঁর সঙ্গে সম্পর্কিত কোনও ব্যক্তিকে নিয়ে তৈরি হয়, যা নির্বাচনের সময়ে ভারসাম্য নষ্ট করতে পারে বা তেমন উদ্দেশ্যে নির্মিত হয়, তাহলে আদর্শ নির্বাচনী আচরণবিধি লাগু থাকাকালীন তা সিনেমাটোগ্রাফ সহ ইলেকট্রনিক মিডিয়ায় প্রদর্শিত হওয়া উচিত নয়।”\nনির্বাচন কমিশন জোর দিয়ে বলেছে, “সংবিধানের ৩২৪ নং ধারানুসারে, নির্বাচনের কর্তৃত্ব, পরিচালনা এবং দেখভালের দায় কমিশনের উপরে ন্যস্ত রয়েছে এবং কমিশনের কর্তব্য ভারসাম্যের পরিস্থিতি তৈরি করা এবং সমস্ত পক্ষের কাছে সহায়ক নির্বাচনী পরিস্থিতি তৈরি করা।”\nকমিশন জানিয়েছে, তারা বেশ কয়েকটি সিনেমা সম্পর্কে অভিযোগ পেয়েছে। “এর মধ্যে রয়েছে এনটিআর লক্ষ্মী, পিএম নরেন্দ্র মোদী এবং উদয়মা সিংহম। অভিযোগ উঠেছে, এই সিনেমাগুলিতে কোনও না কোনও প্রার্থী বা রাজনৈতিক দলকে নির্বাচনী সুবিধা দেওয়ার জন্য বা ছোট করার জন্য় এগুলি তৈরি করা হয়েছে, এবং তা করা হয়েছে সৃষ্টির স্বাধীনতার নামে। এসবই আদর্শ নির্বাচনী আচরণবিধি লাগু থাকাকালীন কোনও না কোনও প্রার্থী বা রাজনৈতিক দলকে সুবিধা করে দেওয়ার জন্য একধরনের প্রতিনিধিত্বমূলক প্রচার।”\nকমিশন তার নির্দেশে বলেছে, “অবাধ ও সুষ্ঠু নির্বাচনকে শুধু সুপ্রিম কোর্ট ভারতীয় সংবিধানের সাধারণ ভিত্তি হিসেবে বর্ণনা করেছে তাই নয়, একটি গণতন্ত্রে প্রত্যেক নাগরিকের পবিত্র অধিকারও বটে।”


West Bengal: নিঁখোজ বিধায়ক, খোঁজ পেতে প্রশাসনের দ্বারস্থ যুব তৃণমূল! » Najarbandi 24X7\nHome খবর West Bengal: নিঁখোজ বিধায়ক, খোঁজ পেতে প্রশাসনের দ্বারস্থ যুব তৃণমূল!\nWest Bengal: নিঁখোজ বিধায়ক, খোঁজ পেতে প্রশাসনের দ্বারস্থ যুব তৃণমূল!\nনিঁখোজ বিধায়ক, খোঁজ পেতে প্রশাসনের দ্বারস্থ যুব তৃণমূল!\nনজরবন্দি ব্যুরোঃ জনপ্রতিনিধির অর্থ মানুষের সেবায় নিয়োজিত ব্যক্তি। যাকে ভোটের মাধ্যমে জনগণ প্রতিনিধি করে৷ কিন্তু সেই জনপ্রতিনিধি-ই নিখোঁজ। নিঁখোজ বিধায়ক, তাই খোঁজ পেতে প্রশাসনের দ্বারস্থ হয়েছেন যুব তৃণমূল নেতৃত্ব৷ অভিযোগ, বিধানসভা নির্বাচনের পর থেকে ইংরেজবাজারের বিধায়কের দেখা মেলেনি।\nআরও পড়ুনঃ ‘মানুষের সেবা করার ইচ্ছে’, মলয় মানসের হাত ধরে তৃণমূলে মুকুল!\nবিধায়কের সঙ্গে দেখা করতে গিয়ে সাধার মানুষকে ফিরে আসতে হয়। তাই বিজেপি বিধায়কের বিরুদ্ধে এভাবে প্রতিবাদ জানিয়ে সোচ্চার হয়েছেন ইংরেজবাজারের যুব তৃণমূল নেতৃত্ব। যদিও একা শ্রীরূপা মিত্র চৌধুরীর বিরুদ্ধে এই অভিযোগ পড়েনি। অভিযোগ পড়েছে সাংসদ সুরিন্দর সিং আলুওয়ালিয়ার বিরুদ্ধেও৷ অভিযোগ, নেতাদের জনগণ ভোটের মাধ্যমে নির্বাচিত করলেও পরে তাঁদের দেখা মেলে না।\nএমনিতেই রাজ্যে জয়ের আশা নিয়ে লড়াইয়ে নেমেছিল গেরুয়া শিবির। ৭৭ এ তাঁদের রথ আটকে দেন মমতা বন্দ্যোপাধ্যায়। নির্বাচনের পর শিবির বদল করেছেন একাধিক বিধায়ক। ফলে সেই সংখ্যা ৭০ এ গিয়ে ঠেকেছে। আগামী দিনে ঘুরে দাঁড়াতে বিজেপির একমাত্র পথে জনসংযোগ। সেখানে পিছিয়ে পড়লে দলের ড্যামেজ কন্ট্রোল করা সম্ভব হবে? প্রশ্ন রাজনৈতিক মহলের৷\nনিঁখোজ বিধায়ক, সাংসদ! খোঁজ পেতে প্রশাসনের দ্বারস্থ যুব তৃণমূল!\nSrirupa Mitra Choudhury\nPrevious articleMukul Sangma: ‘মানুষের সেবা করার ইচ্ছে’, মলয় মানসের হাত ধরে তৃণমূলে মুকুল!\nNext articleKolkata Municipal Election 2021: ওয়ার্ড বদল তৃণমূলের বহু প্রভাবশালী কাউন্সিলরের, দেখুন সম্ভাব্য প্রার্থীদের নাম!


'রোবট শালু, কথা বলছে ৪৭ ভাষায় ! - AkashJatra\nআকাশযাত্রা ডেস্ক ১৩ মার্চ ২০২১ ১:৩৮ পূর্বাহ্ন\nনিজের বানানো রোবট ‘শালু’র সঙ্গে শিক্ষক দীনেশ প্যাটেল\nহংকংয়ের হ্যানসন রোবটিকসের বানানো যন্ত্রমানবী সোফিয়ার আদলে একটি রোবট বানিয়েছেন ভারতের একজন শিক্ষক। ‘শালু’ নামের এ রোবট একাধারে ৪৭টি ভাষায় কথা বলতে পারে।\nমুম্বাই আইআইটির কেন্দ্রীয় বিদ্যালয়ের কম্পিউটার সায়েন্সের শিক্ষক দীনেশ প্যাটেল বলিউডের সিনেমা ‘রোবট’ দেখে অনুপ্রাণিত হয়ে রোবট বানানোর কাজ শুরু করেন। তিন বছরের চেষ্টায় দীনেশের বানানো ‘রোবট শালু’ ৯টি ভারতের স্থানীয় ভাষা এবং ৩৮টি বিদেশি ভাষায় কথা বলছে ৪৭টি ভাষায়। এটি বানাতে তার তেমন খরচও হয়নি।\nএ ছাড়া ‘রোবট শালু’ সাধারণ জ্ঞানের প্রশ্নের উত্তর দিতে পারে, অঙ্ক কষতে পারে। সংবাদপত্র পড়তে পারে। যে কারও পরিচয় শনাক্ত করা, পুরোনো ঘটনা মনে করতে পারা, কাউকে সম্ভাষণ জানানোসহ নানা কাজ করতে সক্ষম শালু। রোবটটিকে অনায়াসে স্কুলশিক্ষক কিংবা অফিসে অভ্যর্থনাকারীর কাজে ব্যবহার করা যাবে বলে বার্তা সংস্থা আইএএনএসকে জানান দীনেশ প্যাটেল।\nদীনেশ বলেন, ফেলে দেওয়া জিনিস দিয়ে শালুকে বানানো হয়েছে। পরিত্যক্ত প্লাস্টিক, কার্ডবোর্ড, কাঠের টুকরা, অ্যালুমিনিয়ামসহ বিভিন্ন উপকরণ ব্যবহার করা হয়েছে এটা বানাতে। খরচ হয়েছে মাত্র ৫০ হাজার রুপি। এখন এটির সৌন্দর্য বাড়ানোর চেষ্টা করা হচ্ছে।\nদীনেশের এ প্রচেষ্টার প্রশংসা করেন মুম্বাই আইআইটির কম্পিউটার সায়েন্স অ্যান্ড ইঞ্জিনিয়ারিং বিভাগের আরেক শিক্ষক অধ্যাপক সুপ্রতীক চক্রবর্তী। দীনেশকে লেখা এক চিঠিতে তিনি বলেন, এটা অনন্য একটি অর্জন। রোবটটি শিক্ষা, বিনোদনসহ বিভিন্ন কাজে ব্যবহার করা যাবে। শালু পরবর্তী প্রজন্মের বিজ্ঞানীদের অনুপ্রেরণা জোগাবে।\nপ্রধানমন্ত্রী শেখ হাসিনার দূরদর্শী নেতৃত্বের প্রশংসায় ব্রুনাই সুলতান\nনীতা আম্বানির এক বোতল পানি দাম ৫১ লাখ টাকা!\nঅস্ট্রেলিয়ার মসজিদে ১২৭ বছরের প্রাচীন বাংলা পুঁথি\nকরোনাকালে গরুর জন্য কনসার্ট!\nকুকুর দিয়ে করোনাক্রান্ত শনাক্ত পরীক্ষায় ৮৮ ভাগ সাফল্য\nমালিতে একসাথে নয়টি সন্তান জন্ম দেওয়ার বিরল ঘটনা